അല്മായശബ്ദം: പൌരാഹിത്യം ത്യജിച്ച സഹോദരരേ നിങ്ങൾക്ക് ഹോശാന ഹോശാന !\nപൌരാഹിത്യം ത്യജിച്ച സഹോദരരേ നിങ്ങൾക്ക് ഹോശാന ഹോശാന !\nചിന്തിക്കാൻ പ്രായമാകാത്ത നാളുകളിൽ ഒരു കുമാരൻ അല്ലെങ്കിൽ ഒരു കുമാരി തങ്ങളുടെ സെമിനാരി അല്ലെങ്കിൽ മഠം മതിൽക്കെട്ടിനുള്ളിലെ ആത്മീയ ജയിൽ വാസത്തിന്റെ തുടക്കമിടും. കൂട്ടുകാരുമൊത്ത് കളിച്ചു നടക്കേണ്ട പ്രായത്തിൽ ചെയ്യാത്ത കുറ്റത്തിനാണ് അവർ ശിക്ഷയനുഭവിക്കുന്നത്. സ്ത്രീയാണെങ്കിൽ അവളുടെ ദേഹം മുഴുവനും കറുത്ത പഴുന്തുണി പോലുള്ള കുപ്പായമിട്ടു നടത്തും. എത്ര സുന്ദരിയാണെങ്കിലും പഴുന്തുണി വേഷത്തിൽ കാണുന്ന കന്യാസ്തിയെ പ്രേമിക്കാൻ വരുന്നവരും ചുരുക്കമായിരിക്കും. അറബി നാട്ടിലെ നീളമുള്ള കുപ്പായമിട്ട് പുരുഷനും നടക്കണം. പൌരാഹിത്യം മറ്റെല്ലാ തൊഴിലുകളെക്കാളും കർമ്മങ്ങളെക്കാളും ഉത്തമമെന്ന് ചിന്തിക്കാൻ കഴിവില്ലാത്ത പ്രായത്തിൽ കൗമാരക്കാരെ വിശ്വസിപ്പിക്കും. അവൻ പിന്നീട് ദൈവത്തിങ്കലേക്കുള്ള സ്വപ്നങ്ങളും മനക്കോട്ടയും കെട്ടി അൾത്താര ബാലനായി ധൂപ ക്കുറ്റി വീശാൻ തുടങ്ങും. പുരോഹിതൻ അവിടെ ഒരു കുഞ്ഞാടിനെ ബലിമൃഗമാക്കുകയാണ്. കുടുംബത്തിലൊരു അച്ചനെ കാണാൻ അല്ലെങ്കിൽ മകൾ കന്യാസ്ത്രിയെ കാണാൻ സ്വന്തം മാതാപിതാക്കൾ പ്രാർഥനകളും വഴിപാടും നേർച്ചകളുമായി മറ്റൊരു ലോകത്തായിരിക്കും. പെറ്റമ്മയുടെ സ്വപ്നവും മകന്റെ ദൈവവിളിയിലായിരിക്കും. മനസുനിറയെ ദൈവത്തെ നിറച്ച അവൻ സെമിനാരിയിൽ അല്ലെങ്കിൽ അവൾ മഠത്തിൽ ചേരുന്നു. അവരുടെ പാഴായ ജീവിതം അവിടെ തുടങ്ങുകയാണ്.\nവീപ്പക്കുറ്റിയ്ക്കകത്തുരുട്ടുന്ന പോലെ സെമിനാരിയ്ക്കുള്ളിൽ ഉരുട്ടിയ ജീവിതം കഴിയുമ്പോൾ മാതാപിതാക്കളുടെ സ്വപ്നങ്ങൾ പൂവണഞ്ഞുകൊണ്ട്' മകൻ പുരോഹിതനാവുകയാണ്. പുത്തൻ കുർബാനയ്ക്ക് വടിയും പിടിച്ച് മെത്രാനും കാണും. കൈ മുത്തുന്നതും ഭക്തമനസുകൾക്ക് ഏതോ ദിവ്യമായ അനുഭവം പോലെയാണ്. പൌരാഹിത്യത്തിൽ നിന്ന് പിരിഞ്ഞു വന്നാലും അയാളുടെ പാകപ്പെടുത്തിയ മനസ് പെട്ടെന്ന് മാറ്റിയെടുക്കാനും പ്രയാസമാണ്.അന്നും മനസു നിറയെ പുരോഹിത മനസായിരിക്കും. അതിനു മാറ്റം വരണമെങ്കിൽ കാലങ്ങളെ പിന്നെയും അതിജീവിക്കണം. ഭക്തിയും സാമൂഹിക പ്രവർത്തനകളും സാമൂഹിക നീതിയും പരോപകാര പ്രവർത്തനങ്ങളുമായി മുമ്പോട്ടു പോകാൻ അയാൾ വീണ്ടും ആഗ്രഹിക്കും. ദൈവശാസ്ത്രത്തിൽ മാത്രം പരിജ്ഞാനം നേടിയ അദ്ദേഹത്തിൻറെ കഴിവിനുതകുന്ന ഒരു തൊഴിൽ കണ്ടുപിടിക്കുകയെന്നതും എളുപ്പമല്ല.\nപൌരാഹിത്യം ഉപേക്ഷിച്ച ദുഃഖം അവരിൽ നിറഞ്ഞിരിക്കുന്നതായും കാണാം. കുറ്റ ബോധം അവരുടെ മനസുകളെ അലട്ടിക്കൊണ്ടിരിക്കും. വ്യക്തിപരമായ ഒരാളിന്റെ സ്വതന്ത്ര ജീവിതത്തിൽ തടസങ്ങൾ വരുമ്പോഴാണ് പൌരാഹിത്യം ഉപേക്ഷിക്കാൻ പ്രേരിപ്പിക്കാറുള്ളത്. പൌരാഹിത്യം ഉപേക്ഷിച്ചാലും പലരുടെയും വ്യക്തി ജീവിതത്തിൽ അവരുടെ ഉള്ളിന്റെയുള്ളിൽ പുരോഹിതമനസ്സ് പിന്നീടുള്ള കാലങ്ങളിലും നിറഞ്ഞിരിക്കുന്നതായും കാണാം. മുമ്പ് പുരോഹിതരായിരുന്നവരുമായി ഇടപെടുകയാണെങ്കിൽ അവരിൽ ഒളിഞ്ഞിരിക്കുന്ന കഴിവുകളും ദീന ദയാ മയമായ അനുകമ്പയും മനോഭാവവും തിരിച്ചറിയാൻ കഴിയും. അവർ പുരോഹിതരായിരുന്നുവെന്ന വസ്തുത അറിയത്തില്ലെങ്കിൽ പോലും കാഴ്ചയിൽ ഒറ്റ നോട്ടത്തിൽ തന്നെ മനസിലാക്കാൻ സാധിക്കും.\nസഭയുടെ തത്ത്വങ്ങളുമായി പൊരുത്തപ്പെട്ട ജീവിതം സാധിക്കാത്തതു കൊണ്ട് ചിലർ പൌരാഹിത്യം ഉപേക്ഷിക്കുന്നു. മറ്റു ചിലർ ജീവിതകാലം മുഴുവൻ അവിവാഹിതരായി കഴിഞ്ഞുകൊള്ളാമെന്നുള്ള വ്രതവാഗ്ദാനം കാറ്റിൽ പറത്തിക്കൊണ്ട് സ്നേഹിച്ച പെണ്ണിനെ വിവാഹം കഴിക്കാൻ പൌരാഹിത്യം ഉപേക്ഷിക്കുന്നു. വാസ്തവത്തിൽ അത് തെറ്റല്ല. സ്നേഹം അവിടെ പങ്കിടുകയാണ്.\nപൌരാഹിത്യം ഉപേക്ഷിച്ച് വിവാഹിതരാകാൻ കത്തോലിക്കാ സഭ തടസമാണെങ്കിൽ അത് ദൈവ ശാസ്ത്രം വിലക്കുന്നില്ല. ക്രിസ്തു നിയമങ്ങളുണ്ടാക്കിയത് കത്തോലിക്കാ സഭയ്ക്കുള്ളിൽ നിന്നല്ലായിരുന്നു. യേശുവിന്റെ യാത്രയിൽ ഒപ്പം വിവാഹിതരും അവിവാഹിതരുമുണ്ടായിരുന്നു. അവിടുത്തെ കാഴ്ചപ്പാടിൽ വൈവാഹിക ജീവിതവും പരിശുദ്ധമാണ്. പരിശുദ്ധാത്മാവ് വിവാഹിതരായവരെയും നയിക്കുന്നുവെന്ന് സുവിശേഷങ്ങൾ വ്യക്തമാക്കിയിട്ടുണ്ട്.\nസഭയെന്നാൽ ദൈവമല്ല. പള്ളിയിലും ദിവ്യബലികളിലും കൂദാശകളിലും സഭയ്ക്കാരും ദൈവികാധികാരം കൊടുത്തിട്ടില്ല. സഭ ഒരു സംഘടന മാത്രം. ആ സംഘടനയെ ഭരിക്കാൻ അധികാരമുള്ള യാഥാസ്ഥിതികരായ പുരോഹിതരും അഭിഷിക്തരും നിറഞ്ഞിരിക്കും. സഭയ്ക്ക് ദൈവിക ശക്തിയൊന്നുമില്ല. മറ്റുള്ള സഭകളിലുള്ളതു പോലെ സഭയ്ക്കുള്ളിൽ യേശുവുമുണ്ടായിരിക്കാം. സഭയ്ക്ക് ദൈവികമായി യാതൊരധികാരവുമില്ലാത്ത സ്ഥിതിക്ക് ഒരു പുരോഹിതൻ സഭ വിട്ടു പോയെങ്കിൽ അത് ദൈവത്തോടുള്ള പ്രതിജ്ഞാ ലംഘനമല്ല. സഭയ്ക്ക് മനുഷ്യന്റെ അധികാരമേയുള്ളൂ. ആ സഭയിൽ അധികാരമോഹികളായ പണത്തിന്റെ പിന്നാലെ പായുന്ന കുറെ സ്വാർത്ഥ മതികളായ പുരോഹിതരെയും കാണാം.\nസഭയ്ക്ക് തെറ്റാ വരമുണ്ടെന്ന് മാർപ്പായ്ക്കു പോലും പറയാൻ സാധിക്കില്ല. ദൈവം മാത്രമാണ് തെറ്റാവരമുള്ളവൻ. മാർപ്പാപ്പയുടെ തെറ്റാവരമെന്ന തത്ത്വം അധികാരത്തിൽ കടിച്ചു തൂങ്ങാൻ സഭ തന്നെ കണ്ടുപിടിച്ച ഒരു പോംവഴിയാണ്. 1870-ലെ ഒന്നാം വത്തിക്കാൻ കൌണ്സിൽ കണ്ടുപിടിച്ച ഒരു കുതന്ത്രം മാത്രം. ക്രിസ്ത്യൻ നവീകരണ തീവ്ര വാദികൾ ബൈബിൾ തെറ്റാവരമെന്ന് പ്രഖ്യാപിച്ചപ്പോൾ കാനോൻ നിയമങ്ങൾ നടപ്പാക്കുന്ന മാർപ്പാപ്പായും തെറ്റാവരമെന്ന് അന്നത്തെ സുനഹദോസ് തീരുമാനിച്ചു. മനുഷ്യനെഴുതിയ ബൈബിളും കാനോൻ നിയമങ്ങളും തെറ്റാവരമായി കരുതുന്നവർ വിഡ്ഢികളുടെ സ്വർഗഭൂമിയിൽ കുരയ്ക്കുന്നവരന്നേ പറയാൻ സാധിക്കൂ. ശാസ്ത്രം പുരോഗമിച്ചപ്പോഴും പരിണാമ തത്ത്വങ്ങൾ അവതരിപ്പിച്ചപ്പോഴും മഹാ സ്പോടന തത്ത്വം പരിഗണിച്ചപ്പോഴും മതം പഠിപ്പിച്ചത് പൊള്ളയായിരുന്നുവെന്ന് സാമാന്യ ജനങ്ങൾ മനസിലാക്കാനും തുടങ്ങി. 1859-ൽ ജീവ ജാലങ്ങളുടെ ആരംഭത്തെപ്പറ്റി ഡാർവിൻ പ്രസിദ്ധീകരിച്ച പുസ്തകത്തിന്റെ പിന്നാലെയായിരുന്നു മാർപ്പാപ്പായുടെ തെറ്റാവരമെന്ന അബദ്ധ തത്ത്വം മാർക്കറ്റിലിറക്കിയത്.\nബൈബിളെന്ന പുസ്തകം നവീകരണക്കാരുടെ തെറ്റാവരമുള്ള കടലാസ്സു മാർപ്പാപ്പായായപ്പോൾ മാർപ്പായ്ക്ക് തെറ്റാവരമുണ്ടന്നു കത്തോലിക്കാ സഭയും സ്ഥാപിച്ചു. മനുഷ്യരുടെ മനസ്സിൽ ഭയം സൃഷ്ടിച്ചതിനൊപ്പം ലോകത്തിനും മാറ്റങ്ങൾ വന്നു. സാമാന്യ ബോധമുള്ളവർ സഭ പഠിപ്പിച്ച തെറ്റായ ചിന്തകളെ അകത്തി മാറ്റി ലോകത്തിന്റെ മാറ്റങ്ങൾക്കനുസരിച്ചു ചിന്തിക്കാനും തുടങ്ങി.\nസഭയ്ക്ക് തെറ്റു പറ്റിയെന്നു പറഞ്ഞാൽ സഭയിലടിയുറച്ചു വിശ്വസിക്കുന്നവർ 'അതിനുള്ള തെളിവെന്തെന്ന്' മറുചോദ്യം ചോദിക്കും. ദൈവം നമുക്ക് ബുദ്ധിയും മനസും ചിന്തിക്കാനുള്ള കഴിവും തന്നിരിക്കുന്നത് പുരോഹിതരുടെ സാരോപദേശം കേട്ടിട്ട് അടിമയെപ്പോലെ നേർച്ചയും പ്രാർത്ഥനയുമായി കഴിയാൻ വേണ്ടിയല്ല. സ്വയം യുക്തിപരമായി ചിന്തിക്കാനാണ്' ദൈവം നിശ്ചയിച്ചത്. മ റ്റുള്ളവർ എഴുതിവെച്ച പഴംപുരാണങ്ങൾ അപ്പാടെ വിശ്വസിച്ച് സ്വീകരിക്കാനല്ല. മാർപ്പായ്ക്ക് തെറ്റാവരമുണ്ടെന്ന് സഭയുടെ പക്കലുള്ള തെളിവെന്താണ്? ബുദ്ധിയും ബോധവും ത്യജിച്ച് തെറ്റാ വരമെന്ന ബിംബത്തെയും കടലാസ്സു മാർപാപ്പായെയും സഭാ മക്കൾ ആരാധിക്കണോ? സഭയിൽ നിന്നും പുറത്താക്കുമെന്ന് ഭീഷണിപ്പെടുത്തിക്കൊണ്ടിരുന്ന ഏതാനും പുരോഹിതരാണ് തെറ്റാവരത്തിന്റെ ഉറവിടം. മെത്രാനോ കർദ്ദിനാളിനോ ലോകത്തിലൊരു പുരോഹിതനോ തെറ്റാവരമെന്ന അധികാരം കൊടുത്തിട്ടില്ല. മനുഷ്യമനസുകൊണ്ട് അവർ പുരോഹിതരായി. അതേ മനസുകൊണ്ട് അവർ പൌരാഹിത്യം വേണ്ടെന്നു വെച്ചു. മനുഷ്യനാണ് തലയിൽ കൈവെച്ച് ഒരു പുരോഹിതന് പൌരാഹിത്യം നല്കുന്നത്. അല്ലാതെ അത് ദൈവം കല്പ്പിച്ച കൈവെപ്പു പാരമ്പര്യമൊന്നുമല്ല. ദ്രവ്യാഗ്രഹമുള്ള മനുഷ്യത്വം നശിച്ച പുരോഹിതരുടെ പ്രവർത്തനത്തിൽ മനംനൊന്ത് ഒരുവൻ പൌരാഹിത്യം വേണ്ടെന്നു വെച്ചാൽ അതിൽ തെറ്റൊന്നും കാണാൻ സാധിക്കില്ല.\nപുരോഹിതനായ ഒരുവന്റെ ജീവിതത്തിൽ പൌരാഹിത്യം ഉപേക്ഷിക്കുകയെന്ന തീരുമാനമെടുക്കാൻ എളുപ്പമല്ല. പൗരാഹിത്യമെന്ന കുരുക്കഴിക്കാൻ മാസങ്ങളോളം ചിലപ്പോൾ വർഷങ്ങളോളം അയാൾ സ്വയം ചോദ്യങ്ങൾ ചോദിച്ചിട്ടുണ്ടാകാം. സുപ്രധാനമായ ഈ തീരുമാനത്തിനായി ചിലപ്പോൾ കണ്ണീരോടെ അനേക തവണകൾ പ്രാർത്ഥിച്ചിട്ടുണ്ടാവാം. പൌരാഹിത്യത്തിൽ ഒരുവൻ പ്രവേശിക്കുന്നതിനെക്കാളും പൌരാഹിത്യം ഉപേക്ഷിക്കുമ്പോൾ അയാൾക്ക് ഉറച്ച വിശ്വാസവും ധൈര്യവും ആവശ്യമാണ്. മുന്നോട്ടുള്ള അയാളുടെ ജീവിതം അന്ധകാരം നിറഞ്ഞതായിരിക്കുമെന്ന മാനസിക വിഭ്രാന്തിയും അലട്ടിക്കൊണ്ടിരിക്കും. പൌരാഹിത്യ ജീവിതത്തിലേക്ക് ഒരാളുടെ ജീവിതം അടിയറ വെയ്ക്കുമ്പോൾ ചുറ്റും ജനം "ഹോശാനാ ഹോശാന' എന്ന് പാടിക്കൊണ്ട് വാഴ്ത്തും. അയാൾ പൌരാഹിത്യം ത്യജിക്കുമ്പോൾ പിന്നീട് ഉച്ചത്തിലുള്ള അലർച്ചകളും ശബ്ദകോലാഹലങ്ങളും ശ്രവിക്കാം. ബന്ധുക്കളും സുഹൃത്തുക്കളും സഹിതം "അവനെ ക്രൂശിക്കൂ, അവനെ ക്രൂശിക്കൂ" വെന്ന് പറഞ്ഞ് ഉച്ചത്തിൽ അട്ടഹസിക്കാൻ തുടങ്ങും. പൌരാഹിത്യം തെരഞ്ഞെടുക്കുന്നതും പൌരാഹിത്യം ഉപേക്ഷിക്കുന്നതും ഒരുപോലെ ദൈവത്തിങ്കലേക്കുള്ള വഴിയാണ്.പരിശുദ്ധി നശിച്ച ദേവാലയത്തിൽ പ്രവേശിച്ച് യേശു ചുങ്കക്കാരെയും ഫരീസിയരെയും പുറത്താക്കിയപ്പോൾ ജനം അവിടുത്തെ ഹോശാന പാടി സ്വീകരിച്ചു. അതുപോലെ ദൈവത്തിങ്കലേയ്ക്ക് കുരിശുമായി പോവുന്ന യേശുവിനെയും ജനം ക്രൂശിക്കൂ, ക്രൂശിക്കൂവെന്ന് പറഞ്ഞ് അക്രോശിച്ചിരുന്നു.\nപുരോഹിതർ പൌരാഹിത്യം ഉപേക്ഷിക്കുന്നത് അവരുടെ വിശ്വാസം നശിച്ചതുകൊണ്ടെന്നു മെത്രാനും കൂടെ നടക്കുന്ന പുരോഹിതരും ചിന്തിക്കുന്നു. എന്നാൽ അത് സത്യമല്ല. പിരിഞ്ഞു പോകുന്ന പുരോഹിതർ ക്രൈസ്തവ ചിന്തകളിൽ മാറ്റമില്ലാതെ അഗാധമായി വിശ്വസിക്കുന്നവരാണ്.വിശ്വാസം അവരിൽ കൂടുതൽ ബലവത്തായതുകൊണ്ടാണ് അവർ സഭ വിടുന്നത്. വാസ്തവത്തിൽ പൌരാഹിത്യം ഉപേക്ഷിക്കുന്നവർ വിശ്വാസത്തിൽ പാകത നേടുന്നവരാണ്. ഒന്നുമറിയാത്ത പ്രായത്തിൽ അവരുടേതല്ലാത്ത തെറ്റുകൊണ്ട് അവരാഗ്രഹിക്കാത്ത പൌരാഹിത്യക്കുടുക്കിൽ അകപ്പെട്ടു പോയി. കുരുക്കുകൾ അഴിച്ച് സ്വയം വിവേകവും അറിവും വരുമ്പോഴാണ് അവർ പൌരാഹിത്യം വേണ്ടെന്നു വെയ്ക്കുന്നത്.\nസഭയുടെ ചട്ടക്കൂടിനുള്ളിൽ ദൈവത്തിനു രണ്ടാം സ്ഥാനമേ കല്പ്പിച്ചിട്ടുള്ളൂ. പുരോഹിതരായിരിക്കുന്ന കാലഘട്ടത്തിൽ സ്വന്തം മനസാക്ഷിയിലെ ദൈവത്തെക്കാളുപരി സഭയുടെ കാനോനിക തത്ത്വങ്ങൾക്ക് പ്രാധാന്യം കൽപ്പിക്കണം. കാരണം കത്തോലിക്കാ സഭയെ നയിക്കുന്നത് എന്നും യാഥാസ്ഥിതികരുടെ ഒരു നേതൃത്വമാണ്. സ്വാതന്ത്ര്യത്തെ ഹനിച്ചുകൊണ്ട് അടിച്ചേല്പ്പിക്കുന്ന ഒരു സ്വേച്ഛാധിപത്യമാണ് സഭയ്ക്കുള്ളത്. സ്വന്തം ഇഷ്ടപ്രകാരം പൗരാഹിത്യമെന്ന കറക്കു കമ്പനിയിൽ നിന്നും സ്വതന്ത്രരായി പുറത്തിറങ്ങിയ പുരോഹിതരെ ഇനിമേൽ പീഡിപ്പിക്കാൻ അധികാരമത്തു പിടിച്ച പുരോഹിത പ്രഭുക്കൾക്ക് സാധിക്കില്ല. ദൈവത്തിങ്കലേക്കുള്ള സ്വതന്ത്രമായ യാത്രയ്ക്കിടയിൽ ഭൂമിയിലെ മറ്റൊരുവന്റെ മാധ്യസ്ഥം സ്വതന്ത്രരാകുന്ന ഈ പുരോഹിതർക്ക് ആവശ്യമില്ല. കൂലിയില്ലാ ജോലി ചെയ്ത പുരോഹിതരുടെയും കന്യാസ്ത്രികളുടെയും ആയുഷ്ക്കാല വേതനവും സഭ ഇവർക്ക് നല്കാനും ബാധ്യസ്ഥരാണ്. ചർച്ച് ആക്റ്റിനെ അവഗണിച്ച് നിയമത്തിനു വിട്ടുകൊടുക്കാതെ പിടിച്ചടക്കിയ സഭാ പൌരരുടെ സ്വത്ത് ഇന്നും അഭിഷിക്ത കൊർപ്പറേഷന്റെ കൈവശം തന്നെയാണ്.\nനിർബന്ധിതമായി അടിച്ചേൽപ്പിച്ചിരിക്കുന്ന ബ്രഹ്മചര്യം പൊട്ടിച്ചെറിഞ്ഞ ഒരു പുരോഹിതന് ഒരു വിപ്ലവകാരിയുടെ മനസുമുണ്ടായിരിക്കും. ബ്രഹ്മചര്യത്തോടല്ല, അയാളെ കൂച്ചിക്കെട്ടിയ സമൂഹത്തിനെതിരെയാണ് വിപ്ളവ കൊടുങ്കാറ്റ് വീശുന്നത്. ദൈവ വിളിയെന്നു പറഞ്ഞ്, ക്രിസ്തുവിന്റെ മുന്തിരിത്തോപ്പിൽ ജോലി ചെയ്യാൻ യുവാക്കളെ ആവശ്യമുണ്ടെന്നു പറഞ്ഞ് പത്രങ്ങളിൽ പരസ്യം ചെയ്തും കള്ള വാഗ്ദാനങ്ങൾ നല്കിയുമാണ് പാവങ്ങളായ ഇവരെ പൌരാഹിത്യത്തിൽ ചാടിച്ചത്. ബ്രഹ്മചര്യത്തിന്റെ ഉള്ക്കാഴ്ചയോടെയാണ് പൌരാഹിത്യത്തിൽ പ്രവേശിക്കുന്നതെങ്കിലും അയാളുടെ ബ്രഹ്മചര്യത്തെ നിത്യവ്രതമായി കൈക്കൊള്ളാൻ സാധിക്കില്ല. മനുഷ്യനായ പുരോഹിതനിലും ബലഹീനതകളുണ്ട്. ആത്മീയഗുരുക്കളും ബിഷപ്പുമാരും അയാളിലെ ബ്രഹ്മചര്യത്തെ അഴിഞ്ഞുപോവാതെ പിടിച്ചു കെട്ടി മുറുക്കിക്കൊണ്ടിരിക്കും. ഇവിടെ ബ്രഹ്മചര്യമെന്നു പറയുന്നത് ഒരു സഹന ശക്തി മാത്രം. അത്യാഗാധമായ ഹൃദയത്തിനുള്ളിൽ അയാളെന്നും ഏകാകിയാണ്. ബ്രഹ്മചര്യം പോലെ വയസാകുമെന്ന ചിന്തയും അയാളെ അലട്ടിക്കൊണ്ടിരിക്കും. ജീവിതത്തിന്റെ സായം കാലങ്ങളിൽ പുരോഹിതർക്കുള്ള നേഴ്സിംഗ് ഹോമുകളിൽ ബുദ്ധിയും ബോധവും നശിച്ച മറ്റു പുരോഹിതരോടൊപ്പം കഴിയേണ്ട കാലങ്ങളെപ്പറ്റിയും ചിന്തിക്കും. പൌരാഹിത്യത്തിൽക്കൂടി യുവത്വത്തിൽ അനുഭവിക്കുന്ന സൌഭാഗ്യങ്ങൾ അന്ന് കാത്തു കിടക്കുന്നത് കഠിനമായ ദുഖങ്ങളെയായിരിക്കും. ഏകാന്തതയ്ക്ക് ശമനം വരുമെങ്കിലും പുറകോട്ടുള്ള അന്ധകാര ജീവിതവും നഷ്ടബോധവും അനുഭവിച്ച ഏകാന്തതയും മനസ്സില് എന്നും തളം കെട്ടി നില്ക്കും.\nഒരു പുരോഹിതൻ ഒരു സ്ത്രീയുമായി പ്രണയത്തിലായാൽ പിന്നീടയാൾക്ക് പൌരാഹിത്യം ജയിലറയാവുകയാണ്. സ്നേഹിച്ച ഹൃദയങ്ങൾ തമ്മിൽ പരസ്പരം അടുക്കണമെങ്കിൽ ചുറ്റുമുള്ള ഭ്രാന്തൻ സമൂഹത്തിന്റെ കഴുകന്റെ ദൃഷ്ടികളുള്ള കണ്ണുകളെയും അതിജീവിക്കണം. സ്നേഹം പരിശുദ്ധമാണെങ്കിലും പൌരാഹിത്യത്തിൽ അതൊരു മാനസിക വിപ്ലവമുണ്ടാക്കുന്നു. ലൈംഗികതയെ മാറ്റി നിർത്തി ഇവിടെ രണ്ടു ഹൃദയങ്ങൾ തമ്മിൽ പരസ്പരം അടുക്കുകയാണ്. ശേഷിക്കുന്ന ജീവിതത്തിൽ ഏകാന്തതയിൽ നിന്നും മുക്തി നേടാൻ' ഒരു പുരോഹിതൻ കൂട്ടുകാരിയെ തേടിയാൽ സമൂഹമൊന്നാകെ പൊട്ടിത്തെറിയുണ്ടാവുകയാണ്. പൌരാഹിത്യം അയാളിൽ ചുറ്റിപ്പറ്റിയിരിക്കുന്നതുകൊണ്ട് സ്നേഹിക്കുന്നതും രഹസ്യമായി വേണം. ഒരു പുരോഹിതൻ മറ്റൊരുവളെ സ്നേഹിക്കുന്നുവെങ്കിൽ ആ സ്നേഹം പരിശുദ്ധമെങ്കിൽ എന്തിനയാളെ തടയണം. സ്നേഹം പൌരാഹിത്യത്തിന് തടസമാകുന്നതെങ്ങനെ? "ദൈവം സ്നേഹമാണെന്ന്" യോഹന്നാൻ സുവിശേഷം നാലാം അദ്ധ്യായം എട്ടാം വാക്യത്തിൽ പറയുന്നു, എങ്കിലെന്തുകൊണ്ട് പുരോഹിതന് ദൈവത്തിന്റെ ആ സ്നേഹം നിഷേധിക്കണം? "ബ്രഹ്മചര്യം സകലരെയും സ്നേഹിക്കാൻ കാരണമാകുമെന്ന്" പഴം കാലത്തിലെ പുരോഹിതർ പറയും, സത്യമതെല്ലെന്നും മനസിലാക്കണം. വിവാഹിതരും തുല്യമായി മറ്റുള്ളവരെ സ്നേഹിക്കാറുണ്ട്. പ്രേമിക്കുന്നത് തിന്മയായി സഭ കരുതുന്നു. പുരോഹിതരുടെ ലൈംഗികാസക്തി തടഞ്ഞ് അവരുടെമേൽ യജമാന അടിമത്വം സൃഷ്ടിക്കുകയാണ് അഭിഷിക്തർക്കെന്നും താല്പര്യമുള്ളത്. പുരുഷമേധാവിത്വം സഭയിലെന്നും അഴിഞ്ഞാടുന്നു. സ്ത്രീകളെ സമൂഹത്തിൽ എന്നും താണവരായി കാണുന്നു. ഇതിൽ നിന്നും ഒരു സ്വതന്ത്ര വിമോചനത്തിനായിരിക്കാം കന്യാസ്ത്രികളും കൂടു വിട്ട് അവരുടെ ജയിലറകളിൽനിന്നും പുറത്തു ചാടുന്നത്.\nക്രിസ്തുവിന്റെ സന്ദേശങ്ങളിൽ ആരും ബ്രഹ്മചര്യം കാക്കണമെന്ന് നിർദ്ദേശിച്ചിട്ടില്ല. പത്രോസിന്റെ അമ്മായിയമ്മയെ യേശു രോഗ വിമുക്തനാക്കി. ദൈവത്തിന്റെ തീരുമാനം അങ്ങനെയെങ്കിൽ, കുടുംബ ജീവിതം നയിക്കുന്നവരെയും സ്നേഹിക്കുന്നുവെങ്കിൽ സഭയെ എന്തിനു ഭയക്കണം? സഭ ദൈവത്തെക്കാളും ഉപരിയോ? വിവാഹിതനായ പത്രോസിനെയും കുടുംബത്തെയും യേശുവിന് പ്രിയമെങ്കിൽ പൌരാഹിത്യം ഉപേക്ഷിക്കുന്ന പുരോഹിതരെയും വിവാഹിതരാകുന്നവരെയും യേശുവിന് പ്രിയം തന്നെയായിരിക്കും.\nപൌരാഹിത്യം ഉപേക്ഷിച്ചു വരുന്നവരോട് സ്നേഹമായി പെരുമാറാൻ സമൂഹവും തയാറാകണം. സമൂഹത്തിന്റെ തെറ്റായ ധാരണകൾക്കും മാറ്റം വരണം. പൌരാഹിത്യം വേണ്ടെന്നു വെച്ചു പുറത്തിറങ്ങുന്ന സഹോദരങ്ങളെ വെറുതെ വിടൂ, കൊച്ചിയിൽ അറബിക്കടലിന്റെ മടിത്തട്ടിൽ അവരോടൊപ്പം കൂടുന്ന ഈ മഹാസമ്മേളനം വഴി അവർക്കൊപ്പം ഒരു ജനശക്തിയുണ്ടെന്ന കാര്യവും സമൂഹത്തെ അറിയിക്കണം. പൌരാഹിത്യം ഉപേക്ഷിക്കാൻ മനതന്റെടമുള്ള പുരോഹിതർ സമൂഹത്തിന്റെ വെല്ലുവിളികളും സ്വീകരിച്ചുകൊണ്ടു തന്നെയാണ് പുറത്തു ചാടിയത്. യേശുവിന്റെ ചൈതന്യവുമായാണ് അവർ പൌരാഹിത്യത്തോട് വിട പറഞ്ഞത്. അവർക്കു വേണ്ടി വീണ്ടും ഉച്ചത്തിൽത്തന്നെ ഹോശാനാ പാടാം.\nമനുഷ്യ ജീവിതം മാറ്റങ്ങൾക്കനുസരിച്ച് മാറിക്കൊണ്ടിരിക്കും. പുരോഹിതനായി ജീവിച്ചുകൊള്ളാമെന്ന് അന്ന് പുരോഹിതൻ മറ്റൊരു പുരോഹിതന്റെ മുമ്പിലാണ് പ്രതിജ്ഞ ചെയ്തതെങ്കിൽ പൌരാഹിത്യം ഉപേക്ഷിച്ച അതേ മനുഷ്യൻ വീണ്ടും പ്രതിജ്ഞ ചെയ്യുകയാണ് "സമൂഹമേ ഞാനിനി നിങ്ങളിൽ ഒരാളായി നിങ്ങളോടൊപ്പമായിരിക്കും." തെറ്റാവരമെന്ന ബിംബത്തെ തട്ടിത്തെറിപ്പിച്ച ശേഷമാണ് ദൈവത്ത്ന്റെ നിയോഗം ഇവിടെ പൂർത്തികരിക്കുന്നത്. പുതിയ ജീവിതം തുറന്നതുവഴി പുരോഹിതനുണ്ടായിരുന്ന തുച്ഛമായ വരുമാനം നിലച്ചേക്കാം. ജോലി നഷ്ടപ്പെട്ടേക്കാം. കുടുംബവും സഹോദരങ്ങളും മാതാപിതാക്കളും ഉപേക്ഷിച്ചേക്കാം. കുടുംബത്തിൽ നിന്നും കിട്ടേണ്ട ഓഹരികൾ മറ്റുളളവർ കവർന്നെടുത്തേക്കാം. ജനിച്ചു വീണ സഭയിൽനിന്നും പുറത്താക്കുമെന്ന ഭയവും ഉണ്ടായേക്കാം. പ്രശ്ന സങ്കീർണ്ണങ്ങളുമായി പൌരാഹിത്യം ഉപേക്ഷിച്ചു വരുന്ന ഇയാളുടെ മനസും തളർന്നിരിക്കാം. സമൂഹമനസാക്ഷിക്ക് ഇതു കണ്ട് കണ്ണടക്കാൻ സാധിക്കില്ല.\nനമ്മുടെ സമൂഹത്തോട് എനിക്കൊന്നേ പറയാനുള്ളൂ ; നിസഹായരായ പൌരാഹിത്യമുപേക്ഷിച്ചു വരുന്നവരുടെ മനസിനെ തകർക്കാതെ അവരെ വെറുതെ വിടൂ. പുരോഹിതരും നമ്മുടെ കുടുംബങ്ങളിൽ നിന്നുള്ളവരെന്ന് അവർ പൌരാഹിത്യത്തിന്റെ ചട്ടക്കൂട്ടിലായിരുന്ന കാലത്ത് നിങ്ങൾ തന്നെയല്ലേ പറഞ്ഞത്. പുരോഹിതരായിരുന്ന് നിങ്ങൾക്കുവേണ്ടി മുമ്പ് ആത്മീയ ജോലി ചെയ്തിരുന്ന ഇവർ ഇനി മുതൽ നമ്മോടൊപ്പം ജീവിക്കേണ്ടവരാണ്. മുടിയനായ പുത്രനെ സ്നേഹമുള്ള പിതാവ് സ്വീകരിച്ചു. എങ്കിൽ എന്തുകൊണ്ട് ദൈവത്തിനായി ജോലി ചെയ്ത നിങ്ങളുടെ മകനെ നിങ്ങൾ തള്ളി പറയുന്നു. പൌരാഹിത്യം ഉപേക്ഷിച്ചവർക്കായി കൂടുന്ന കൊച്ചി സമ്മേളനത്തിന്റെ വിജയത്തിനായി ഹോശാന പാടാം. അധികാര ശ്രേണികളിലുള്ള കയാഫാസിന്റെ മക്കൾ അങ്ങകലേനിന്ന് 'അവനെ ക്രൂശിക്കുക, ക്രൂശിക്കുക ' എന്നട്ടഹസിക്കട്ടെ. അവരെയായിരുന്നു, യേശു അണലി സന്തതികളെന്നു വിളിച്ചത്. പത്രോസ് വാളൂരിയതും അവർക്കെതിരെയായിരുന്നു. സത്യമായ ക്രിസ്തു ഇന്ന് ദുഖിതരായ സന്യസ്തമുപേക്ഷിച്ച സഹോദരി സഹോദരന്മാരോടൊപ്പമുണ്ട്.\nഫെബ്രുവരി 28 ന് ഏറണാകുളത്ത് ചേരുന്ന മുന് കത്തോലിക്കാ സന്യസ്ഥരുടെ ദേശീയസമ്മേളനവുമായി ബന്ധപ്പെട്ട വാര്‍ത്തകള് താഴെ കൊടുത്തിരിക്കുന്ന ലിങ്കുകളില് ലഭ്യമാണ്.\nമുന്‍കത്തോലിക്കാ സന്യസ്ഥരുടെ പ്രശ്നം അന്താരാഷ്‌ട്ര തലത്തിലേക്ക് !\nപൌരാഹിത്യംത്യജിച്ച സഹോദരരേ നിങ്ങൾക്ക് ഹോശാന ഹോശാന ! ജോസഫ് മാത്യു (ന്യുയോര്‍ക്ക്)\nപുരോഹിതരുടെയുംകന്യാസ്ത്രികളുടെയും പ്രശ്നങ്ങള് KCBC ഉടന് ചര്‍ച്ച ചെയ്യണം....\nFormer priests and nuns to pitch for their‘dues’ – The Telegraph (Kolkata)\nPriest & Religious who Quit toHold National Seminar in Ernakulam!\nPosted by Joseph Matthew at 10:21 PM\nZach Nedunkanal January 8, 2015 at 11:52 PM\nപത്തുനാല്പതു വർഷത്തിലധികം സന്യാസി/പുരോഹിതനായി സഭയെ അല്ലെങ്കിൽ രൂപതയെ സേവിച്ച് ജീവിച്ച ശേഷം ആത്മാവിന് സ്വസ്ഥത കിട്ടാതെ വന്നപ്പോൾ സഭയെയും വൈദികവൃത്തിയെയും ഉപേക്ഷിച്ച് ഏകാന്തജീവിതം നയിക്കുന്ന ഏതാനും നല്ല സുഹൃത്തുക്കൾ എനിക്കുണ്ട്. പുറത്തുപോകാനും തങ്ങളുടെ ആദ്ധ്യാത്മിക സങ്കല്പങ്ങൾക്കനുസരിച്ച് ജീവിക്കാനുമുള്ള അനുവാദത്തിനായി പത്തും പതിനഞ്ചും വർഷം ഇവർക്ക് കാത്തിരിക്കേണ്ടി വന്നിട്ടുണ്ട്. കാത്തിരുപ്പുകൊണ്ട് ഒന്നും സംഭവിക്കുകയില്ലെന്ന് മനസ്സിലാക്കി ഒരു സുപ്രഭാതത്തിൽ ഉണ്ടായിരുന്നതെല്ലാം മുറിയിൽ വച്ചിട്ട് ആരോടും പറയാതെ ഇറങ്ങിപ്പോയവരും ഇക്കൂടെയുണ്ട്. അവർ പറയുന്നത്, തങ്ങളുടെ ദൈവവിളി ഇതല്ല എന്ന് ബോധ്യമായശേഷം സഭയിൽ നിന്ന് പുറത്തു കടക്കാൻ ആഗ്രഹിക്കുന്നവരുടെ എല്ലാ വഴികളും അടക്കാനാണ് അധികാരികൾ ശ്രമിക്കുന്നത് എന്നാണ്. തങ്ങളുടെ ദൈവവിളി ഇതല്ലെന്ന് അവർ തെളിയിക്കണം പോലും! Dispensation കിട്ടാതെ അകത്തു നരകിക്കുന്നവർ ധാരാളമുണ്ടെന്നാണ് ഈ സുഹൃത്തുക്കൾ സാക്ഷ്യപ്പെടുത്തുന്നത്. അതായത്, സഭയുടെ കണ്ണിലുള്ളത് വ്യക്തിയുടെ നന്മയല്ല, മറിച്ച് സഭയുടെ അല്ലെങ്കിൽ രൂപതയുടെ സൽപ്പേരും മറ്റ് നേട്ടങ്ങളുമാണ്. എത്രമാത്രം ആത്മക്ലേശങ്ങൾക്ക് ശേഷമാണ്, എത്രമാത്രം ശാരീരിക പീഡനങ്ങൾക്ക് ശേഷമാണ് ഒരു കന്യാസ്ത്രീ അല്ലെങ്കിൽ ഒരു വൈദികൻ പുറത്തിറങ്ങുന്നത് എന്ന് നമ്മൾ മനസ്സിലാക്കുന്നില്ല. പുറത്ത്, മിക്കപ്പോഴും, അവരെ കാത്തിരിക്കുന്നതോ അവഹേളനയും, അവഗണയും. കണ്ണിൽ ചോരയില്ലാത്ത സഭാസംവിധാനങ്ങളാണ് ഇതിനെല്ലാം കാരണം. വ്യക്തികളെ സമൂഹത്തിനുവേണ്ടി ബലികഴിക്കുന്ന ഈ രീതിക്ക് മാറ്റമുണ്ടാകണം. നിയമത്തിന്റെ നൂലാമാലകലില്ലാതെ മഠവും സന്യാസ സമൂഹവും അല്ലെങ്കിൽ ഒരു രൂപതയും ഉപേക്ഷിക്കാൻ അവയ്ക്കുള്ളിലായിപ്പോയി എന്ന് തോന്നുന്നവർക്ക് സാധിക്കുന്ന ഒരന്തരീക്ഷം സൃഷ്ടിക്കപ്പെടണം. പുറത്തു വരുന്നവരെ സഹോദരബുദ്ധ്യാ സ്വീകരിക്കുക എന്നതുപോലെ, അകത്തായിപ്പോയവർക്ക് അവരുടെ മനസ്സാക്ഷിയെ അനുസരിച്ച് പുറത്തിറങ്ങാനുള്ള സാഹചര്യവും സഭയിലുണ്ടാവണം.\nഅല്മായ ശബ്ദം January 9, 2015 at 6:17 AM\nFrom Fsacebook: ഇവിടെ പോസ്റ്റ് ചെയ്യണമെന്ന് അഭ്യര്തിച്ചുകൊണ്ട് ഒരു സുഹൃത്ത് അയച്ചുതന്ന കമന്റ്..\nചിക്കാഗോ സെന്റ് തോമസ്സ് സീറോ മലബാർ രൂപതയിൽ സേവനം ചെയ്യ്യുന്ന എല്ലാ കോട്ടയം രൂപതയിലെ വൈദീകരും തങ്ങളുടെ ശമ്പളത്തിന്റെ 30% ലെവിയായി കോട്ടയം രൂപതയ്ക് കൊടുക്കണം. ശമ്പളത്തിന് പുറമേ കിട്ടുന്ന മറ്റ് എല്ലാവിധ കിമ്പളങ്ങളും വൈദീകർക്കു ഉള്ളതാണ്. മിടുക്കന്മാരായ കുട്ടികൾ ഹൈസ്കൂൾ കഴിഞ്ഞ് ആറോ അതിൽ അധികമോ വർഷം പഠിച്ചുകഴിഞ്ഞാൽ കിട്ടുന്ന തുച്ചമായ വരുമാനത്തിലുള്ള ജോലിയുമായി താരതമ്യം ചെയ്യുമ്പോൾ വഷളന്മാരും മാനസീകപ്രോബളം ഉള്ളവരും മന്ദബുദ്ധികളുമായ ആണ്‍കുട്ടികൾക്ക് പറ്റുന്നതും കിട്ടാവുന്നതുമായ ഫസ്റ്റ് ക്ലാസ്സ് പണിയാണ് വൈദീകവൃത്തി. വിവാഹത്തിലൂടെ ഒരു കുടുംബം പോറ്റണ്ടതോ കുട്ടികളെ വളർത്തണ്ടതോ ആയ യാതൊരു കഷ്ടപ്പാടും ഇല്ലന്ന് മാത്രമല്ല പോകുന്നിടത്തെല്ലാം വികലവും അല്ലാത്തതുമായ എല്ലാ ലൈംഗീക സുഖങ്ങളും യഥേഷ്ടം അനുഭവിക്കാനും അളവറ്റ സ്വത്ത് സ്വന്തമാക്കാനും സാധിക്കുന്നു. സമൂഹത്തിൽ ഉന്നതമായ സ്ഥാനവും ആദരവും പരിചരണങ്ങളും കിട്ടുന്ന ഈ പുരോഹിതവൃത്തിക്ക് സമമായി വേറെ എന്തുണ്ട് ? ഇറ്റലിയിലെ പല രൂപതകളും ഔട്ട്സോർസ്സ് ചെയ്ത് വൈദീക ജോലി കേരളത്തിലെ ചില സന്യാസസഭകൾക്ക് കൊടുത്തിരിക്കുകയാണ്. ഇവിടങ്ങളിൽ ജോലി ചെയ്യുന്ന ഫാസ്റ്റ് ട്രാക്കിലൂടെ പുരോഹിതരായവരും അല്ലാത്തവരുമായ വൈദീകർ ഉന്നതമായ, അല്ലലില്ലാത്ത ജീവിതസാഹചര്യവും ലൈംഗീകഹോർമോണുകളെ ഉത്തേജിപ്പിക്കുന്ന മേത്തരം ഭക്ഷണക്രമവും ശീലിച്ച് തീറ്റകുത്തൽ കൂടുമ്പോൾ മ്ലേച്ചതയിൽ നിന്നും മ്ലേചതയിലേക്ക് കൂപ്പ്കുത്തുകയും ബാലപീഡനമടക്കമുള്ള കാടത്തരങ്ങളിലേക്ക് നിപതിക്കുകയും ചെയ്യുന്നു.\nരൂപതയിലേയ്ക്ക് കൊടുക്കാനുള്ളത് കൃത്യമായി കൊടുത്താല്, അവരുടെ ഒരു ചെയ്തികളും ചോദ്യംചെയ്യപ്പെടുകയില്ല.. സര്‍വസ്വതന്ത്രര്.\nഅല്മായ ശബ്ദം January 9, 2015 at 7:00 AM\nJoseph Parambi wrote in Facebook: നമ്മുടെ അച്ചന്മാരും ബിഷപ്പ്മാരും ഏറ്റവും അധികം "പ്രാകി" യിട്ടുള്ളത് കുഞ്ഞിരാമൻ വൈദ്യരെയാണ്. മറിയക്കുട്ടി കൊല കേസിൽ Fr. Benedict നെ തൂക്കി കൊല്ലാൻ വിധിച്ച sessions ജഡ്ജ് ആണ് കുഞ്ഞിരാമൻ വൈദ്യർ. അത്കൊണ്ട് എന്ത് സംഭവിച്ചു? ഒരു മകൻ ഐ.എ.സ് കാരനായി ഇപ്പോൾ കേരളത്നിറെ ചീഫ് സെക്രട്ടറിയുമായി. കേരളത്തിലെ ഏറ്റവും ഉയർന്ന സർക്കാർ ഉദ്യോഗസ്ഥൻ ഭരത് ബൂഷൻ കുഞ്ഞിരാമൻ വൈദ്യരുടെ മകനാണ്. രണ്ടാമത്തെ മകൻ ഡോക്ടർ ആയി അമേരിക്കയിൽ ജോലി ചെയ്യുന്നു. കുഞ്ഞിരാമൻ വൈദ്യർ നല്ല ആരോഗ്യത്തോടെ ജീവിച്ചു, പെൻഷൻ പറ്റി പിന്നെ കുറെ കൊല്ലം കഴിഞ്ഞു പ്രായാധിക്യം മൂലം മരിച്ചു. നായാടി പ്രാകിയാൽ നന്നാവും എന്നൊരു വിശ്വാസം ഞങളുടെ നാട്ടിൽ ഉണ്ടായിരുന്നു. അച്ചന്മാരുടെ പ്രാക്ക് കിട്ടിയ കുഞ്ഞിരാമൻ വൈദ്യർക് ചീഫ് സെക്രട്ടറിയായ മകനും, അമേരിക്കയിൽ ഡോക്ടർ ആയ മകനും. ആർകെങ്കിലും ഇവരുടെ പ്രാക്ക് വാങ്ങണമെന്നു തോന്നുന്നുണ്ടോ?\nsamuel koodal January 9, 2015 at 9:28 AM\nസംഘപരിവാറിന്റെ "ഘര് വാപസി" യുടെ ക്രിസ്തീയകാരുണ്യവേദിയാണ് ഈ ഫ്രബ്രുവരി ഇരുപത്തിയെട്ടിനു കൊച്ചിയില് , ലോകത്തില് ആദ്യമായി അരങ്ങേറുന്നത് , എന്നത് ഓരോ കേരളക്രിസ്ത്യാനിക്കും അഭിമാനിക്കാവുന്നതാണ് കാലത്തികവിങ്കല്!\nസ്വഭവനങ്ങളില് നിന്നും "കര്‍ത്താവിന്റെ മണവാട്ടിമാരാക്കാം" എന്ന് മോഹിപ്പിച്ചു "കന്യാമാടങ്ങളില്" പാര്‍പ്പിച്ചു പുരോഹിതവര്‍ഗം മാറിമാറി പീഡിപ്പിച്ചു അവശരാക്കി,ഒടുവില് കരിയാപ്പിലപോലെ പുറന്തള്ളപ്പെട്ട, മരിച്ചു മണ്മറഞ്ഞ അനേകം മനസുകളുടെ അനുഗ്രഹം ആ വേദിയില് അന്ന് ഉണ്ടായിരിക്കും ! ദൈവവേലയ്ക്കായി കുട്ടിക്കാലത്തെ ളോഹയിടീപ്പിച്ചു "സഭാവേല" മാത്രം ചെയ്യിച്ചു തളര്‍ന്നമനസോടെ കാലംചെയ്ത കുറേ ദൈവമക്കളുടെ ആശീര്‍വാദവും അവിടെ അന്നു ഉണ്ടാകും നിശ്ചയം!\nദൈവമക്കളെ, നമുക്കും ഒത്തു കൂടാം ! നന്മ ചെയ്യാനുള്ള ഈ "കാരുണ്യവേദി" നിങ്ങള്‍ക്കും പുന്യനിമിഷങ്ങളെ ദാനം ചെയ്യും ! കര്‍മ്മം കൊണ്ട് നമുക്കും ധന്യരാകാം ! ദീനനായി വഴിയില് കിടന്നവനെകണ്ട് പുറംതിരിഞ്ഞുപോയ നീചനായ പുരോഹിതനും ലേവ്യനുമാകാതെ നല്ലസമാരായനെപോലെയാകാം നമുക്കും ! ഇതാണ് ക്രിസ്തീയത ! ക്രിസ്തുമതമെന്ന മഹാതട്ടിപ്പിനെ നമുക്ക് നന്മകളാല് തിരുത്തി ,"ക്രിസ്തീയത" എന്ന ജീവനരീതി, സ്നേഹത്തിന്റെ ക്രിസ്തുവിന്റെ "പ്രത്യയശാസ്ത്രം" കാണിച്ചുകൊടുത്തു ജന്മസാഫല്യംകൈവരിക്കാം.. ഉണരുക മനസുകളെ...ഉണരുക മനസുകളെ...ഉണരുക മനസുകളെ..\nJames Kottoor January 9, 2015 at 5:43 PM\n“After reading through this article, I felt that Sri Joseph Mathew has doneavery balanced, rational, psychological, spiritual, moral and social analysis ofamultitude of problems faced by those who leave priesthood and religious life. I admire his maturity of mind and independence of views expressed, rarely found even among theologians and retreat preachers. The general public among the faithful may readily agree with what the writer says, but those in hierarchical positions in the priestly and religious circles may take onlyadefensive position in favour of the status quo.\nTwo sentences in the write up that struck me most are the following: “One who leaves priesthood and religious life atamature age need much stronger faith and courage than those who enter it at an immature age because those who sang and shouted “Hosanna, Hosanna” to them when they entered would be shouting “Crucify, crucify” with greater force and sound when they leave.” He also says: “Choosing these consecrated lives and leaving them are both equally ways of seeking God.” Only I may differ on the use of “equally” because choosing is done at an immature, volatile and emotional state of one’s life, while leaving atamuch more mature and enlightened than in an emotional state of one’s life.\nTherefore I had to write in my book, “Womb to Tomb”, that both choosing and leaving the priesthood “were discoveries ofaperson in search of truth and spiritual fulfilment,aperson who in all earnests becameapriest and then had to leave the priesthood in all earnest for questions of conscience after resigning from the post of Editor and Publisher of the New Leader in Chennai.” Both were done without going forafight with anyone. This isasubject that requiresalong drawn dispassionate discussion especially among bishops and those who recruit candidates.\nI wish only to add that those who participate in this discussion may throw more light than heat, more sense than sound to help all concerned. What is more I wish to see those in the hierarchical ladder, especially bishops, come forward to take an active part in this discussion, although, it isaforegone conclusion for me from my previous experience, that none of them will. Sin of silence, silent approval of untruth, refusal to engage in dialogue even when pressed are the techniques resorted to by these people to appear clean or non-partisan in these discussions. Let us hope I am proved wrong. James kottoor\nTheresia Manayath January 9, 2015 at 7:09 PM\n"Sin of silence, silent approval of untruth, refusal to engage in dialogue even when pressed are the techniques resorted to by these people to appear clean or non-partisan in these discussions."\nI would continue this honest accusation of our apathetic clerical set up\nwith the words of Daniel Berigan:\nദുഷ്ടന്മാർ അവരുടെ പളപള തിളങ്ങുന്ന വെൽവെറ്റ് മഞ്ചലുകളിൽ\nമന്ദം മന്ദം പോകുന്നത് ഞാൻ കാണുന്നു\nഅണലികളെപ്പോലെ അഹന്ത ചീറ്റിക്കൊണ്ട്.\nഇവർ ദുര്യോഗത്തിന്റെയും സന്തതികളല്ല\nഒരു വേവലാതിയും അവരുടെ സുഗന്തം പൂശിയ\nനെറ്റിയിൽ നിഴൽ വീഴ്ത്തുന്നില്ല\nനിഷ്കളങ്കർ മരിക്കുന്നുന്നത് അവർ കാണുന്നില്ല.\nഅവർ എന്തിന് സഹിക്കുന്നു,\nനിന്റെ രാജ്യം വരുമെന്നത് ഒരു മരീചികയോ?\nഎന്റെ പേക്കിനാവുകൾക്ക് അവസാനമില്ലേ?\nyes January 10, 2015 at 1:24 AM\nIt is nice to know that you areapoet too. However I may hesitate to use the word ദുഷ്ടന്മാർ just to avoid\nthe possibility of hurting and judgmental, as there is no harm in going one step too much in the direction\nof being nice than in the direction of being nasty. jameskottoor@gmail.com\nചാക്കോ കളരിക്കല് January 10, 2015 at 6:48 AM\nശ്രീ പടന്നമാക്കലിന്റെ ലേഖനം വായിച്ചപ്പോൾ അദ്ദേഹം ഒരു കാലത്ത് പുരോഹിതനായിരുന്നുവോ എന്നുവരെ എനിയ്ക്ക് തോന്നിപ്പോയി. പൌരോഹിത്യത്തിന്റെ സ്വാനുഭവങ്ങൾ ഇല്ലെങ്കിൽത്തന്നെയും അദ്ദേഹം വിഷയത്തിന്റെ ആഴങ്ങളിലേയ്ക്ക് ഇറങ്ങിച്ചെന്ന് അർത്ഥഗർഭമായ ഒരു വിശകലനം നടത്തിയിട്ടുണ്ട്. അവസരോചിതമായ ഈ ലേഖനം പ്രസിദ്ധം ചെയ്തതിന് അദ്ദേഹത്തിന് എന്റെ നന്ദി.\nരണ്ടാം വത്തിക്കാൻ കൌണ്‍സിലിനുശേഷം ലക്ഷക്കണക്കിന് പുരോഹിതർ കത്തോലിക്കാ സഭയിലെ ശുശ്രുഷാ വേലയിൽനിന്നും പിന്മാറിയിട്ടുണ്ട്. അവരെ 'ex-priest' എന്നു വിളിക്കുന്നതു ശരിയല്ല. യഥാർത്ഥത്തിൽ ശ്രീ പടന്നമാക്കൽ പറയുന്ന പോലെ ' transitional priest' ആണവർ. സഭയുടെ ചട്ടക്കൂട്ടിൽ നിന്നുകൊണ്ട് സ്വന്തം സ്വാതന്ത്ര്യത്തെയും മനസാക്ഷിയേയും ഹനിച്ച് സഭയിലെ ക്ലർജികളായി തുടരാനുള്ള ബുദ്ധിമുട്ടാണ് ക്ലർജിസ്ഥാനം ഉപേക്ഷിക്കാൻ ഇവരെ നിർബന്ധിതരാക്കുന്നത്. സഭയിൽ കാലോചിതമായ പരിവർത്തനങ്ങൾ വരുത്താത്തതിനാൽ നല്ല ക്ലർജികളെ സഭയിൽനിന്നും അധികൃതർ ഉന്തിത്തള്ളി പുറത്തേയ്ക്ക് വിടുകയാണെന്നും മനസിലാക്കണം. ശുശ്രൂഷ വിട്ടുപോവുന്ന ഇവർ യഥാർത്ഥത്തിൽ സ്നേഹസമ്പന്നരും പാവങ്ങളോട് കരുണ കാണിക്കുന്നവരും സാമൂഹിക നീതിയ്ക്കായി പടപൊരുതുന്നവരും പാർശ്വവല്ക്കരിക്കപ്പെട്ടവർക്ക് അത്താണിയുമാണ്. അനുകമ്പ നിറഞ്ഞ അവരുടെ പെരുമാറ്റം ഇത് വെളിവാക്കുന്നു.\nദൈവാനുഗ്രഹത്തിന്റെ സാക്ഷാത്ക്കാരം കത്തോലിക്കാ സഭയിൽക്കൂടി മാത്രമല്ല എന്ന ദൈവശാസ്ത്രത്തിന്റെ തിരിച്ചറിവാണ് അവരെ ക്ലർജി സ്ഥാനം ഉപേക്ഷിക്കാൻ പ്രേരിപ്പിക്കുന്നത്. അത് സയുക്തവും അർത്ഥഗർഭവുമായ ഒരു ദൈവ ശാസ്ത്രമാണ്. മെത്രാന്മാരൊ ആദ്ധ്യാത്മിക ഗുരുക്കളോ അവരുടെ ഹൃദയങ്ങളിൽ മറ്റൊരു ദൈവശാസ്ത്രം സൃഷ്ടിച്ചിട്ട് ഇവിടെ കാര്യമില്ല. വൈദികർ അത് ശ്രവിക്കാനും പോവുന്നില്ല.\nപാശ്ചാത്യ രാജ്യങ്ങളിൽ ക്ലർജിസ്ഥാനം ഉപേക്ഷിക്കുന്നവർക്ക് അവസരങ്ങളുള്ളതു കാരണം അനുയോജ്യമായ ജോലികൾ കണ്ടുപിടിച്ച് മാന്യമായി ജീവിക്കാൻ സാധിക്കുന്നു. സമൂഹം അവരെ സ്നേഹപൂർവ്വം സ്വീകരിക്കും. എന്നാൽ കേരളത്തിലെ കാര്യം അങ്ങനെയല്ലല്ലോ. സഭ വിട്ടുപോവുന്ന വൈദികർക്കും സന്യസ്ഥർക്കും നമ്മുടെ സമൂഹം സഹായകമായി മാറേണ്ടതുണ്ട്. മാനുഷികവശങ്ങൾ ഗ്രഹിച്ച് അവരെ പുനരധിവസിപ്പിക്കാൻ നാമെല്ലാവരും കടപ്പെട്ടവരാണ്. ശ്രമിക്കുകയും വേണം. ഏതു നല്ല കാര്യത്തിനായാലും സഭാധികൃതരുടെ യാതൊരു സഹകരണവും പ്രതീക്ഷിക്കേണ്ട കാര്യമില്ല. 2015 ഫെബ്രുവരി 28- ന് ഏറണാകുളത്തു വെച്ചു നടത്തുന്ന ദേശീയ സമ്മേളനം ഇതിന് തുടക്കമാകട്ടെ. KCRM -നും ഓർഗനൈസിംഗ് സെക്രട്ടറി ശ്രീ റജി ഞള്ളാനിയ്ക്കും ഹൃദയം നിറഞ്ഞ അഭിനന്ദനങ്ങൾ.\nZach Nedunkanal January 10, 2015 at 8:00 AM\nDr. James kottoor replies to Dr. C. Kalarickal\n"Dear Kalarickalji, as I see Catholic church is onlyavery very small tap that lets out God's grace to water this parched and barren desert called the earth. The bigger taps are all the other religions, all the other great seers like Narayanaguru, Adi Sankara, Tagore, Vivekanda etc, and the Rishies who coined the prayer: Loka Samasta Suknino Bhavandu, and many more. In fact every new child born today is one of those new taps opening God's grace to this world. That is why it is said that the birth ofachild is proof that God has not given up on our humanity."\nJoseph Matthew January 15, 2015 at 3:11 AM\nഞാനൊരു പുരോഹിതനായിരുന്നോ, സെമിനാരിയിൽ പഠിച്ചിട്ടുണ്ടോയെന്ന്  ഈ ലേഖനം വായിച്ച ചിലരെന്നോട് സംശയം ചോദിച്ചു. ദൌർഭാഗ്യവശാൽ എനിയ്ക്കതിനു സാധിച്ചിട്ടില്ല. എങ്കിലും ഇവരുടെ സ്ഥാപനങ്ങളിൽ അനേക വർഷങ്ങൾ പഠിച്ചിട്ടുണ്ട്. ജോലിയും ചെയ്തിട്ടുണ്ട്. അന്റാർട്ടിക്കായിലെ തണുപ്പുരാജ്യത്തു വളർന്നവരും കേരളത്തിലെ ഉഷ്ണ പ്രദേശത്തു വളർന്നവരും ഒരേ അച്ചിൽ വാർത്തതുകൊണ്ട് സ്വഭാവവും ഒന്നുപോലെയിരിക്കും. അവരിൽ മാന്യതയുള്ളവരും പണ്ഡിതരും കുറച്ചു കഴിയുമ്പോൾ പൌരാഹിത്യ ജോലിയിൽ നിന്ന് പിരിഞ്ഞു പോയതായും കേള്ക്കും. പിന്നീട് സഭയ്ക്കുള്ളിലുള്ള വെത്താന- മത്താനകളെ പോലുള്ള കുരുട്ടുബുദ്ധി കുപ്പായക്കാര് പിരിഞ്ഞുപോയവരെ വേട്ടയാടി സമൂഹത്തിന്റെ മുമ്പിൽ താറടിക്കാൻ ശ്രമിക്കും. ചിലപ്പോൾ ഗുണ്ടാകളും അവർക്കെതിരെ ഭീഷണിയാകാറുണ്ട്. ചരിത്രത്തിലാദ്യമായി കൂടുവിട്ടുവന്ന ആത്മീയ തൊഴിലാളികളുടെ എറണാകുളത്തെ മഹായോഗം ഭാരത ചരിത്രത്തിൽ ആദ്യമാണ്. മാധ്യമങ്ങൾ ഈ കൂട്ടായ്മയ്ക്ക് നല്ല പ്രാധാന്യവും കൊടുക്കുന്നുണ്ട്.\nകെസിആർഎം നോർത് അമേരിക്കയുടെ ഇരുപതാമത് ടെലികോൺഫെറൻസ് ഒക്ടോബർ 09-ന്\nചാക്കോ കളരിക്കൽ ഓഗസ്റ്റ് 10, 2019- ന് ഷിക്കാഗോയിൽ നടന്ന കെസിആർഎം നോർത് അമേരിക്കയുടെ ദേശീയ സമ്മേളനത്തിനുശേഷം സെപ്റ്റംബറിൽ നടക്കേണ്ട ...


പ്രമേഹമുള്ളവരിലെ ലൈംഗിക തളര്‍ച്ച ശ്രദ്ധിക്കണം | Tips On How To LeadaLong And Healthy Life With Type2Diabetes - Malayalam BoldSky\n| Published: Monday, May 25, 2020, 12:53 [IST]\nമാറിക്കൊണ്ടിരിക്കുന്ന ജീവിതശൈലിയും ആരോഗ്യ രീതിയും ഭക്ഷണ രീതിയും എല്ലാമാണ് പലപ്പോഴും നമ്മുടെ ഉറക്കം കെടുത്തുന്ന പല രോഗങ്ങള്‍ക്കും കാരണമാകുന്നത്. അതിനെ പ്രതിരോധിക്കുന്നതിന് വേണ്ടി നമുക്ക് എന്തൊക്കെ കാര്യങ്ങള് ചെയ്യണം എന്നുള്ളതാണ് പലരേയും പ്രതിസന്ധിയില് ആക്കുന്നത്. പ്രമേഹം ഇത്തരത്തില് ജീവിത ശൈലിയുടെ ഭാഗമായി വരുന്ന ഒന്നാണ്. എന്നാല് ഇതില് ടൈപ്പ്2പ്രമേഹം പ്രായഭേദമന്യേ വരുന്ന ഒന്നാണ്.\nഇതിനെക്കുറിച്ച് അറിവില്ലാത്തതും ആരോഗ്യത്തിന്റെ കാര്യത്തില് ശ്രദ്ധിക്കാത്തതും എല്ലാം പലപ്പോഴും നിങ്ങളുടെ ഉറക്കം കെടുത്തുന്നവയാണ്. എന്നാല് രോഗത്തെക്കുറിച്ച് ആദ്യം അറിഞ്ഞിരിക്കേണ്ടതും ആരോഗ്യത്തിന്റെ കാര്യത്തില് ശ്രദ്ധിക്കുന്നവര്‍ക്കും ശരീരം ചില ലക്ഷണങ്ങള് കാണിക്കുമ്പോള് തന്നെ ഏത് രോഗമാണ് എന്ത് ലക്ഷണമാണ് എന്ന് ഉറപ്പാക്കാന് സാധിക്കുന്നുണ്ട്. എന്തൊക്കെയാണ് ഇത്തരത്തില് ടൈപ്പ് ടു പ്രമേഹത്തില് ശ്രദ്ധിക്കേണ്ടത് എന്നും എങ്ങനെ ആരോഗ്യകരമായി ജീവിക്കാം എന്നും നമുക്ക് നോക്കാവുന്നതാണ്.\nടൈപ്പ്2ഡയബറ്റിസ് നിങ്ങളില് പിടിമുറുക്കിയിട്ടുണ്ട് എന്നുണ്ടെങ്കില് അമിത ദാഹം പലപ്പോഴും നിങ്ങളെ അസ്വസ്ഥരാക്കുന്നുണ്ട്. എന്നാല് ഇത് കൊണ്ട് മാത്രം പ്രമേഹം ഉണ്ട് എന്ന് പറയാന് സാധിക്കുകയില്ല. ദാഹം കൂടുന്നതോടൊപ്പം തന്നെ ഇടക്കിടെയുള്ള മൂത്രശങ്കയും വളരെയധികം ശ്രദ്ധിക്കേണ്ടതാണ്. ഇതിനൊടൊപ്പം അമിതമായി വിശപ്പ്,തൊണ്ട് വരണ്ടതാവുക, അമിതമായി ഭാരം കൂടുക എന്നിവയെല്ലാം ശ്രദ്ധിക്കേണ്ടതാണ്.\nതലവേദന പല കാരണങ്ങള് കൊണ്ടും ഉണ്ടാവാം. ഇത് അമിതമാവുമ്പോള് അത് അല്‍പം ശ്രദ്ധിക്കേണ്ടാണ്. രക്തത്തിലെ പഞ്ചസാരയുടെ അളവ് വര്‍ദ്ധിക്കുമ്പോള് പലരിലും അമിതമായി അതികഠിനമായ രീതിയില് തലവേദനക്കുള്ള സാധ്യതയുണ്ട്. ഇതിന്റെ ഫലമായി കാഴ്ച മങ്ങല്, തലചുറ്റുന്നതു പോലെ അനുഭവപ്പെടല് എന്നിവയുണ്ടാവാനുള്ള സാധ്യതയുണ്ട്. ഇത്തരം കാര്യങ്ങള് വളരെയധികം ശ്രദ്ധിക്കേണ്ടതാണ്.\nമുറിവിലെ അണുബാധ പല വിധത്തിലാണ് നിങ്ങളുടെ ആരോഗ്യത്തെ ബാധിക്കുന്നത്. എന്നാല് ഇത് മാറാതെ കുറേ ദിവസം നില്‍ക്കുന്നുണ്ടെങ്കില് അല്‍പം ശ്രദ്ധിക്കേണ്ടതാണ്. കാരണം ടൈപ്പ്2പ്രമേഹം ഉള്ളവരില് പലപ്പോഴും മുറിവുണങ്ങുന്നതിന് കാലതാമസം എടുക്കുന്നുണ്ട്. മാത്രമല്ല മൂത്രനാളത്തിലെ ത്വക്കിന് ചൊറിച്ചിലും മറ്റും തോന്നുന്നതും ഇതിന്റെ ലക്ഷണം തന്നെയാണ്.\nലൈംഗിക സംബന്ധമായ പ്രശ്‌നങ്ങള്\nടൈപ്പ്2പ്രമേഹം ലൈംഗിക പ്രശ്നങ്ങള്‍ക്കും വഴി തെളിക്കാറുണ്ട്. ലൈംഗിക അവയവങ്ങളിലെ രക്ത ധമനികളെയും നാഡികളെയും നശിപ്പിക്കാന് പ്രമേഹത്തിന് കഴിയുന്നതിനാല് സംവേദന ശേഷി കുറഞ്ഞു വരികയും രതിമൂര്‍ച്ഛയിലേക്ക് എത്താന് വിഷമമുണ്ടാകുകയും ചെയ്യും. സ്ത്രീകളില് യോനി വരള്‍ച്ചക്കും പുരുഷന്‍മാരില് വന്ധ്യതയ്ക്കും ഇത് കാരണമാകാം. പ്രമേഹമുള്ള 35 മുതല് 70 ശതമാനം വരെയുള്ള പുരുഷന്‍മാരെയും വന്ധ്യത ബാധിക്കുന്നുണ്ടെന്നാണ് കണക്കുകള് പറയുന്നത്. സ്ത്രീകളില് മൂന്നിലൊന്ന് പേര്‍ക്കും ലൈംഗിക പ്രശ്നങ്ങള് ഉണ്ടാകുന്നുണ്ട്.\nപ്രമേഹ സാധ്യത ആര്‍ക്കൊക്കെ?\nസ്പെയിന് വാസികള് , അമേരിക്കക്കാര് , ഏഷ്യക്കാര് , ആഫ്രിക്കന് അമേരിക്കന്‍സ് എന്നിവര്‍ക്ക് പ്രമേഹം വരാനുള്ള സാധ്യത ശരാശരിക്കും മുകളിലാണ്. കുടുംബത്തില് മറ്റാര്‍ക്കെങ്കിലും പ്രമേഹം ഉണ്ടെന്നുള്ള ചരിത്രം ഉണ്ടെങ്കിലും പ്രമേഹം വരാനുള്ള സാധ്യത കൂടുതലായിരിക്കും എന്നാല് ടൈപ്പ് ടു ഡയബറ്റിസ് ചെറുപ്പക്കാരിലാണ് ഏറ്റവും കൂടുതല് കണ്ട് വരുന്നത്. അതുകൊണ്ട് തന്നെ അല്‍പം ശ്രദ്ധിക്കേണ്ടതാണ്.\nടൈപ്പ്2പ്രമേഹം കണ്ടെത്താം\nഎങ്ങനെ ടൈപ്പ്2പ്രമേഹം കണ്ടെത്താം എന്നുള്ളതാണ് ശ്രദ്ധിക്കേണ്ട കാര്യങ്ങള്. ഹീമോഗ്ലോബിന് എ1സി ടെസ്റ്റിലൂടെ രക്തത്തിലെ ഗ്ലൈക്കോസിലേറ്റഡ് ഹീമോഗ്ലോബിന്റെ അളവ് കണ്ടെത്താന് കഴിയും.2മുതല്3മാസം വരെയുള്ള കാലയളവിലെ രക്തത്തിലെ ശരാശരി ഗ്ലൂക്കോസിന്റെ അളവ് സംബന്ധിച്ചുള്ള വിവരങ്ങള് ഇതിലൂടെ മനസ്സിലാക്കാന് സാധിക്കുന്നുണ്ട്. ഇത് കൂടാതെ ഹീമോഗ്ലോബിന് എ1സിയുടെ അളവ് 6.5 ശതമാനത്തിന് മുകളില് ആണെങ്കില് പ്രമേഹമുള്ളതായാണ് കണക്കാക്കേണ്ടത്. വെറും വയറ്റില് രക്തത്തിലെ ഗ്ലൂക്കോസിന്റെ അളവ് പരിശോധിക്കുന്നതാണ് മറ്റൊരു ടെസ്റ്റ്. ആഹാരം കഴിക്കാതെയുള്ള രക്തത്തിലെ ഗ്ലൂക്കോസിന്റെ അളവ് 126 ന് മുകളിലാണെങ്കില് പ്രമേഹത്തിന്റെ സാന്നിദ്ധ്യം ഉറപ്പിക്കാം. പ്രമേഹമുള്ളവരില് ഗ്ലൂക്കോസിന്റെ അളവ് 200 ന് മുകളില് വരെ വ്യത്യാസപ്പെട്ടു കൊണ്ടിരിക്കും. അതുകൊണ്ട് ഇത്തരം കാര്യങ്ങളില് സംശയം തോന്നിയാല് വെച്ച് താമസിപ്പിക്കാതെ ഡോക്ടറെ കാണുന്നതിന് ശ്രദ്ധിക്കണം.\nനിങ്ങളില് ടൈപ്പ്2പ്രമേഹമുണ്ടെങ്കില് ശ്രദ്ധിക്കേണ്ടത് ഭക്ഷണ ക്രമം തന്നെയാണ.് ഇത് കൂടാതെ ആഹാരത്തില് മാറ്റങ്ങള് വരുത്തുക. കലോറി കുറവുള്ളതും കാര്‍ബോഹൈഡ്രേറ്റ് ഉള്‍പ്പെടുത്തുന്നതിനും ശ്രദ്ധിക്കുക. കൊഴുപ്പിന്റേയും പ്രോട്ടീന്റേയും ഉപയോഗം ശ്രദ്ധിക്കേണ്ടതാണ്.വ്യായാമം സ്ഥിരമാക്കുന്നതിന് ശ്രദ്ധിക്കണം. ഇത് രക്തസമ്മര്‍ദ്ദം കുറക്കുന്നതിനും മറ്റ് രോഗങ്ങള്‍ക്ക് പരിഹാരം കാണുന്നതിനും സഹായിക്കുന്നുണ്ട്. മരുന്ന് കഴിക്കുകയാണ് മറ്റൊന്ന്. ഡോക്ടറുടെ നിര്‍ദ്ദേശപ്രകാരം മരുന്നുകള് കഴിക്കാന് ശ്രദ്ധിക്കണം. ഇത് രോഗത്തെ ഇല്ലാതാക്കുന്നതിനും ആരോഗ്യത്തിനും സഹായിക്കുന്നുണ്ട്.\nRead more about: diabetes health ആരോഗ്യം പ്രമേഹം\nTips On How To LeadaLong And Healthy Life With Type2Diabetes\nHere in this article we are discussing about important tips on how to leadalong and healthy life event with type2diabetes. Read on.\nStory first published: Monday, May 25, 2020, 12:53 [IST]


കടയിൽ സൂക്ഷിച്ചിരുന്ന വസ്ത്രങ്ങളിൽ ഏറിയ പങ്കും പ്രളയക്കെടുതി അനുഭവിക്കുന്നവർക്ക് നല്‍കിയ നൗഷാദിന്റെ പുതിയ കട തുറന്നു. ഉദ്ഘാടനത്തിന് വരാമെന്നേറ്റിരുന്ന ജില്ലാ കളക്ടറുടെ അഭാവത്തില് നാട്ടുകാര് ചേര്‍ന്നാണ് കടയുടെ ഉദ്ഘാടനം നടത്തിയത്. തെരുവില് കച്ചവടം നടത്തിയിരുന്ന നൗഷാദ് പ്രളയം എത്തും മുന്‍പേ കൊച്ചി ബ്രോഡ് വേയില് സ്വന്തമായൊരു കട കണ്ടു വെച്ചിരുന്നു. പുതിയ സ്‌റ്റോക്ക് എത്തിയതോടെയാണ് ആ കട ഉദ്ഘാടനം ചെയ്തത്.\nഉദ്ഘാടന ദിവസം ഒരു ലക്ഷം രൂപയുടെ ചെക്കുമായി സാധനങ്ങളെടുക്കാന് വിദേശമലയാളിയായ അഫി അഹമ്മദ് കൂടി എത്തിയതോടെ ആദ്യ വില്പനയും ഉഷാറായി. നൗഷാദിന്റെ നിര്‍ദ്ദേശപ്രകാരം ഇദ്ദേഹം മുഖ്യമന്ത്രിയുടെ ദുരിതാശ്വാസ നിധിയിലേക്കും ഒരു ലക്ഷം രൂപ കൈമാറും. നൗഷാദിനെയും കുടുംബത്തെയും ഇദ്ദേഹം ഗള്‍ഫിലേക്ക് ക്ഷണിച്ചിട്ടുമുണ്ട്.\nമൂന്ന് ഷര്‍ട്ടുകള്‍ക്ക് ആയിരം രൂപയാണ് നൗഷാദിൻ്റെ കടയിലെ വില. മരിക്കും വരെ തെരുവിലെ കച്ചവടം തുടരുമെന്നും നൗഷാദ് പറഞ്ഞു.\nമാലിപ്പുറം സ്വദേശിയായ നൗഷാദ് ദുരിതാശ്വാസ ക്യാമ്പുകളിലേക്കാണ് വസ്ത്രങ്ങൾ നൽകിയത്. വഴിയോര വില്പനക്കാരനായ നൗഷാദിൻ്റെ നന്മ നടൻ രാജേഷ് ശർമയാണ് നൗഷാദിനെ ഫേസ്ബുക്ക് ലൈവിലൂടെ ആളുകൾക്ക് മുന്നിലെത്തിച്ചത്. രാജേഷും സംഘവും നിലമ്പൂർ, വയനാട് എന്നിവിടങ്ങളിലെ ക്യാമ്പുകലിലേക്ക് എറണാകുളം ബ്രോഡ്വേയിൽ വിഭവ സമാഹരണം നടത്തുന്നതിനിടെയാണ് നൗഷാദിനെ കാണുന്നത്. തുടർന്ന് തന്റെ കടയിലേക്ക് രാജേഷിനേയും സംഘത്തേയും കൂട്ടിക്കൊണ്ടുപോയി വസ്ത്രങ്ങൾ നൽകുകയായിരുന്നു. പെരുന്നാൾ കച്ചവടത്തിനായി മാറ്റിവെച്ചിരുന്ന മുഴുവൻ വസ്ത്രങ്ങളും നൗഷാദ് ചാക്കുകൾ നിറച്ചു നൽകി. പെരുന്നാളായിട്ട് ഇത്തരത്തിൽ വസ്ത്രങ്ങൾ നൽകുന്നത് നഷ്ടമാകില്ലേ എന്ന് രാജേഷ് ശർമ ചോദിക്കുന്നുണ്ട്. മനുഷ്യന് നന്മ ചെയ്യുന്നതാണ് തനിക്ക് ലാഭമെന്നായിരുന്നു അതിന് മറുപടി.\nഇത്തരത്തിൽ മുഴുവൻ വസ്ത്രങ്ങളും നൽകുന്നത് തങ്ങൾക്ക് വിഷമമുണ്ടാക്കുമെന്ന് രാജേഷ് ശർമയ്‌ക്കൊപ്പമുണ്ടായിരുന്ന യുവതി പറഞ്ഞപ്പോൾ തനിക്ക് വിഷമമാകില്ലെന്നും ഇവിടെ നിന്നും പോകുമ്പോൾ ഇതൊന്നു കൊണ്ടുപോകില്ലല്ലോ എന്നുമായിരുന്നു നൗഷാദ് പറഞ്ഞത്. കൊടുക്കുന്നതെല്ലാം ദൈവം തിരിച്ചു തന്നോളുമെന്നും നൗഷാദ് പറഞ്ഞു.\nRead more on: Heavy Rain | kerala floods | naushad\nതിരുവനന്തപുരത്തെ തീരദേശ മേഖലകള് കടലാക്രമണ ഭീഷണിയില്


ഓൺലൈൻ കടമിടപാടുകൾ | niraksharan (നിരക്ഷരൻ)\nJul 10, 2017 @ 6:31 പ്രതികരണം, സാമൂഹികംManoj Ravindran\nഓൺലൈൻ വഴി പരിചയപ്പെടുകയും പിന്നീട് നേരിൽ കാണുകയും സൌഹൃദം അരക്കിട്ടുറപ്പിക്കുകയുമൊക്കെ ചെയ്ത ഒരു വ്യക്തി നിങ്ങളോട് കുറച്ച് (കൂടുതലോ) പണം കടം ചോദിക്കുന്നു എന്നിരിക്കട്ടെ.\nഉടനെ ചിന്തിക്കേണ്ട ചില കാര്യങ്ങൾ……..\nഅയാൾക്ക് അച്ഛനും അമ്മയും ഇല്ലേ ? സഹോദരങ്ങളില്ലേ ? ബന്ധുക്കൾ ഇല്ലേ ? ഭാര്യവീട്ടുകാർ ഇല്ലേ ? ചെറുപ്പം മുതൽക്കുള്ള മറ്റ് സുഹൃത്തുക്കളില്ലേ ? സഹപാഠികൾ ഇല്ലേ ? ജനിച്ചത് മുതൽ പരിചയമുള്ള നാട്ടുകാർ ഇല്ലേ ? ഇത്രയും പേരോട് പണം ചോദിച്ചിട്ട് കിട്ടാതെയാണെങ്കിലല്ലേ ഈയടുത്ത് (അത് ചിലപ്പോൾ നാലോ അഞ്ചോ പത്തോ വർഷങ്ങളാകാം, എന്നാലും മേൽ‌പ്പറഞ്ഞ ആൾക്കാരുടെ അത്രയും കാലത്തെ പരിചയവും അടുപ്പവും ആകുന്നില്ല.) മാത്രം ഓൺലൈനിലൂടെ പരിചയപ്പെട്ട നിങ്ങളോട് പണം കടം ചോദിക്കേണ്ടതുള്ളൂ.\nഇനി അവരോടെല്ലാം പണം ചോദിക്കാൻ ബുദ്ധിമുട്ടാണെങ്കിൽ ആ ബുദ്ധിമുട്ട്, അല്ലെങ്കിൽ അതിനേക്കാൾ ബുദ്ധിമുട്ട് നിങ്ങളോടുമുണ്ടാകണം. കാരണം മുകളിൽ ബ്രാക്കറ്റിൽ പറഞ്ഞത് തന്നെ.\nഅവരോടെല്ലാം ചോദിക്കുകയും അവരെല്ലാം കടം കൊടുക്കുകയും ചെയ്തതുകൊണ്ട് വീണ്ടും അവരോട് ചോദിക്കാനുള്ള ബുദ്ധിമുട്ടുകൊണ്ടാണ് (അത് തിരികെ കൊടുക്കാത്തതുകൊണ്ടും) നിങ്ങളെ സമീപിക്കുന്നതെങ്കിൽ, അതിൽ നിന്ന് മനസ്സിലാക്കേണ്ടത് ഈ സുഹൃത്തിന് വരവിനേക്കൾ കവിഞ്ഞ ഒരുപാട് ചിലവുകൾ ഉണ്ടെന്നാണ്. അത് അയാളുടെ ധൂർത്ത് ആകണമെന്നില്ല, ബുദ്ധിമുട്ടോ ഗതികേടോ ആകാം. അതെന്തായാലും അയാൾ കടം വാങ്ങുന്ന പണം തിരികെ കിട്ടാനുള്ള സാദ്ധ്യത കുറവാണെന്ന് വേണം മനസ്സിലാക്കാൻ. ഇത്രയും പേർക്ക് കടക്കാരനായ ഒരാൾ നിങ്ങളുടെ പണം എപ്പോൾ, എങ്ങനെ തിരികെ തരുമെന്നാണ് ?!\nനിങ്ങളും ബുദ്ധിമുട്ടുകളൊക്കെ ഉള്ള ആൾ തന്നെയാണ്. തൽക്കാലം ഒന്ന് സഹായിക്കുന്നു എന്നേയുള്ളൂ. പക്ഷേ പറഞ്ഞ സമയത്ത് തിരികെ കിട്ടാതെ പോയാൽ അത് നിങ്ങളുടെ ജീവിതത്തിന്റെ താളം തെറ്റിച്ചെന്ന് വരും. മാത്രമല്ല കടം വാങ്ങിയത് ഒരു രൂപ ആയാലും ഒരു ലക്ഷം രൂപ ആയാലും, തിരികെ കിട്ടാതെ വരുമ്പോൾ പറ്റിക്കപ്പെട്ടു എന്ന തോന്നലാണ് ഓരോരുത്തർക്കും ഉണ്ടാകുന്നത്. അത്രയും പണം വെറുതെ കൊടുക്കാൻ മനസ്സുള്ള ആളായിരിക്കാം നിങ്ങൾ. പക്ഷെ, അതിന്റെ നൂറിലൊന്ന് പോലും പറ്റിച്ച് കൊണ്ടുപോകുന്നത് നിങ്ങൾക്ക് സ്വീകാര്യമായിരിക്കില്ല.\nഇങ്ങനെയൊക്കെ ആണെങ്കിൽ പിന്നെന്തിന് മേൽ‌പ്പറഞ്ഞതുപോലുള്ള ഒരു സുഹൃത്തിന് പണം കടം കൊടുക്കണം? ഇക്കാര്യങ്ങളൊക്കെ അദ്ദേഹത്തോട് തുറന്ന് സംസാരിച്ചുകൂടെ ? അതിന്റെ പേരിൽ ആ സൌഹൃദം നഷ്ടപ്പെടുകയാണെങ്കിൽ അതെന്തിന് പിടിച്ചുനിർത്തണം ?\nപണം കടം കൊടുത്തുള്ള സൌഹൃദവും അതിന്റെ പേരിലുള്ള സ്നേഹവും വേണ്ടെന്ന് വെക്കാനാവില്ലേ ? പണത്തിന്റെ പേരിൽ ആ സ്നേഹവും, കൊടുത്ത പണവും, നഷ്ടമാകുന്നതിലും ഭേദമല്ലേ സ്നേഹം മാത്രം നഷ്ടമാകുന്നത് ?\nഇത്രയും പറഞ്ഞതുകൊണ്ട്, ഓൺലൈൻ-ഓഫ്‌ലൈൻ സുഹൃത്തുക്കൾക്ക് ആർക്കും പണം കടം കൊടുക്കാത്ത മനുഷ്യപ്പറ്റില്ലാത്ത ഒരുവനാണ് ഞാനെന്ന് തെറ്റിദ്ധരിക്കരുത്. മേൽ‌പ്പറഞ്ഞ എല്ലാ തിയറികളും കാറ്റിൽ‌പ്പറത്തിക്കൊണ്ട് ഞാനും കടം കൊടുത്തിട്ടുണ്ട്. ചിലത് തിരികെ കിട്ടിയിട്ടുണ്ട്. ചിലത് കിട്ടിയിട്ടില്ല. കിട്ടാത്തത് ഞാൻ ഉപേക്ഷിച്ചു. വെറുതെ ഉപേക്ഷിച്ചതല്ല. നല്ല ചില പാഠങ്ങൾ സൌജന്യമായി പഠിക്കാനാവില്ല. കനത്ത ഫീസ് കൊടുത്ത് പഠിക്കേണ്ട കോഴ്സുകളും ധാരാളമുണ്ട്. അങ്ങനെ ഒരു കോഴ്‌സിന് എനിക്ക് ചിലവായ ഒരു വലിയ ഫീസ് ഇനത്തിലാണ്, തിരികെ കിട്ടാത്ത കടങ്ങൾ വകയിരുത്തിയിട്ടുള്ളത്.\nഅതുകൊണ്ടെന്തുണ്ടായി ? ഞാനാ കോഴ്സുമായി ബന്ധപ്പെട്ട പരീക്ഷകൾ എല്ലാം A+ ൽ പാസ്സായി (ഫ്ലക്സ് വെച്ചിട്ടില്ല). ഞാൻ പാസ്സായോ ഇല്ലയോ എന്ന് സംശയമുണ്ടെങ്കിൽ ഒന്ന് പരീക്ഷിച്ച് നോക്കാവുന്നതേയുള്ളൂ.\nവാൽക്കഷണം:- ചിലർക്ക് കാശ് പോയി എന്നറിഞ്ഞപ്പോൾ പറയണമെന്ന് തോന്നി. ഇനീം ആരെങ്കിലും എന്നോട് കടം ചോദിച്ചാൽ ഈ പോസ്റ്റിന്റെ ലിങ്ക് മാത്രം കൊടുത്താൽ മതിയല്ലോ ? കാണാൻ ഒരു ലുക്കില്ല എന്നേയുള്ളൂ. ഭയങ്കര പുത്തിയാ\nഅപ്ഡേറ്റ് (22.09.2021) :- ആവശ്യക്കാരന് ഔചിത്യമില്ല എന്നൊരു ചൊല്ലുണ്ടല്ലോ മലയാളത്തിൽ? ഈ പോസ്റ്റിൽ പറയുന്ന കാര്യങ്ങൾ നിരത്തിയിട്ടും ഇതിൻ്റെ ലിങ്ക് കൊടുത്തിട്ടും കടം ചോദിക്കുന്ന ഓൺലൈൻ സുഹൃത്തുക്കൾ പിന്നോട്ടില്ല. അവർക്ക് അവരുടെ ആവശ്യത്തേക്കാൾ വലുതല്ലല്ലോ എൻ്റെ നിലപാട്. നിരക്ഷരൻ്റെ പോസ്റ്റൊക്കെ കണ്ടിട്ടുണ്ട്, നിലപാട് കൃത്യമായി അറിയാം എന്നാലും ചോദിക്കുകയാണ് എന്നുപറഞ്ഞുകൊണ്ടാണ് ഇപ്പോൾ കടം ചോദിക്കുന്നത്. ഞാൻ കടും പിടുത്തും ഉപേക്ഷിച്ച് അൽപ്പം ഇളവ് നൽകി നോക്കി. നിലപാടെല്ലാം മാറ്റിവെച്ച് ഒരു ഓൺലൈൻ സുഹൃത്തിനെ കടം കൊടുത്ത് സഹായിച്ചു. അടുത്ത മാസം ശമ്പളം കിട്ടിയാൽ മടക്കിത്തരാം എന്നു പറഞ്ഞ് വെറും 15 ദിവസത്തേക്ക് കൊടുത്ത കടം6മാസമായിട്ടും തിരികെ കിട്ടിയിട്ടില്ല.\nഗുണപാഠം:- നമ്മൾ ഒരു പാഠം പണം കൊടുത്ത് പഠിച്ചു എന്ന് പറഞ്ഞിട്ട് കാര്യമില്ല. ആ പാഠത്തിൻ്റെ പോസ്റ്റ് ഗ്രാജുവേഷൻ പാഠങ്ങൾ കൂടെ പഠിക്കാനുണ്ടെങ്കിൽ അതും പഠിക്കണമല്ലോ?! ഇപ്പറഞ്ഞ പണം ആ മാസ്റ്റർ ഡിഗ്രിയുടെ ഫീസായി കണക്കാക്കുകയും തുടർപഠനമോ റിസർച്ചോ ഈ വിഷയത്തിൽ ചെയ്യാൻ ആഗ്രഹമില്ലെന്നുമുള്ള കടുത്ത തീരുമാനം എടുത്തിരിക്കുന്നതായി ഇതിനാൽ അറിയിച്ചുകൊള്ളുന്നു.\n← HMT ഹിൽ റേസ് & കൊച്ചി – കന്യാകുമാരി BRM 600\t അകക്കണ്ണുള്ളവർ →\nOne thought on “ ഓൺലൈൻ കടമിടപാടുകൾ”\nQuiteamix of wit & wisdom.\nI no give-you go mad\nI give credit. I ask back credit\nYou no give- I go mad\nBetter you go mad\nLast 30 days: 104,330


By: KJ Staff Published on: 23 December, 2019 4:28 PM IST\nഭാരതീയര്‍ക്ക് തൈര് പോലെ , പാശ്ചാത്യര് ഉപയോഗിക്കുന്നതാണ് യോഗര്‍ട്ട്. ഉപഭോഗത്തില് ഇന്ന് വെണ്ണയെപോലും മറികടന്ന് യോഗര്‍ട്ട് രണ്ടാം സ്ഥാനം കരസ്ഥമാക്കിയിരിക്കുന്നു. ഒന്നാം സ്ഥാനത്ത് നെയ്യാണുള്ളത്. യോഗര്‍ട്ടും മറ്റ് അനുബന്ധ ഉത്പന്നങ്ങളും ലാക്ടോബാസിലസ് നള്‍ക്കാരിക്കസ്,സ്‌ട്രെപ്‌ടോകോക്കസ് തെര്‍മോഫിലസ് എന്നീ വിഭാഗങ്ങളില്‍പെട്ട ലാക്ടിക് ആസിഡ് ബാക്ടീരിയങ്ങള് 1:1 എന്ന അനുപാതത്തില് കാണുന്ന ഉത്പന്നങ്ങളാണ്. ഇതേ അനുപാതത്തില് ഈ ബാക്ടീരിയങ്ങള് അടങ്ങിയ യോഗര്‍ട്ട് സ്റ്റാര്‍ട്ടര് കള്‍ച്ചര് ഒരു ശതമാനം എന്ന കണക്കില് പാലില് ചേര്‍ത്താണ് ഈ ഉത്പന്നം നിര്‍മ്മിക്കുന്നത്. വാണിജ്യാടിസ്ഥാനത്തില് കപ്പുകളിലാണ് യോഗര്‍ട്ട് ലഭ്യമാകുന്നത് .ഹോമോജനൈസ്ഡ് പാലാണ് നിര്‍മ്മാണ ആവശ്യത്തിന് കൂടുതല് ഉതകുന്നത്. കാരണം ഇത് ഉത്പന്നങ്ങള്‍ക്ക് മെച്ചപ്പെട്ട ബോഡിയും ടെക്ചറും പ്രദാനം ചെയ്യും. നിര്‍മ്മാണാവശ്യത്തിനുള്ള പാല് 90 ഡിഗ്രി സെല്‍ഷ്യസ് മുതല് 95 ഡിഗ്രി സെല്‍ഷ്യസ് വരെ ചൂടാക്കി പത്തുമിനിട്ട് നേരം അതേ ഊഷ്മാവില് നിലനിര്‍ത്തുക.ഇതിനുശേഷം ഊഷ്മാവ് 45 ഡിഗ്രി സെല്‍ഷ്യസ് ആക്കി തണുപ്പിക്കുന്നു. തുടര്‍ന്ന് സ്റ്റാര്‍ട്ടര് കള്‍ച്ചര് ചേര്‍ക്കണം. എന്നിട്ട് പതിയെ ഇളക്കി ചേര്‍ക്കുക. ഇപ്പോള് വിപണിയില് യോഗര്‍ട്ട് നിര്‍മ്മിക്കുന്നതിന് ഡയറക്ട് വാറ്റ് സെറ്റ് (ഡിവിഎസ്)കള്‍ച്ചറുകള് ലഭ്യമാണ്.ഇവ പൊടി രൂപത്തിലുള്ളതും നേരിട്ട് പാലില് ചേര്‍ക്കുവാന് പറ്റുന്നതുമാണ്. കള്‍ച്ചര് നന്നായി ചേര്‍ത്തതിനുശേഷം നിര്‍ദ്ദിഷ്ട അളവില് കപ്പുകളില് നിറയ്ക്കുക. മൂടി അടച്ച ശേഷം കപ്പുകള് 42 ഡിഗ്രി സെല്‍ഷ്യസില് തയ്യാറാക്കിയ ഇന്‍കുബേറ്റര് / ഇന്‍കുബേഷന് റൂമുകളില് വയ്ക്കുന്നു. നാല് മുതല് അഞ്ച് മണിക്കൂറിനകം യോഗര്‍ട്ട് തയ്യാറാകുന്നു. എന്നിട്ട് കപ്പുകള് കോള്‍ഡ് റൂമിലേക്കോ ഫ്രിഡ്ജിലേക്കോ( 3-4 ഡിഗ്രി സെല്‍ഷ്യസ് ) മാറ്റുക. 24 മണിക്കൂറുകള്‍ക്കു ശേഷം അവ വിപണികളിലേക്ക് അയയ്ക്കാവുന്നതാണ്.\nഇന്ന് വിപണിയില് വിവിധ യോഗര്‍ട്ട് ഇനങ്ങള് ലഭ്യമാണ്. യോഗര്‍ട്ട് നിര്‍മ്മാണ സമയത്ത് പഞ്ചസാരയും ഫ്‌ളേവറും കളറുകളും ചേര്‍ത്ത് ഫ്‌ളേവേര്‍ഡ് യോഗര്‍ട്ട് വിവിധ രുചികളില് നിര്‍മ്മിക്കാവുന്നതാണ്. യോഗര്‍ട്ടിലെ ജലാംശം കുറച്ച് കൊണ്ട് ഗ്രീക്ക് യോഗര്‍ട്ടും വിപണികളില് ലഭ്യമാണ്. ഐസ്‌ക്രീം പോലുള്ള ഫ്രോസന് യോഗര്‍ട്ടും കുട്ടികളുടെ ഹരമാണ്.\nയോഗര്‍ട്ട് നിര്‍മ്മാണത്തിലെ പുതിയ ആശയമാണ് പ്രേംബയോട്ടിക് യോഗര്‍ട്ട്. ഇതിനായി യോഗര്‍ട്ട് ബാക്ടീരിയങ്ങള്‍ക്ക് പുറമെ ഔഷധ ഗുണമുള്ള പ്രോബയോട്ടിക് ബാക്ടീരിയങ്ങളും ചേര്‍ക്കുന്നു. ആഹാരത്തിനു പുറമെ, തികച്ചും ഒരു മരുന്നായും വര്‍ത്തിക്കുന്നവയാണ് ഈ പ്രോബയോട്ടിക്കുകള്.\nഅമൂല്,നെസ്ലേ,ഡാനോണ്,എപ്പിഗാമിയോ,മില്‍ക്കിമിസ്റ്റ്,ഫൊന്റേ തുടങ്ങിയ സ്ഥാപനങ്ങള് യോഗര്‍ട്ടും അനുബന്ധ ഉത്പന്നങ്ങളും വന്‍തോതില് വിപണിയില് വിറ്റഴിക്കുന്നുണ്ട്. ഇവയിൽ ആവശ്യത്തിന് പഞ്ചസാരയും (കുറഞ്ഞത്6ശതമാനം) ഫ്‌ളേവറും മറ്റും ചേര്‍ത്ത് മധുരിതമായ യോഗര്‍ട്ടും ,പഴങ്ങളും മറ്റും ചേര്‍ത്ത് ഫ്രൂട്ട് യോഗര്‍ട്ടും നിര്‍മ്മിക്കാവുന്നതാണ്.\nസംരഭമേഖലയിലേക്ക് കടന്നുവരാന് താത്പര്യമുളള ഏതൊരാള്‍ക്കും ചുരുങ്ങിയ മൂലധനനിക്ഷേപത്തിലൂടെ തന്നെ ഈ ഉത്പന്ന നിര്‍മ്മാണ മേഖലയില് സധൈര്യം വരാവുന്നതാണ്. കാരണം ഉറപ്പുള്ളതും ഉയരങ്ങളിലേക്ക് പോകുന്നതുമായ ഒരു വിപണി എന്നും യോഗര്‍ട്ടിനുളളതാകുന്നു.\nരജീഷ്.ആര്, അസിസ്റ്റന്റ് പ്രൊഫസര്\nക്ഷീര സൂക്ഷ്മശാസ്ത്രം കോളേജ് ഓഫ് ഡയറി സയന്‍സ്& ടെക്‌നോളജി\nകേരള വെറ്ററിനറി& ആനിമല് സയന്‍സ് സര്‍വ്വകലാശാല,


മകനെ കൊന്ന കേസ്: ശരണ്യ റിമാൻഡിൽ, കുറ്റബോധമുണ്ടോ എന്ന ചോദ്യത്തിനു മറുപടി -Kannur Kid Murder Saranya Mother Killed Child\nശരണ്യയെ തൂക്കിക്കൊല്ലണമെന്ന് അച്ഛൻ വത്സരാജ് പറഞ്ഞു\nFebruary 19, 2020 6:52:32 pm\nകണ്ണൂർ: ഒന്നരവയസ്സുള്ള മകനെ കൊലപ്പെടുത്തിയ കേസിൽ കണ്ണൂർ തയ്യലിൽ സ്വദേശിനി ശരണ്യ റിമാൻഡിൽ. ശരണ്യയെ 14 ദിവസത്തേക്കാണ് റിമാൻഡ് ചെയ്‌തിരിക്കുന്നത്. മജിസ്‌ട്രേറ്റിനു മുന്നിലേക്ക് കൊണ്ടുപോകുന്നതിനിടെ കുറ്റകൃത്യം ചെയ്‌തതിൽ കുറ്റബോധമുണ്ടോ എന്ന് മാധ്യമപ്രവർത്തകൻ ചോദിച്ചു. ‘ഉണ്ട്’ എന്ന് ശരണ്യ മറുപടി നൽകി, തലയാട്ടുകയും ചെയ്‌തും. ഏഷ്യാനെറ്റ് ന്യൂസിനോടായിരുന്നു ശരണ്യയുടെ പ്രതികരണം.\nതെളിവെടുപ്പിനായി ശരണ്യയെ ഇന്നു വീട്ടിൽ എത്തിച്ചിരുന്നു. ശരണ്യക്കെതിരെ പ്രതിഷേധവുമായി നാട്ടുകാരും ബന്ധുക്കളും രംഗത്തെത്തിയിരുന്നു. വൻ പൊലീസ് സുരക്ഷാ സന്നാഹങ്ങളുമായാണ് പൊലീസ് ശരണ്യയെ തെളിവെടുപ്പിന് കൊണ്ടുവന്നത്. പ്രതിഷേധം ശക്തമായതോടെ 20 മിനിറ്റ് കൊണ്ട് തെളിവെടുപ്പ് പൂർത്തിയാക്കി പൊലീസ് ശരണ്യയുമായി മടങ്ങി.\nഒന്നരവയസ്സുകാരനെ പാറക്കൂട്ടത്തിലേക്കെറിഞ്ഞ് കൊലപ്പെടുത്തിയത് അമ്മ ശരണ്യ തനിച്ചാണെന്ന് പൊലീസ് പറയുന്നു. ഭർത്താവിനും കാമുകനും പങ്കില്ല. ഇവരെ ചോദ്യം ചെയ്തശേഷം വിട്ടയച്ചെന്ന് കണ്ണൂർ സിറ്റി സിഐ പി.ആർ.സതീഷ് നേരത്തെ പറഞ്ഞു.\nശരണ്യയെ തൂക്കിക്കൊല്ലണമെന്ന് അച്ഛൻ വത്സരാജ് പറഞ്ഞു. മകൾക്ക് ഏറ്റവും വലിയ ശിക്ഷ കിട്ടിയാൽ അത്രയും സന്തോഷമെന്നും അദ്ദേഹം പറഞ്ഞു.\nകാമുകനൊപ്പം ജീവിക്കാനാണ് തയ്യിൽ കൊടുവളളി ഹൗസിൽ ശരണ്യ (22) ഒന്നര വയസുളള മകനെ കൊലപ്പെടുത്തിയത്. ഭർത്താവുമായി അകന്ന് സ്വന്തം മാതാപിതാക്കൾക്കൊപ്പമായിരുന്നു ശരണ്യയുടെ താമസം. എന്നാൽ ഞായറാഴ്ച ഭർത്താവിനെ വിളിച്ചുവരുത്തി വീട്ടിൽ താമസിച്ചു. പിറ്റേന്നു പുലർച്ചെയാണ് മകനെ കൊന്നത്. കുറ്റം ഭർത്താവിനുമേൽ ചുമത്തിയശേഷം കാമുകനൊപ്പം ജീവിക്കുകയായിരുന്നു ശരണ്യയുടെ പദ്ധതി.\nപൊലീസ് ചോദ്യം ചെയ്യലിൽ ഭർത്താവാണ് മകനെ കൊന്നതെന്നാണ് ശരണ്യ ആവർത്തിച്ചത്. എന്നാൽ ഫൊറൻസിക് പരിശോധനയിൽ ശരണ്യ ധരിച്ച വസ്ത്രത്തിൽ ഉപ്പുവെളളത്തിന്റെ സാന്നിധ്യമുണ്ടായിരുന്നതായി സ്ഥിരീകരിച്ചു. ശരണ്യയുടെ ഫോൺ കോളുകൾ പരിശോധിച്ചപ്പോൾ ഫെയ്സ്ബുക്ക് വഴി പരിചയപ്പെട്ട കാമുകനെക്കുറിച്ച് വിവരം ലഭിച്ചു. തുടർന്നുളള ചോദ്യം ചെയ്യലിലാണ് ശരണ്യ കുറ്റം സമ്മതിച്ചത്.\nശരണ്യയാണ് പ്രതിയെന്ന് പൊലീസിന് മനസ്സിലായത് എങ്ങനെ?\nമണിക്കൂറുകൾ നീണ്ട ചോദ്യം ചെയ്യലിനു ശേഷമാണ് കുട്ടിയുടെ അമ്മ ശരണ്യ കുറ്റംസമ്മതിച്ചതെന്ന് പൊലീസ് പറയുന്നു. ഭാര്യയും ഭർത്താവും പരസ്‌പരം കുറ്റമാരോപിച്ചതു പൊലീസിനെ കൺഫ്യൂഷനിലാക്കി. കുട്ടിയെ രാത്രി തട്ടിക്കൊണ്ടുപോയതാണെന്നു പോലും ശരണ്യ പൊലീസിനോട് പറഞ്ഞിരുന്നു. അന്വേഷണം വഴിതെറ്റിച്ചു വിടാനായിരുന്നു ഇങ്ങനെയൊരു നുണ പറഞ്ഞത്.\nതയ്യിൽ കൊടുവള്ളി ഹൗസിൽ ശരണ്യ-പ്രണവ് ദമ്പതികളുടെ മകൻ വിയാന്റെ മൃതദേഹം തയ്യിൽ കടപ്പുറത്താണ് കണ്ടെത്തിയത്. കടലിനോട് ചേര്‍ന്നുള്ള പാറക്കെട്ടിലാണ് കുട്ടിയുടെ മൃതദേഹം കിടക്കുന്നുണ്ടായിരുന്നത്. കുട്ടിയുടെ തലയ്‌ക്കേറ്റ പരുക്കാണ് മരണകാരണമെന്ന് പോസ്റ്റ്‌മോർട്ടം റിപ്പോർട്ടിൽ പറഞ്ഞിരുന്നു. രാത്രി അച്ഛനൊപ്പം കിടന്നുറങ്ങിയിരുന്ന കുട്ടി എങ്ങനെയാണ് കടപ്പുറത്തെത്തിയതെന്ന് പൊലീസ് അന്വേഷിച്ചു.\nWeb Title: Kannur kid murder saranya mother killed child


'ഈ സ്നേഹത്തിന് പകരം വെക്കാൻ മറ്റൊന്നുമില്ല'; വിരമിക്കുന്നത് വരെ റയൽ മാഡ്രിഡിൽ തന്നെ: ലൂക്ക മോഡ്രിച്\nഈ സ്നേഹത്തിന് പകരം...\n5 Dec 2018 6:18 AM GMT\nഫുട്ബോളില് നിന്ന് വിരമിക്കുന്നത് തന്റെ ഇപ്പോഴത്തെ ക്ലബായ റയല്‍മാഡ്രിഡില് നിന്നായിരിക്കുമെന്ന് വെളിപ്പെടുത്തി ക്രൊയേഷ്യന് താരവും ബാലന് ദി ഓര് ജേതാവുമായ് ലൂക്കാ മോഡ്രിച്ച്. ക്രിസ്റ്റ്യാനോയും മെസിയേയും പിന്തള്ളിയാണ് ഒരു ദശാബ്ദത്തിന് ശേഷം താരം പുരസ്‌കാര നേട്ടത്തിലെത്തിയത്. നേട്ടത്തിന് ശേഷം മാധ്യമങ്ങളോട് സംസാരിച്ച മോഡ്രിച്ച് തന്റെ ക്ലബായ റയല് മാഡ്രിഡിനും നന്ദി അറിയിച്ചു.\nക്ലബിനൊപ്പം 'രണ്ട് വര്‍ഷം കൂടി എനിക്കുണ്ട്. ചിലപ്പോള് അതില് കൂടുതലും. ക്ലബ്ബ് എനിക്ക് തന്നത് സ്നേഹം മാത്രമാണ്. അതുകൊണ്ട് തന്നെ ഇതേ ക്ലബ്ബില് കളിച്ചു തന്നെ വിരമിക്കാനാണ് എനിക്ക് ഇഷ്ടം' മോഡ്രിച്ച് പറഞ്ഞു. ഇംഗ്ലീഷ് ക്ലബ് ടോട്ടനത്തില് നിന്ന് 2012 ലാണ് മോഡ്രിച്ച് റയല് മാഡ്രിഡില് എത്തിയത്. അന്ന് അതൊരു മോശം സൈനിങ് ആയി ആണ് ഫുട്‌ബോള് പണ്ഡിതന്മാര് വിലത്തിരുത്തിയത്. എന്നാല് പീന്നീട് ലോകത്തിലെ ഏറ്റവും മികച്ച മധ്യനിരക്കാരില് ഒരാളായി മോഡ്രിച്ച് മാറുകയായിരുന്നു. മാഡ്രിഡിനോട് വളരെ അധികം ആത്മബന്ധം പുലര്‍ത്തുന്ന താരമാണ് മോഡ്രിച്ച്. 'മറ്റൊരു ക്ലബിന് വേണ്ടി കളിക്കുന്നതിനേക്കാള് തനിക്കിഷ്ടം ബെഞ്ചിലിരുന്ന് മാഡ്രിഡിന്റെ കളി കാണുന്നതാണ്' മോഡ്രിച്ച് നേരത്തെ വ്യക്മാക്കിയിട്ടുണ്ട്.\nഫിഫയുടെ ലോക ഫുട്ബോളര് പുരസ്‌കാരത്തിനു പിന്നാലെയാണ് ലൂക്ക മോഡ്രിച്ച് ബാലന് ദി ഓര് പുരസ്‌കാരവും സ്വന്തമാക്കുന്നത്. ഒരു ദശാബ്ദക്കാലം ലയണല് മെസ്സിയും ക്രിസ്റ്റ്യാനോ റൊണാള്‍ഡോയും ഫുട്ബോള് ലോകത്ത് നിലനിര്‍ത്തിപ്പോന്ന അപ്രമാദിത്വത്തിനേറ്റ തിരിച്ചടി കൂടിയായി ഇത്. പാരിസില് നടന്ന ചടങ്ങില് ഫ്രാന്‍സ് ഫുട്ബോള് മാസിക നല്‍കുന്ന പുരസ്‌കാരം മോഡ്രിച്ച് ഏറ്റുവാങ്ങി. വോട്ടെടുപ്പില് മോഡ്രിച്ചിന് 753 പോയിന്റ് ലഭിച്ചപ്പോള് രണ്ടാമതെത്തിയ ക്രിസ്റ്റ്യാനോ റൊണാള്‍ഡോയ്ക്ക് 476പോയിന്റാണ് സ്വന്തമാക്കാനായത്. മൂന്നാമതെത്തിയ അന്റോയ്ന് ഗ്രീസ്മാന് 414 പോയിന്റും നേടി. ഫ്രാന്‍സ് താരം കിലിയന് എംബാപെയാണ് നാലാമത്. മെസ്സിക്ക് അഞ്ചാം സ്ഥാനം കൊണ്ട് തൃപ്തിപ്പെടേണ്ടി വന്നു.\nലോകകപ്പില് ക്രൊയേഷ്യയ്ക്ക് വേണ്ടിയും ചാംപ്യന്‍സ് ലീഗില് റയല് മഡ്രിഡിന് വേണ്ടിയും മികച്ച പ്രകടനം പുറത്തെടുത്തതാണ് മോഡ്രിച്ചിനെ പുരസ്‌കാരത്തിന് പ്രാപ്തനാക്കിയത്. ലോകകപ്പില് രണ്ടാം സ്ഥാനം കൊണ്ട് ക്രൊയേഷ്യ തൃപ്തിപ്പെടേണ്ടി വന്നെങ്കില്, ചാംപ്യന്‍സ് ലീഗില് റയലിനെ ജേതാക്കളാക്കുന്നതില് മോഡ്രിച്ച് പ്രധാന പങ്ക് വഹിച്ചു.\nballon dor CristianoRonaldo LionelMessi lukamodric RealMadrid Tottenham


സംസ്‌കാര ചടങ്ങുകള്‍ക്ക് പരമാവധി പങ്കെടുക്കാവുന്നവരുടെ എണ്ണം മുപ്പതായി തുടരും\nരണ്ടാം ഘട്ട കൊറോണാവൈറസ് വ്യാപനം തടയാന് മറ്റ് വഴികള് ഇല്ലാതെ വന്നതോടെ ബ്രിട്ടനിലെ ജനങ്ങളുടെ സാമൂഹിക ജീവിതത്തിന് വിലക്ക് പ്രഖ്യാപിച്ച് ബോറിസ് ജോണ്‍സണ്. പുതിയ ലോക്ക്ഡൗണ് നടപടിക്രമങ്ങള് അടുത്ത ആറ് മാസത്തേക്കെങ്കിലും നിലനില്‍ക്കുമെന്നാണ് ബോറിസ് വ്യക്തമാക്കിയത്. ഇതോടെ പബ്ബും, റെസ്റ്റൊറന്റും പോലുള്ള ഹോസ്പിറ്റാലിറ്റി ബിസിനസ്സുകള് രാത്രി 10 മണി വരെയാണ് പ്രവര്‍ത്തിക്കുക.\nറീട്ടെയില് മേഖലയില് പ്രവര്‍ത്തിക്കുന്നവരും, ടാക്‌സികളില് യാത്ര ചെയ്യുന്നവരും, ഇന്‍ഡോര് ഹോസ്പിറ്റാലിറ്റി മേഖലയില് ജോലി ചെയ്യുന്ന ജീവനക്കാരും, കസ്റ്റമേഴ്‌സും മാസ്‌ക് ധരിക്കുന്നത് നിര്‍ബന്ധമാക്കി, ഭക്ഷണപാനീയങ്ങള് ആസ്വദിക്കാന് ഇരിക്കുന്നവര്‍ക്ക് മാത്രമാണ് ഇളവ്. ആളുകളെ ജോലിസ്ഥലത്തേക്ക് തിരികെ എത്തിക്കാനുള്ള പദ്ധതികള് മാറ്റിവെച്ച സര്‍ക്കാര് ഓഫീസ് ജീവനക്കാരോട് സാധ്യമാകുന്ന എല്ലാ ഘട്ടത്തിലും വീട്ടിലിരുന്ന് ജോലി തുടരാനാണ് നിര്‍ദ്ദേശിച്ചിരിക്കുന്നത്.\nക്രിസ്മസിന് അപ്പുറത്തേക്ക് നീളുന്ന വിലക്കുകള് നീക്കാന് കാര്യമായ പുരോഗതി നേടേണ്ടിവരുമെന്ന് പ്രധാനമന്ത്രി മുന്നറിയിപ്പില് വ്യക്തമാക്കി. വ്യാഴാഴ്ച മുതലാണ് റെസ്റ്റൊറന്റുകള്‍ക്കും, പബ്ബുകള്‍ക്കുമുള്ള സമയപരിധി നിലവില് വരുന്നത്. ഭക്ഷണം വില്‍ക്കുന്ന ബിസിനസ്സുകള്‍ക്ക് 10 മണിക്ക് ശേഷം ഇത് ഡെലിവെറി സര്‍വ്വീസിലും, ഡ്രൈവ് ത്രൂവിലും തുടരാം. സെല്‍ഫ് കളക്ഷന് ചെയ്യുന്നതിന് രാത്രി 10ന് ശേഷം വിലക്കുണ്ട്. ബാറിലും, പബ്ബിലും ടേബിള് സര്‍വ്വീസ് മാത്രമാണ് നല്‍കുക.\nഇംഗ്ലണ്ടില് ആറ് പേരുടെ സമ്പര്‍ക്കം നിയമം തുടരും, വിവിധ കുടുംബങ്ങളില് നിന്നുള്ള ആറ് പേര്‍ക്ക് കണ്ടുമുട്ടുന്നതില് പ്രശ്‌നമില്ല. അതേസമയം പുതിയ വിലക്കുകള് സ്‌കൂളുകളുടെ പ്രവര്‍ത്തനത്തെ ബാധിക്കില്ല. വിവാഹങ്ങളിലും, റിസ്പഷനിലും പങ്കെടുക്കുന്നവരുടെ എണ്ണം 30-ല് നിന്നും 15-ലേക്ക് ചുരുക്കി. സംസ്‌കാര ചടങ്ങുകള്‍ക്ക് പരമാവധി പങ്കെടുക്കാവുന്നവരുടെ എണ്ണം മുപ്പതായി തുടരും. പുതിയ വിലക്കുകള് ദേശീയ ലോക്ക്ഡൗണിന്റെ മടങ്ങിവരവല്ലെന്ന് ബോറിസ് വാദിക്കുന്നു.\nക്രിസ്മസ് ആഘോഷങ്ങളുടെ ഒരുക്കങ്ങളെ പ്രഖ്യാപനങ്ങള് ബാധിക്കുമെന്നാണ് ആശങ്ക. ആറ് മാസം വിലക്കുകള് നീളുന്നത് ചാന്‍സലര് ഋഷി സുനാക് നടത്തുന്ന രക്ഷാപ്രവര്‍ത്തനങ്ങള്‍ക്ക് തിരിച്ചടിയാകും.


how to prevent pimples | മുഖക്കുരു നിങ്ങളുടെ ആത്മവിശ്വാസം നഷ്ടപ്പെടുത്തുന്നുണ്ടോ ? സ്ത്രീപുരുഷ ഭേദമന്യേ കൗമാരക്കാരെ അലട്ടുന്ന മുഖക്കുരുവിനെ തുരത്താനുള്ള വഴികൾ അറിയാം... - MarunadanMalayali.com\nസച്ചിൻ ബേബിക്കെതിരായ പരാതിയിൽ സഞ്ജു സാംസൺ അടക്കം 13 താരങ്ങൾക്ക് കെ.സി.എയുടെ നോട്ടീസ്; ടീം ക്യാപ്റ്റനെതിരായി ഗൂഢാലോചന നടന്നെന്ന് കെ.സി.എ; സഞ്ജുവിന് പ്രത്യേക നോട്ടീസും\nമുഖക്കുരു നിങ്ങളുടെ ആത്മവിശ്വാസം നഷ്ടപ്പെടുത്തുന്നുണ്ടോ ? സ്ത്രീപുരുഷ ഭേദമന്യേ കൗമാരക്കാരെ അലട്ടുന്ന മുഖക്കുരുവിനെ തുരത്താനുള്ള വഴികൾ അറിയാം...\nJanuary 01, 2017 | 04:08 PM IST | Permalink\nമുഖക്കുരു മിക്കവരുടെ പ്രധാന പ്രശ്നമാണ്. കൗമാരത്തിൽ നിന്ന് യൗവനത്തിലേക്ക് കടക്കുമ്പോൾ ഉണ്ടാകുന്ന പ്രശ്നത്തിൽ വിഷമിച്ചിരിക്കുകയാണ് മിക്കവരും. എളുപ്പം എങ്ങനെ മുഖക്കുരു ഇല്ലാതാക്കാം എന്നതിനെപ്പറ്റിയാണോ നിങ്ങൾ ആലോചിക്കുന്നത്. ഇതിനുവേണ്ടി മാസങ്ങൾ കാത്തിരിക്കാനൊന്നും ആർക്കും ക്ഷമയില്ല.\nമുഖക്കുരു എന്നത് പെൺകുട്ടികളെ സംബന്ധിച്ചിടത്തോളം കടുത്ത മാനസിക വിഷമം കൂടിയാണ്. മുഖക്കുരു വൈറ്റ് ഹെഡ്സുമായാണ് വരുന്നതെങ്കിൽ പറയുകയും വേണ്ട. ദുരിതം രണ്ട് മടങ്ങാകും. ബ്ലാക്ക് ഹെഡ്സുകൾ പോലെ തന്നെയാണ് വൈറ്റ് ഹെഡ്സും. അഴുക്കും പൊടിയും അടിഞ്ഞാണ് ഇവ പുറത്തേക്ക് വരുന്നത്. മുഖം തുടർച്ചയായി കഴുകുന്നത് ഇതിന് കുറച്ച് ആശ്വാസം നൽകുമെങ്കിലും നല്ല ഭക്ഷണ ക്രമീകരണവും വൃത്തിയുമാണ് മുഖക്കുരുവിനെ ഏറ്റവും ഫലപ്രദമായി തടയാൻ ആവശ്യം.\nമുഖക്കുരു കളഞ്ഞ് കിടിലൻ മേക്ക് ഓവറിൽ സായ് പല്ലവി; വൈറലാകുന്ന മലരിന്റെ ഫോട്ടോ ഷൂട്ട് വീഡിയോ കാണാം\nമുഖക്കുരുവും മുഖത്തെ പാടുകളും ഫാഷനാക്കി മാറ്റിയ മലർ പെൺകുട്ടികൾക്ക് ആവേശമായി; മുഖക്കുരു വിറ്റ് ജീവിച്ച ഇന്ദുലേഖയും ധാത്രിയും പ്രതിസന്ധിയിൽ\nപതിമുകം ഉപയോഗിച്ചാൽ പലതുണ്ട് കാര്യം; റേഡിയോ പ്രസരണം പ്രതിരോധിക്കുന്നതിനും ചർമ്മ സൗന്ദര്യത്തിനും പതിമുകം അത്യുത്തമം\nഎളുപ്പം നിങ്ങൾക്ക് മുഖക്കുരു എന്ന വില്ലനിൽ നിന്നും രക്ഷപ്പെടാം. ഹോർമോണുകളുടെ ഏറ്റക്കുറച്ചിലുകളാണ് ഇതിനൊരു പ്രധാന കാരണം. മുഖക്കുരു മുഖത്തിന്റെ സൗന്ദര്യം നഷ്ടപ്പെടുത്തുന്നതിനോടൊപ്പം ആത്മവിശ്വാസവും കുറക്കുന്നുണ്ട്. കൗമാരക്കാരിൽ ഒരു നീറുന്ന പ്രശ്നമായി മാറുകയാണ് മുഖക്കുരു.\nഎന്നാൽ മുഖക്കുരു എന്നത് പരിഹരിക്കാനാകാത്ത പ്രശ്നമൊന്നുമല്ല. മുഖക്കുരു ഇല്ലാതാക്കാനും മുഖം ആകർഷകമാക്കുന്നതിനുമുള്ള എളുപ്പവഴികൾ ഇതാ...\n1, കർപ്പൂരതൈലം- മുഖക്കുരുവിന് ഉത്തമ പ്രതിവിധിയാണ് കർപ്പൂരതൈലം. ഏതാനും തുള്ളി തൈലം കയ്യിലെടുത്ത് മുഖക്കുരുവിന് പുറമേ പുരട്ടി മസാജ് ചെയ്യുക. ഇത് കുറച്ചുദിവസം ആവർത്തിക്കുക. മുഖക്കുരു പൂർണമായും മാറിക്കിട്ടും. അതുപോലെ തന്നെ ഫലപ്രദമാണ് കർപ്പൂരതുളസിയും. കർപ്പൂരതുളസിയിലയുടെ നീരെടുത്ത് മുഖക്കുരുവിന് മുകളിൽ പുരട്ടി പത്തു മിനിട്ടിനുശേഷം തണുത്ത വെള്ളമുപയോഗിച്ച് കഴുകികളയുക.\n2, ആവികൊള്ളുക- മുഖക്കുരു മാറാൻ മറ്റൊരു എളുപ്പവഴിയാണിത്. പ്രത്യേകിച്ചും മുഖക്കുരു ഉള്ള ഭാഗങ്ങൾ അഞ്ചുമിനിട്ട് ആവികൊള്ളിക്കുക. അതിനു ശേഷം മൃദുവായി തലോടി ഉണങ്ങാൻ അനുവദിക്കുക.\n3, വെള്ളരി ഒറ്റമൂലി- വിറ്റാമിൻ എ, സി, ഇ എന്നിവയടങ്ങിയ വെള്ളരി, മുഖക്കുരുവിന് ഉത്തമ പരിഹാരമാണ്. വെള്ളരി വെള്ളം ചേർത്ത് അരച്ച് പേസ്റ്റാക്കി മുഖക്കുരുവിന്റെ ഭാഗത്ത് പുരട്ടി ഉണങ്ങാൻ അനുവദിക്കുക. പിന്നീട് തണുത്ത വെള്ളം ഉപയോഗിച്ച് കഴുകുക.\n4, ഐസ് ക്യൂബ് ചികിൽസ- മുഖക്കുരു ഉള്ള ഭാഗങ്ങളിൽ ഐസ് വയ്ക്കുന്നത് നല്ലതാണ്. പൊടിച്ച ഐസോ ഐസ്‌ക്യൂബുകളോ തുണിയിൽ പൊതിഞ്ഞു മുഖക്കുരു ഉള്ള ഭാഗത്ത് വയ്ക്കുക. ഇത് ദിവസത്തിൽ പലതവണ ആവർത്തിക്കുക. മുഖക്കുരുവിന് ആശ്വാസം ലഭിക്കും.\n5, ചെറുനാരങ്ങ- മുഖക്കുരു ഭേദമാക്കാൻ ചെറുനാരങ്ങ ഏറ്റവും പ്രധാനപ്പെട്ടതും, ഫലപ്രദവുമായ പ്രതിവിധിയാണ്. ചെറുനാരങ്ങാനീര് മുഖക്കുരു വേഗത്തിൽ കുറയുവാൻ സഹായിക്കുന്നു. ചെറുനാരങ്ങാനീരിൽ (ചെറുനാരങ്ങ പിഴിഞ്ഞെടുക്കുക, പായ്ക്കറ്റിൽ വാങ്ങരുത്)ശുദ്ധമായ കോട്ടൺ തുണിയിൽ മുക്കി മുഖക്കുരുവിൽ മൃദുവായി ഉരസുക. ഇത് ദിവസവും രാത്രി കിടക്കുന്നതിനു മുൻപ് ചെയ്യുക.\n6,ഓട്സും തേനും- ഓട്സിന് വൈറ്റ് ഹെഡ്സും ബ്ലാക്ക് ഹെഡ്സും ഇല്ലാതാക്കാൻ കഴിയും. അൽപം ഓട്സ് എടുത്ത് തേനുമായി ചേർത്ത് സ്‌ക്രബ് പരുവത്തിലാക്കാണം. മുഖത്ത് നല്ലവണ്ണം തേച്ച് പിടിപ്പിക്കണം. വൃത്ത രീതിയിൽ വേണം മുഖത്ത് മിശ്രിതം തേച്ച് പിടിപ്പിക്കാൻ.\nചെങ്ങന്നൂരിലെ ആശങ്ക മാറിയിട്ടുണ്ട്, സൈന്യം മാത്രമായി ഒരു ദുരിതാശ്വാസ പ്രവർത്തനവും ഒരിടത്തും നടത്തിയിട്ടില്ല; സിവിൽ ഭരണകൂടവുമായി ചേർന്നാണ് ഇത്തരം ദൗത്യങ്ങൾ പൂർത്തീകരിച്ചത്; രക്ഷാ ദൗത്യത്തിന് എല്ലാവരും ഒരുമിച്ച് നിൽക്കണം; രക്ഷാപ്രവർത്തനം ലക്ഷ്യത്തോട് അടുക്കുന്നു; കേന്ദ്രസേന നല്ലരീതിയിൽ സഹായിച്ചു; ജനങ്ങളെ പരിഭ്രാന്തരാക്കുന്നത് ആരായാലും അംഗീകരിക്കാൻ സാധിക്കില്ല; ഭക്ഷ്യക്ഷാമം ഉണ്ടെന്നത് തെറ്റായ പ്രചരണം: പ്രളയരക്ഷാദൗത്യത്തിൽ വീഴ്‌ച്ചയെന്ന ആരോപണങ്ങൾക്ക് മറുപടിയുമായി മുഖ്യമന്ത്രി\nചെങ്ങന്നൂരിലെ പ്രളയദുരന്തത്തിന്റെ വ്യാപ്തി കുറച്ചത് മത്സ്യത്തൊഴിലാളികളുടെ ഇടപെടൽ; ചെറുവള്ളങ്ങളിലും എൻജിൻ ഘടിപ്പിച്ച വെള്ളങ്ങളിലുമായി അവർ കൈപിടിച്ചു കയറ്റിയത് ആയിരക്കണക്കിന് മനുഷ്യ ജീവനുകളെ; ഓഖി ദുരന്തത്തിൽ നാവികസേന പോലും പകച്ചു നിന്നപ്പോൾ രക്ഷാപ്രവർത്തനം നടത്തിയവർ കേരളം കണ്ട മഹാപ്രളയ ദുരന്തത്തിലും രക്ഷകരായി; കടലിന്റെ മക്കൾക്ക് എത്ര കൈയടി കൊടുത്താലാണ് മതിയാകുക..?\nഹോട്ടലുടമകൾ സൗജന്യമായി ഭക്ഷണം നൽകി; ലൈറ്റ് സൗണ്ടുകാർ ഉപകരണങ്ങൾ നൽകി, ടെക്സ്റ്റൈൽസ് ഉടമകൾ വസ്ത്രങ്ങൾ നൽകി; ആംബുലൻസുകളും സമാന്തര വാഹനങ്ങളും രാത്രിയുറങ്ങാതെ വിളികൾക്കായി കാതോർത്തു നിന്നു; മത്സ്യത്തൊഴിലാളികൾ രക്ഷാ പ്രവർത്തനത്തിനായി ബോട്ടുകളും വള്ളങ്ങളും വിട്ടുനൽകിയതും സ്വമേധയാ; പേമാരിയിൽ രാവും പകലുമില്ലാത്ത യുവാക്കൾ കർമ്മരംഗത്ത്; സമ്പൽ സമൃദ്ധമായ ദുരിതാശ്വാസ ക്യാമ്പുകളുമായി മലപ്പുറത്ത് സുമനസ്സുകൾ കൈകോർത്തത് ഇങ്ങനെ\nഇവരെ ഭൂമിയിലെ ദൈവ ദൂതന്മാർ എന്ന് വിളിക്കാം; രാഷ്ട്രീയക്കാരും ഉദ്യോഗസ്ഥരും തിരഞ്ഞുനോക്കാത്ത പ്രദേശത്തേക്ക് സ്വന്തം ചെലവിൽ എണ്ണയടിച്ച് രക്ഷാപ്രവർത്തകരായത് വൈപ്പിനിലെ മൽസ്യത്തൊഴിലാളികൾ; ഭക്ഷണം നൽകുന്നത് കാക്കനാട്ടെ ഒരു സംഘടന; ബസ് പോകുന്ന റൂട്ടിൽ കഴുത്തറ്റം വെള്ളം; അധികൃതർ ആരെയും ഇവിടെക്ക് കാണാനില്ലെന്ന് രോഷത്തോടെ നാട്ടുകാർ; ഭക്ഷണത്തിനും വെള്ളത്തിനും കടുത്തക്ഷാമം; പ്രളയജലത്തിലൂടെ മറുനാടൻ ലേഖകന്റെ വരാപ്പുഴയാത്ര ഇങ്ങനെ


അഞ്ചു വയസുകാരിയെ തട്ടിക്കൊണ്ടു പോയി ക്രൂരമായി ബലാത്സംഗം ചെയ്തു; 21 കാരന് വധശിക്ഷ | latest news|Rape|India|Crime|child\nഅഞ്ചു വയസുകാരിയെ തട്ടിക്കൊണ്ടു പോയി ക്രൂരമായി ബലാത്സംഗം ചെയ്തു; 21 കാരന് വധശിക്ഷ\nഅഞ്ചുവയസുകാരിയെ തട്ടിക്കൊണ്ടു പോയി ക്രൂരമായി ബലാത്സംഗം ചെയ്ത കേസിൽ 21 കാരനായ യുവാവിന് വധശിക്ഷ\nMar 18, 2021, 01:44 pm IST\nജയ്പൂർ: അഞ്ചുവയസുകാരിയെ തട്ടിക്കൊണ്ടു പോയി ക്രൂരമായി ബലാത്സംഗം ചെയ്ത കേസിൽ 21 കാരനായ യുവാവിന് വധശിക്ഷ. രാജസ്ഥാനിലെ ജുൻജുനു ജില്ലാ പോക്‌സോ കോടതിയാണ് വിധിപ്രസ്താവം നടത്തിയത്. 2020 ഫെബ്രുവരി 19 നായിരുന്നു കേസിനാസ്പദമായ സംഭവം. കേസിൽ 26 ദിവസം കൊണ്ട് വിചാരണ പൂർത്തിയാക്കിയാണ് കോടതി വിധി പുറപ്പെടുവിച്ചത്.\nവീടിന് സമീപത്തെ കൃഷിയിടത്തിൽ കളിക്കുകയായിരുന്ന അഞ്ചുവയസുകാരിയെയാണ് 21 കാരൻ തട്ടിക്കൊണ്ടു പോയി ബലാത്സംഗം ചെയ്തത്. കുട്ടിക്കൊപ്പം കളിച്ചു കൊണ്ടിരുന്ന കൂട്ടുകാരിയാണ് കുട്ടിയെ കാണാനില്ലെന്ന വിവരം വീട്ടുകാരെ അറിയിച്ചത്. തുടർന്ന് വീട്ടുകാർ പോലീസിൽ പരാതി നൽകി.\nRead Also: ശബരിമല വിധിയും സർക്കാർ നിലപാടും തമ്മിൽ ബന്ധമില്ല: ഭരണഘടനാപരമായ കാര്യങ്ങൾ കണക്കിലെടുത്താണ് കോടതി വിധി പറഞ്ഞത്; യെച്ചൂരി\nപിന്നീട് നടത്തിയ അന്വേഷണത്തിനൊടുവിൽ കുട്ടിയെ ആളൊഴിഞ്ഞ സ്ഥലത്ത് ഗുരുതര പരിക്കുകളോടെ ഉപേക്ഷിക്കപ്പെട്ട നിലയിൽ കണ്ടെത്തുകയായിരുന്നു. ഉടൻ തന്നെ പോലീസ് പ്രതിയെ പിടികൂടുകയും ചെയ്തിരുന്നു. കേസിൽ 40 ഓളം സാക്ഷികളെയും 250 ഓളം തെളിവുകളും പോലീസ് കോടതിയിൽ ഹാജരാക്കിയിരുന്നു.\nRead Also: കഴിഞ്ഞ തവണ ബിജെപിക്ക് കിട്ടിയ വോട്ടുകള് ഇത്തവണ തനിക്കുള്ളത്; യുഡിഎഫ് സ്ഥാനാര്‍ഥി കെ ബാബു\nlatest news Rape India Crime child\nഇന്ത്യയോട് അടുക്കുന്നു.. സൗഹൃദത്തിന് തടസ്സം കാശ്മീര്; ഇന്ത്യ ആദ്യചുവട് വയ്ക്കണമെന്ന് ഇമ്രാന് ഖാന്\nഏഴ് രൂപയുടെ പ്രതിദിന നിക്ഷേപത്തിലൂടെ നേടാം 5000 രൂപ പെന്‍ഷന്; അറിയാം അടല് പെന്‍ഷന് യോജനയെ കുറിച്ച്


കാർത്തിക്ക് ശിവഗംഗ നല്കിയതിനെതിരേ നാച്ചിയപ്പൻ : Deepika.com National News\nകാർത്തിക്ക് ശിവഗംഗ നല്കിയതിനെതിരേ നാച്ചിയപ്പൻ\nTuesday, March 26, 2019 12:35 AM IST\nചെന്നൈ: മുതിർന്ന കോൺ‌ഗ്രസ് നേതാവ് പി. ചിദംബരത്തിന്‍റെ മകൻ കാർത്തിക്ക് ശിവഗംഗ സീറ്റ് നല്കിയതിനെതിരേ മുൻ കേന്ദ്രമന്ത്രിയും ശിവഗംഗയിലെ മുൻ എംപിയുമായ ഇ.എം. സുദർശന നാച്ചിയപ്പൻ രംഗത്ത്. ചിദംബരം കുടുംബത്തെ ജനം വെറുക്കുകയാണെന്നും ശിവഗംഗ മണ്ഡലത്തിനുവേണ്ടി അവർ ഒന്നും ചെയ്തിട്ടില്ലെന്നും നാച്ചിയപ്പൻ പറഞ്ഞു.\nതമിഴ്നാട്ടിൽ കോൺഗ്രസ് മത്സരിക്കുന്ന എട്ടു സീറ്റുകളിൽ ശനിയാഴ്ച സ്ഥാനാർഥികളെ പ്രഖ്യാപിച്ചപ്പോൾ ശിവഗംഗയിൽ ഞായറാഴ്ച വൈകുന്നേരമാണു കാർത്തിയെ പ്രഖ്യാപിച്ചത്. നാച്ചിയപ്പനു ശിവഗംഗയിൽ നോട്ടമുണ്ടായിരുന്നു. 1999ൽ ശിവഗംഗയിൽ വിജയിച്ചത് നാച്ചിയപ്പനായിരുന്നു. ബിജെപിയിലെ എച്ച്. രാജയായിരുന്ന രണ്ടാമതെത്തിയത്. തമിഴ് മാനില കോൺഗ്രസ് ടിക്കറ്റിൽ മത്സരിച്ച ചിദംബരം മൂന്നാമതായി. 1984 മുതൽ ശിവഗംഗയിൽനിന്ന് ഏഴു തവണ ചിദംബരം വിജയിച്ചിട്ടുണ്ട്. 2004ലും 2009ലും ചിദംബരം വിജയിച്ചു. 2004ലും 2010ലും നാച്ചിയപ്പൻ രാജ്യസഭാംഗമായി.\n2014ൽ ശിവഗംഗയിൽ കോൺഗ്രസ് സ്ഥാനാർഥിയായിരുന്ന കാർത്തി നാലാം സ്ഥാനത്തായിരുന്നു. അണ്ണാ ഡിഎംകെയിലെ പി.ആർ. സെന്തിൽനാഥനായിരുന്നു വിജയിച്ചത്. കഴിഞ്ഞതവണ മൂന്നാംസ്ഥാനത്തെത്തിയ ബിജെപിയിലെ എച്ച്. രാജയാണ് ഇത്തവണ കാർത്തിയുടെ മുഖ്യ എതിരാളി.\n1999ലെ തോൽവിയുടെ പേരിൽ ചിദംബരത്തിനു തന്നോടു വൈരാഗ്യമാണെന്നു നാച്ചിയപ്പൻ പറഞ്ഞു.ഞാൻ ടിഎൻസിസി പ്രസിഡന്‍റാകുന്നതു ചിദംബരം തടഞ്ഞു. ഒന്പതു വർഷം കേന്ദ്രമന്ത്രിയാകാൻ സമ്മതിച്ചില്ല. എനിക്ക് ഏതു സ്ഥാനം വാഗ്ദാനം ചെയ്താലും ചിദംബരം തട‍യുമായിരുന്നു. കാർത്തിയെ സ്ഥാനാർഥിയാക്കുന്നതു ഭാവിയിൽ കോൺഗ്രസിനു പ്രശ്നങ്ങൾ സൃഷ്ടിക്കും- നാച്ചിയപ്പൻ പറഞ്ഞു.


ക്യാന്‍സറിനെ അകറ്റിനിര്‍ത്താന് ദിവസവും തേന്! - Pravasishabdam\nമാറിയ ജീവിത സാഹചര്യത്തില് ക്യാന്‍സര് എന്ന മഹാ രോഗം ഇപ്പോള് വ്യാപിച്ചിരിക്കുകയാണ്. തെറ്റായ ഭക്ഷണശീലങ്ങളാണ് ക്യാന്‍സര് എന്ന മഹാരോഗം വ്യാപിക്കാനുളള പ്രധാന കാരണം. എന്നാല് തേന് ദിവസവും കഴിക്കുന്നത് ക്യാന്‍സറിനെ അകറ്റിനിര്‍ത്താന് സഹായിക്കുമെന്ന് പഠനം. തേനില് ഫ്‌ളേവനോയ്ഡുകള്, ആന്‍റിഓക്‌സിഡന്റുകള് എന്നിവയേറെ അടങ്ങിയിട്ടുണ്ട്. ഇതുകൊണ്ടുതന്നെ ക്യാന്‍സര് പോലുള്ള രോഗങ്ങള് തടയാന് ഏറെ ഗുണകരമാണിത്.\nതികച്ചും പ്രകൃതിദത്തമായ ഒന്നാണ് തേന്. അറുപത്തി നാലിലധികം ഗുണങ്ങള് ഉള്ള ഒന്നാണ് തേന്. ട്യൂമുകളുടെയും ക്യാൻസറുകളുടെയും വളർച്ചയും പുരോഗമനത്തെയും ദോഷകരമായി ബാധിക്കുന്നതിനെ നശിപ്പിക്കാന് തേനിലടങ്ങിയിരിക്കുന്ന ഘടകങ്ങള്‍ക്ക് കഴിയും.\nതേനില് ഗ്ലൂക്കോസ്, ഫ്രൂട്ട്കോസ് തുടങ്ങിയ പഞ്ചസാരകളും, മഗ്നീഷ്യം, പൊട്ടാസ്യം, കാല്‍സ്യം, സോഡിയം ക്ലോറിന്, സള്‍ഫര്, ഇരുമ്പ്, ഫോസ്ഫേറ്റ് തുടങ്ങിയ മിനറലുകളും അടങ്ങിയിരിക്കുന്നു. ആരോഗ്യത്തിനും ചര്‍മത്തിനും മുടിസംരക്ഷണത്തിനുമെല്ലാം തേന് ഉപയോഗിക്കുന്നുണ്ട്.\nകോംഗോ പനി; ആശുപത്രികളില് ജാഗ്രതാനിര്‍ദ്ദേശം…എന്താണ് കോംഗോ പനി; ലക്ഷണങ്ങള് ഇവയാണ്


Actress KPAC Lalitha about Sathyan Anthikkad - Malayalam Filmibeat\nസത്യന് അന്തിക്കാട് എന്നെ വിളിച്ചിട്ടില്ല, പ്രചരിക്കുന്നത് നുണയാണ്, കെപിഎസി ലളിത\n| Published: Tuesday, February 23, 2016, 10:45 [IST]\nസംവിധായകന് സത്യന് അന്തിക്കാടിന്റെയും ഭരതന്-കെപിഎസി ലളിതയുടെയും കുടുംബങ്ങള് തമ്മില് വളരെ അടുത്ത ബന്ധം പുലര്‍ത്തുന്നവരാണ്. സത്യന് അന്തിക്കാടിന്റെ എല്ലാ ചിത്രങ്ങളിലും കെപിഎസി ലളിത ഉണ്ടാകും. എന്നാല് മോഹന്‍ലാല്-മഞ്ജുവാര്യര് ഒന്നിച്ച എന്നും എപ്പോഴും എന്ന ചിത്രത്തില് കെപിഎസി ലളിത ഉണ്ടായിരുന്നില്ല. സത്യന് അന്തിക്കാട് ചിത്രത്തിലേക്ക് പ്രത്യേകം ക്ഷണിച്ചിട്ടും കെപിഎസി ലളിത വരാതിരുന്നതാണ്. അതിന് കാരണം ഇരുകൂട്ടരും പഴയ പോലെ സൗഹൃദമില്ലാത്തതാണെന്നുമാണ് കേട്ടത്.\nഎന്നാല് പ്രചരിക്കുന്ന പോലെ താനും സത്യന് അന്തിക്കാടും തമ്മില് ഒരു പ്രശ്‌നവുമില്ലെന്ന് കെപിഎസി ലളിത പറയുന്നു. തന്നെ എന്നും എപ്പോഴും എന്ന ചിത്രത്തിലേക്ക് ക്ഷണിച്ചിട്ടില്ല. എനിക്ക് പറ്റിയ വേഷമില്ലാത്തതുകൊണ്ടാണ് ചിത്രത്തിലേക്ക് വിളിക്കാത്തതെന്നും കെപിഎസി ലളിത പറയുന്നു.\nനീണ്ട ഇടവേളയ്ക്ക് ശേഷം മഞ്ജു വാര്യരും മോഹന്‍ലാലും നായിക-നായകനായി എത്തിയ സത്യന് അന്തിക്കാട് ചിത്രമായിരുന്നു എന്നും എപ്പോഴും.\nസത്യന് അന്തിക്കാടിന്റെ എല്ലാ ചിത്രങ്ങളിലും അഭിനയിക്കുന്ന കെപിഎസി ലളിതയെ എന്നും എപ്പോഴും എന്ന ചിത്രത്തിലേക്ക് ക്ഷണിച്ചു. എന്നാല് സത്യന്റെ ക്ഷണം കെപിഎസി നിരസിച്ചുവെന്ന് വാര്‍ത്തകള് വന്നിരുന്നു.\nതന്നെ ചിത്രത്തില് അഭിനയിക്കാന് സത്യന് അന്തിക്കാട് ക്ഷണിച്ചിട്ടില്ല. കാരണം ആ ചിത്രത്തില് എനിക്ക് പറ്റിയ വേഷമുണ്ടായിരുന്നില്ല. കെപിഎസി ലളിത പറയുന്നു. മനോരമയിലെ നേരെ ചൊവ്വേ എന്ന പരിപാടിയിലാണ് കെപിഎസി ഇക്കാര്യത്തെ കുറിച്ച് പറയുന്നത്.\nതാനും സത്യന് അന്തിക്കാടും ഇപ്പോഴും നല്ല സുഹൃത്തുക്കളാണ്. അദ്ദേഹത്തിന്റെ ഭാര്യ നിമ്മിയുമായി കോണ്‍ഡാക്ടുമുണ്ട്-കെപിഎസി ലളിത പറയുന്നു.\nRead more about: malayalam film news malayalam cinema malayalam movie news actress kpac lalitha director sathyan anthikkad മലയാളം സിനിമ നടി കെപിഎസി ലളിത സംവിധായകന് സത്യന് അന്തിക്കാട്\nActress KPAC Lalitha about Sathyan Anthikkad.\nStory first published: Tuesday, February 23, 2016, 10:45 [IST]


'കറുത്തവരെ അവന് അത്ര ഇഷ്ടമല്ലത്രേ'; അത് കേട്ട് മനസ്സു തകര്‍ന്നു | sayanora philip singer music director talks about racism black color discrimination\n'കറുത്തവരെ അവന് അത്ര ഇഷ്ടമല്ലത്രേ'; അത് കേട്ട് മനസ്സു തകര്‍ന്നു\nSep 5, 2019, 10:15 AM IST\nഒരു പരിപാടിയില് പങ്കെടുക്കാന് പോയപ്പോള് അവിടെ ഒരു കുട്ടിയെ കണ്ടു.\nനിറത്തിന്റെ പേരില് തനിക്ക് ഒരു കാലത്ത് വിവേചനം നേരിടേണ്ടി വന്നിട്ടുണ്ടെന്ന് സംഗീത സംവിധായികയും ഗായികയുമായ സയനോര. ഒരു മാധ്യമത്തിന് നല്‍കിയ അഭിമുഖത്തിലാണ് സയനോര അനുഭവം തുറന്ന് പറഞ്ഞത്. തന്നെ അറിയുന്നവര് എല്ലാവരും ഈ സംഭവം അറിഞ്ഞിരിക്കണം എന്ന് കരുതിയാണ് തുറന്ന് പറയുന്നതെന്ന് സയനോര ചൂണ്ടിക്കാട്ടുന്നു.\nഒരു പരിപാടിയില് പങ്കെടുക്കാന് പോയപ്പോള് അവിടെ ഒരു കുട്ടിയെ കണ്ടു. സ്‌നേഹത്തോടെ കുഞ്ഞിനെ കൊഞ്ചിക്കാന് തുടങ്ങിയെങ്കിലും കുഞ്ഞ് സയനോരയെ ശ്രദ്ധിക്കാതെ കരച്ചിലോടു കരച്ചില്. കുഞ്ഞ് എന്തിനാണ് കരയുന്നതെന്ന് മനസ്സിലായില്ല. എന്താണ് കരയുന്നതെന്നു ചോദിച്ചപ്പോള് അമ്മയുടെ മറുപടി ഞെട്ടിക്കുന്നതായിരുന്നു.\nഎന്താണെന്ന് അറിയില്ല, കറുത്തവരെ അവന് അത്ര ഇഷ്ടമല്ലത്രേ. ഈ സംഭവം വളരെയധികം വേദനിപ്പിച്ചു. അമ്മയുടെ മറുപടി കേട്ടതും എന്ത് ചെയ്യണമെന്നറിയാതെ ഒരു നിമിഷം പകച്ചു നിന്നു. അങ്ങനെയൊന്നും ഒരിക്കലും ഒരാളോടും പറയാന് പാടില്ലാത്തതാണ്. അപമാനിക്കുന്ന രീതിയില് പറഞ്ഞതാണെന്ന് എനിക്ക് തോന്നി. ആ സംഭവം ജീവിതത്തില് ഒരിക്കലും മറക്കാന് കഴിയില്ല- സയനോര പറഞ്ഞു.\nനിറം കറുത്തതായതിനാല് കുട്ടിക്കാലം മുതല് ഞാന് ഒരുപാട് വേദനകള് സഹിച്ചിട്ടുണ്ട്. ഇപ്പോള് ഈ നിലയില് ആയിട്ടു പോലും ഇങ്ങനെ ഒരുപാട് കാര്യങ്ങള് കേള്‍ക്കേണ്ടി വരാറുണ്ട്. എനിക്ക് കുഞ്ഞു പിറന്നപ്പോള് ഞാന് ആദ്യം ചോദിച്ചത് കുഞ്ഞു ആണാണോ പെണ്ണാണോ എന്നല്ല, കുഞ്ഞ് ആരെ പോലെയാണ് കാണാന് എന്നാണ് ഭര്‍ത്താവിനോട് ചോദിച്ചത്. തന്റെ ജീവിതത്തില് ഉണ്ടായ ദുരനുഭവം ഒരിക്കലും തന്റെ കുട്ടികള്‍ക്ക് ഉണ്ടാവരുതെന്നായിരുന്നു ആഗ്രഹം കൊണ്ടായിരുന്നു അങ്ങനെ ചോദിച്ചത്. ഇന്നു ഞാന് മനസ്സിലാക്കുന്നു നിറമല്ല ഒന്നിന്റെയും അടിസ്ഥാനം. അതുകൊണ്ടു തന്നെ കുത്തുവാക്കുകള് കേട്ടാല് ഇനി തളരില്ല- സയനോര പറഞ്ഞു.\nContent Highlights: Sayanora Philip singer music director talks about racism, black color, color discrimination in our Society\n'സയനോരയെ സംഗീത സംവിധാനം ഏല്‍പ്പിച്ചത് എന്തിനെന്ന് ജീനിനോട് പലരും ചോദിച്ചു'\nരാവിലെ മുതല് കണ്ണ് നിറയുകയാണ്; കട്ടക്ക് കൂടെ നിന്ന എല്ലാവര്‍ക്കും നന്ദി-സയനോര\nഅവള് ആത്മഹത്യ ചെയ്തിരുന്നെങ്കില് നിങ്ങള് സ്തുതിപാടുമായിരുന്നോ? പി.സിക്കെതിരെ സയനോര\nഓണ്‍ലൈന് ടാക്‌സി വിളിച്ച ഗായിക സയനോരയ്ക്ക് ഭീഷണി


നായക് 2: അനില് കപൂര് കെജ്രിവാളാകുന്നു | Anil Kapoor to play Arvind Kejriwal - Malayalam Filmibeat\n| Published: Wednesday, January 1, 2014, 16:08 [IST]\nമുംബൈ: ഒരു സിനിമാക്കഥ പോലെയാണ് അരവിന്ദ് കെജ്രിവാളും ആം ആദ്മി പാര്‍ട്ടിയും ദില്ലിയില് ഉദിച്ചുയര്‍ന്നത്. കോണ്‍ഗ്രസിന്റെ അഴിമതി ഭരണത്തിനെതിരെ മുദ്രാവാക്യങ്ങള് ഉയര്‍ത്തിയ ഒരു പൊതുജന പ്രക്ഷോഭം പെട്ടെന്ന് ഒരു ദിവസം രാഷ്ട്രീയ പാര്‍ട്ടിയായി അവതരിക്കുന്നു. തിരഞ്ഞെടുപ്പില് മത്സരിക്കുന്നു. ഭരണകക്ഷിയായ കോണ്‍ഗ്രസിനെ തോല്‍പിക്കുന്നു. പ്രക്ഷോഭത്തിന്റെ നേതാവ് കെജ്രിവാള് മുഖ്യമന്ത്രിയാകുന്നു.\n2001 ല് ഇറങ്ങിയ ഷങ്കര് - അനില് കപൂര് ടീമിന്റെ നായക് എന്ന സിനിമയുടെ കഥയും ഏതാണ്ട് ഇതേപോലെയായിരുന്നു. ഒരുദിവസം കൊണ്ട് മുഖ്യമന്ത്രിയായ നായകന് ജനങ്ങള്‍ക്ക് പ്രിയങ്കരമായ കാര്യങ്ങള് ചെയ്ത് കയ്യടി വാങ്ങുന്നതായിരുന്നു ചിത്രത്തിന്റെ ഇതിവൃത്തം. നായക് എന്ന ചിത്രത്തില് നായകനായ അനില് കപൂര് കെജ്രിവാളിന്റെ കഥയുമായി നായകിന് രണ്ടാം ഭാഗം ഒരുക്കുന്നു എന്നാണ് ബോളിവുഡ് റിപ്പോര്‍ട്ടുകള്.\nപുതിയ ചിത്രത്തിന്റെ വിവരം ഒരു ദേശീയ മാധ്യമത്തിന് നല്‍കിയ അഭിമുഖത്തില് അനില് കപൂര് തന്നെയാണ് അറിയിച്ചത്. ചിത്രത്തിന്റെ തിരക്കഥ പൂര്‍ത്തിയായിക്കൊണ്ടിരിക്കുകയാണ്. ചിത്രത്തിന്റെ നിര്‍മാണത്തിലും അനില് കപൂര് പങ്കാളിയാകും. ആരാണ് കെജ്രിവാളിന്റെ വേഷം ചെയ്യുക എന്ന് എടുത്തുപറയേണ്ട കാര്യമില്ലല്ലോ. നായകില് വില്ലനായി വന്ന അമരീഷ് പുരി ആയിരുന്നു. രണ്ടാം ഭാഗത്തില് ആരാണ് വില്ലന് എന്നത് കണ്ട് തന്നെ അറിയണം.\nതമിഴില് അര്‍ജ്ജുന് സര്‍ജ നായകനായ മുതല്‍വന്റെ ഹിന്ദി രൂപമായിരുന്നു അനില് കപൂറിന്റെ നായക്. രണ്ട് ഭാഷകളിലും ചിത്രം സൂപ്പര് ഹിറ്റായി. ഷങ്കര് തന്നെയാണ് ഹിന്ദിയിലും തമിഴിലും ചിത്രം സംവിധാനം ചെയ്തത്. സംഗീതം ഏ ആര് റഹ്മാന്. അനില് കപൂറിനൊപ്പം റാണി മുഖര്‍ജി, അമരീഷ് പുരി, പരേഷ് റാവല്, ജോണി ലീവര്, സൗരഭ് ശുക്ല എന്നിവരായിരുന്നു പ്രധാനവേഷങ്ങളില്.\nRead more about: kejriwal anil kapoor aap arjun tamil hindi cinema കെജ്രിവാള് അനില് കപൂര് ഷങ്കര് അര്‍ജ്ജുന് തമിഴ് ഹിന്ദി എഎപി\nReport says that Arvind Kejriwal has become the inspiration for Anil Kapoor who is all set to make Nayak 2.
\nStory first published: Wednesday, January 1, 2014, 16:08 [IST]


ഗോ രക്ഷാ പ്രവര്‍ത്തകര് കന്നുകാലികളുമായെത്തിയ ട്രക്കിന് തീ വച്ചു;3മണിക്കൂറായി ദേശീയ പാതയില് സംഘര്‍ഷാവസ്ഥ\neditor Monday, June 12th, 2017 9:16 pm 12 June, 2017\nബാര്‍മെര്: കന്നുകാലികളെ കടത്തുന്നെന്നാരോപിച്ച് ഗോ രക്ഷാ പ്രവര്‍ത്തകര് കന്നുകാലികളുമായെത്തിയ ട്രക്കിനു തീവെച്ചു. രാജസ്ഥാനിലെ ബാര്‍മെറില് ദേശീയപാത-15 ലാണ് ഗോ രക്ഷാ പ്രവര്‍ത്തകര് റോഡ് തടഞ്ഞ് വാഹനത്തിന് തീയ്യിട്ടത്. മൂന്ന് മണിക്കൂറോളമാണ് റോഡിലെ ഗതാഗതമാര്‍ഗം സ്ഥംഭിച്ചത്.\nAlso read ‘ഓസീസ് ഇതിഹാസം ഷെയ്ന് വോണ് ഇംഗ്ലണ്ട് ജേഴ്‌സി അണിയുന്നു’; കാരണക്കാരന് ഗാംഗുലി\nഅഞ്ച് ട്രക്കുകളില് തമിഴ്‌നാട്ടിലേക്ക അനധികൃതമായി കന്നുകാളികളെ കടത്തുന്നെന്നാരോപിച്ചാണ് ഗോ രക്ഷാ ദള് പ്രവര്‍ത്തകര് വാഹനം തടഞ്ഞത്. ജയ്സ്ലാമര് ജില്ലാ കളക്ടറുടെ അനുമതിയോടെ കാലികളെ കടത്തുകയായിരുന്ന വാഹനങ്ങളാണ് നിയമ വിരുദ്ധമെന്ന് ആരോപിച്ച് പ്രവര്‍ത്തകര് തടഞ്ഞത്.\nട്രക്കുകളില് കന്നുകാലികള് ഉള്ളപ്പോഴാണ് ഇവയുടെ രക്ഷക്കെന്ന പേരിലെത്തിയ അക്രമികള് വാഹനം അഗ്നിക്കിരയാക്കിയത്. കന്നുകാലികള് വാഹനത്തിനുള്ളില് കുടുങ്ങി കിടക്കുകയാണ്. രാജ്യത്ത കന്നുകാലി സംരക്ഷണത്തിന്റെ പേരില് ഗോ രക്ഷാ പ്രവര്‍ത്തകരുടെ അക്രമങ്ങള് സ്ഥിരം സംഭവമായി മാറിയിരിക്കുകയാണ്.\nഅക്രമത്തില് ആളപായമൊന്നും ഉണ്ടായിട്ടില്ലെന്നാണ് പ്രാഥമിക റിപ്പോര്‍ട്ടുകള്. സ്ഥലത്തെത്തിയ പൊലീസിന് തങ്ങളേക്കാള് കൂടുതലുള്ള അക്രമകാരികളെ നിയന്ത്രിക്കാന് കഴിഞ്ഞിരുന്നില്ല. അടുത്ത കാലത്തായി രാജസ്ഥാനില് പശു സംരക്ഷണത്തിന്റെ പേരില്‍അക്രമ സംഭവങ്ങള് പതിവാവുകയാണ്.\nDont miss അമ്മയാവലാണ് പെണ്ണിന്റെ ഉത്തരവാദിത്വമെന്ന് പെണ്‍കുട്ടികളോട് ആര്.എസ്.എസ് വനിതാ വിഭാഗം\nകഴിഞ്ഞ മാസമായിരുന്നു പെഹ്‌ലു ഖാനെന്ന 50 കാരനായ ക്ഷീര കര്‍ഷകനെ കശാപ്പിനായി കന്നുകാലികളെ കടത്തുന്നെന്നാരോപിച്ച അല്‍വാറില് നിന്ന് ഗോ രക്ഷാ പ്രവര്‍ത്തകര് മര്‍ദ്ദിച്ച് കൊന്നത്.


നത്തിംഗ് ഇയര് 1 വില പ്രഖ്യാപിച്ചു | Future Kerala\nനത്തിംഗ് ഇയര് 1 വില പ്രഖ്യാപിച്ചു\nവില 99 ബ്രിട്ടീഷ് പൗണ്ട് (ഏകദേശം 10,200 രൂപ). ഇന്ത്യയിലെ വില വൈകാതെ പ്രഖ്യാപിച്ചേക്കും\nലണ്ടന്: നത്തിംഗ് ഇയര് 1 ടിഡബ്ല്യുഎസ് ഇയര്‍ബഡുകളുടെ വില പ്രഖ്യാപിച്ചു. 99 ബ്രിട്ടീഷ് പൗണ്ടാണ് (ഏകദേശം 10,200 ഇന്ത്യന് രൂപ) വില. ആപ്പിള് എയര്‍പോഡുകള്, ഗൂഗിള് പിക്‌സല് ബഡ്‌സ് എ സീരീസ്, സാംസംഗ് ഗാലക്‌സി ബഡ്‌സ് ലൈവ് എന്നിവയായിരിക്കും സുതാര്യമായ ഡിസൈന് ലഭിച്ച ഇയര് 1 ടിഡബ്ല്യുഎസ് ഇയര്‍ബഡുകളുടെ എതിരാളികള്. ലണ്ടന് ആസ്ഥാനമായി വണ്‍പ്ലസ് സഹസ്ഥാപകന് കാള് പെയ് സ്ഥാപിച്ച പുതിയ സംരംഭമാണ് നത്തിംഗ്. ഈ മാസം 27 നാണ് നത്തിംഗ് ഇയര് 1 ഔദ്യോഗികമായി ആഗോളതലത്തില് അവതരിപ്പിക്കുന്നത്. കമ്പനിയുടെ ആദ്യ മൂന്ന് ഉല്‍പ്പന്നങ്ങളിലൊന്നാണ് ഇയര് 1.\nയുഎസ്, യുകെ ഉള്‍പ്പെടെയുള്ള വിപണികള് കൂടാതെ ഇന്ത്യയിലും നത്തിംഗ് ഇയര് 1 അവതരിപ്പിക്കും. ഇന്ത്യയിലെ വില വൈകാതെ പ്രഖ്യാപിച്ചേക്കും. ഇന്ത്യന് വിപണിയില് വലിയ താല്‍പ്പര്യമാണ് കമ്പനി പ്രകടിപ്പിക്കുന്നത്. മനു ശര്‍മ എന്ന മുന് സാംസംഗ് എക്‌സിക്യൂട്ടീവിനെയാണ് ഇന്ത്യയിലെ പ്രവര്‍ത്തനങ്ങള്‍ക്കായി നത്തിംഗ് നിയോഗിച്ചിരിക്കുന്നത്. ഇന്ത്യയില് തങ്ങളുടെ ഉല്‍പ്പന്നങ്ങളുടെ ഓണ്‍ലൈന് വില്‍പ്പനയ്ക്കായി ഈയിടെ ഫ്‌ളിപ്കാര്‍ട്ടുമായി പങ്കാളിത്തം സ്ഥാപിക്കുകയും ചെയ്തു.\nആക്റ്റീവ് നോയ്‌സ് കാന്‍സലേഷന് (എഎന്‍സി) ഫീച്ചര് സഹിതമാണ് നത്തിംഗ് ഇയര് 1 വരുന്നത്. എഎന്‍സി സപ്പോര്‍ട്ട് കൂടാതെ മൂന്ന് ഹൈ ഡെഫനിഷന് മൈക്രോഫോണുകള് ലഭിച്ചതായിരിക്കും നത്തിംഗ് ഇയര് 1 ടിഡബ്ല്യുഎസ് ഇയര്‍ബഡുകള്. എയര്‍പോഡ്‌സ് പ്രോയുടെ സമാന ഫീച്ചറുകള് നല്‍കുമെന്ന് കാള് പെയ് നേരത്തെ വ്യക്തമാക്കിയിരുന്നു.\nകഴിഞ്ഞ വര്‍ഷമാണ് കാള് പെയ് വണ്‍പ്ലസ് വിട്ടത്. നത്തിംഗ് സ്ഥാപിച്ചയുടനെ ജിവിയില്‍നിന്ന് (നേരത്തെ ഗൂഗിള് വെഞ്ച്വേഴ്‌സ്) പിന്തുണ ലഭിച്ചു. മറ്റ് പ്രമുഖരും കായ് പെയുടെ പുതിയ സംരംഭത്തില് നിക്ഷേപം നടത്തി. ഇസെന്‍ഷ്യല് എന്ന സ്മാര്‍ട്ട്‌ഫോണ് കമ്പനിയെ ഈ വര്‍ഷമാദ്യം നത്തിംഗ് ഏറ്റെടുത്തിരുന്നു. മാത്രമല്ല, സ്വീഡന് ആസ്ഥാനമായ ടീനേജ് എന്‍ജിനീയറിംഗ് എന്ന കമ്പനിയുമായി പങ്കാളിത്തം പ്രഖ്യാപിക്കുകയും ചെയ്തു.\nNext കൊബാള്‍ട്ട് ലിമിറ്റഡ് എഡിഷനില് വണ്‍പ്ലസ് വാച്ച്


നോക്കിയയുടെ ആന്‍ഡ്രോയിഡ് ഫോണ് പുറത്തിറങ്ങി | ASIAVISION NEWS\nനോക്കിയയുടെ ആന്‍ഡ്രോയിഡ് ഫോണ് പുറത്തിറങ്ങി\nമുംബൈ (www.asiavisionnews.com): നോക്കിയയുടെ ആദ്യ ആന്‍ഡ്രോയ്ഡ് സ്മാര്‍ട്ട് ഫോണ് 'നോക്കിയ6' വിപണിയിലെത്തി. ചൈനയിലാണ് ഫോണ് ആദ്യഘട്ടത്തില് ലഭ്യമാകുക. ദീര്‍ഘകാലത്തെ ഇടവേളക്ക് ശേഷമാണ് പ്രീമിയം മോഡലുകളുമായി നോക്കിയ വിപണിയില് മടങ്ങിയെത്തുന്നത്.\nസവിശേഷമായ രൂപകല്‍പനയിലുള്ള നോക്കിയ6നെ മൊബൈല് പ്രേമികള് ഏറെനാളായി കാത്തിരിക്കുകയായിരുന്നു. മൈക്രോസോഫ്റ്റ് ഏറ്റെടുത്ത ശേഷമാണ് മൊബൈല് ഉപഭോക്താക്കളുടെ പ്രിയ ബ്രാന്‍ഡായ നോക്കിയ വിപണിയില് നിന്ന് അപ്രത്യക്ഷമായത്. കമ്പനി അധികൃതര് നോക്കിയ എന്ന ബ്രാന്‍ഡ് നാമം എച്ച്എംഡി എന്ന ഫിന്‍ലാന്‍ഡ് കമ്പനിക്ക് കൈമാറുകയും ചെയ്തിരുന്നു.\nനോക്കിയ ബ്രാന്‍ഡില് തുടര്‍ന്ന് ബേസ് മോഡല് ഫോണുകളാണ് വിപണിയില് ലഭ്യമായിരുന്നത്. ഇതിന് ശേഷമാണ് നോക്കിയ6എന്ന പ്രീമിയം ആന്‍ഡ്രോയ്ഡ് മോഡലുമായി നോക്കിയ സ്മാര്‍ട്ട് ഫോണ് വിപണിയിലേക്ക് എത്തുന്നത്. ഓണ്‍ലൈന് റീട്ടെയ്‍ലര്‍മാരായ ജെഡി ഡോട്ട് കോം വഴിയാണ് ചൈനയില് ഫോണിന്റെ വില്‍പ്പന. സ്മാര്‍ട്ട് ഫോണ് വിപണിയിലേക്ക് പൂര്‍ണതോതില് ഇറങ്ങുന്നതിന് മുന്നോടിയായി എച്ച്എംഡി ഗ്ലോബല് അടുത്തമാസം ബാഴ്സലോണയില് നടക്കുന്ന മൊബൈല് വേള്‍ഡ് കോണ്‍ഗ്രസില് നോക്കിയയുടെ മറ്റ് മോഡലുകളും പരിചയപ്പെടുത്തും. 2017 ല് വൈവിധ്യങ്ങളായ സ്മാര്‍ട്ട്ഫോണുകള് വിപണിയിലെത്തിക്കുമെന്ന് കമ്പനി അധികൃതര് നേരത്തെ വ്യക്തമാക്കിയിരുന്നു.\nആന്‍ഡ്രോയ്ഡിന്റെ പുതിയ പതിപ്പായ നൌഗട്ട്/ആന്‍ഡ്രോയ്ഡ് 7.0 ലാണ് നോക്കിയ6ന്റെ പ്രവര്‍ത്തനം. 5.5 ഇഞ്ചിന്റെ ഫുള് എച്ച്ഡി ഡിസ്‍പ്ലേയാണ് നോക്കിയ6നുള്ളത്. 16 എംപി പ്രധാന കാമറ.4ജിബി റാം. 64 ജിബി സ്റ്റോറേജ്. ഡോള്‍ബി ശബ്ദത്തിനായി രണ്ടു ആംപ്ലിഫയേഴ്‍സുമുണ്ട്. സമാന സവിശേഷതകളുള്ള മറ്റു കമ്പനികളുടെ ഫോണുകളേക്കാള് കുറച്ച് വില കൂടുതലാണ് നോക്കിയ6ന്.


തൈമൂർ പട്ടിണി കിടക്കുകയല്ല... സത്യത്തിൽ അവൻ കഴിക്കുന്നത് അൽപ്പം കൂടുതലാണ് -കരീന കപൂർ - metromatinee.com Lifestyle Entertainment & Sports\nബോളിവുഡ് സൂപ്പർ താര ദമ്പതികളായ സെയ്ഫ് അലി ഖാന്റെയും കരീനയുടെയും മകൻ തൈമൂർ എല്ലാവർക്കും ഒരുപോലെ പ്രിയങ്കരനാണ്. ജനനം മുതൽ ഇപ്പോൾ രണ്ടുവയസ്സുവരെ മാധ്യമങ്ങളിൽ സ്ഥിരം താരമാകുന്ന തൈമൂറിനെപ്പറ്റി ‘അമ്മ കരീന വളരെ ചിന്താകുലയാണ്. ഒരു കാര്യവുമില്ലാതെ മകന്റെ പിന്നാലെ നടക്കുന്ന മാധ്യമങ്ങളെയും വിമർശകരെയും ഓർത്താണ് കരീനയ്ക്ക് സങ്കടം .എന്നാൽ എന്ത് വിമർശനങ്ങൾക്കും കൃത്യമായി മറുപടി നൽകുന്ന താരമാണ് കരീന.\nമകനെ നോക്കാത്ത അമ്മയാണ് കരീനയെന്നും മകനെ പട്ടിണിക്കിടുകയാണെന്നും ട്രോളുകളും വിമര്‍ശനങ്ങളും ഉയര്‍ന്നിരുന്നു . ഇപ്പോള് ആ ട്രോളുകള്‍ക്കെല്ലാം മറുപടിയുമായി വന്നിരിക്കുകയാണ് താരം.\nഇതിന് കരീന നല്‍കിയ മറുപടി ഇങ്ങനെയാണ്- “അവന് പട്ടിണി കിടക്കുകയൊന്നുമല്ല. സത്യത്തില് അവന് കുറച്ചേറെ ഭക്ഷണം കഴിക്കുന്നുണ്ടെന്നാണ് എനിക്ക് തോന്നുന്നത്.. അവന് നന്നായി തടി തോന്നിക്കാന് തുടങ്ങിയിരിക്കുന്നു”. കരീന പറയുന്നു.\nതൈമൂറിനെ വിടാതെ പിന്തുടരുന്ന പാപ്പരാസികളെയും താരം വിമര്‍ശിക്കുന്നുണ്ട്. “എന്താണ് ഈ മാധ്യമങ്ങള് ചെയ്യുന്നത്. ചില സമയങ്ങളില് അവര് അതിര്‍വരമ്പുകള് ലംഘിക്കുന്നു. പ്രത്യേകിച്ചും തൈമൂറിന്റെ കാര്യം വരുമ്പോള്. അവന് എന്ത് കഴിക്കുന്നു, എവിടെ പോകുന്നു, ഇങ്ങനെ മാധ്യമങ്ങള് അവനെ വിടാതെ പിന്തുടരുകയാണ്. വല്ലപ്പോഴും ആണെങ്കില് കുഴപ്പമില്ല, പക്ഷേ എന്നും ഇങ്ങനെ ആണെങ്കിലോ അവന് വെറും രണ്ട് വയസേ ആയിട്ടുള്ളൂ”-കരീന പറഞ്ഞു.\nRelated Topics:taimoor khan


ബലാല്‍സംഗത്തിനിരയായ പെണ്‍കുട്ടിയുടെ പേരും ചിത്രങ്ങളും പുറത്തുവിട്ടു ! അനിത പുല്ലയിലിനെതിരേ കേസെടുത്തു… - RashtraDeepika\nപുരാവസ്തു തട്ടിപ്പ് കേസിലെ പ്രതി മോന്‍സന് മാവുങ്കലിന്റെ സുഹൃത്ത് അനിത പുല്ലയിലിനെതിരേ പോലീസ് കേസെടുത്തു.\nബലാത്സംഗക്കേസിലെ ഇരയുടെ പേര് പുറത്തുവിട്ടതിനാണ് അനിതയ്‌ക്കെതിരേ കേസെടുത്തത്.\nമോന്‍സനെതിരേ ബലാത്സംഗ പരാതി നല്‍കിയ യുവതിയുടെ പേരും ചിത്രങ്ങളും അനിത പുറത്തുവിട്ടെന്നാണ് ആരോപണം. യുവതി തന്നെയാണ് അനിതക്കെതിരേ പരാതി നല്‍കിയത്.\nഐ.പി.സി. 228 എ(1) പ്രകാരമാണ് അനിത പുല്ലയിലിനെതിരേ കേസെടുത്തിരിക്കുന്നത്. രണ്ടുവര്‍ഷം വരെ ശിക്ഷ ലഭിക്കാവുന്ന കുറ്റമാണിത്.\nഎന്ത് ഉദ്ദേശ്യത്തോടെയാണ് ഇരയുടെ പേരും ചിത്രങ്ങളും പുറത്തുവിട്ടത്, യുവതിയോട് എന്തെങ്കിലും വൈരാഗ്യമുണ്ടായിരുന്നോ തുടങ്ങിയ കാര്യങ്ങളും അന്വേഷണപരിധിയില് വരുമെന്നാണ് പോലീസ് നല്‍കുന്നവിവരം.\nമോന്‍സണ് മാവുങ്കലിന്റെ തട്ടിപ്പ് പുറത്തറിഞ്ഞതിന് പിന്നാലെയാണ് ഇറ്റലിയില് സ്ഥിരതാമസമാക്കിയ അനിതയുടെ പേരും ഉയര്‍ന്നുവന്നത്.\nമുന് ഡി.ജി.പി. ലോക്നാഥ് ബെഹ്റ അടക്കമുള്ള ഉന്നത പോലീസ് ഉദ്യോഗസ്ഥരെ മോന്‍സന് പരിചയപ്പെടുത്തിയത് അനിത പുല്ലയിലാണെന്നും മുമ്പ് ആരോപണങ്ങളുയര്‍ന്നിരുന്നു.\nAll News, Loud Speakeranitha pullayil, rape


കോവിഡ്: പുതിയ രോഗികൾ കുറയുന്നു; മരണ നിരക്ക് ഉയരുന്നു, ഇന്ന് 2,22,315 പുതിയ രോഗികൾ, 4,4554 മരണം • Rounds Time Malayalam\nFri, 18 Jun 2021 07:40:10 +0530\nHome Health & Fitness covid19 കോവിഡ്: പുതിയ രോഗികൾ കുറയുന്നു; മരണ നിരക്ക് ഉയരുന്നു, ഇന്ന് 2,22,315 പുതിയ രോഗികൾ, 4,4554...\nകോവിഡ്: പുതിയ രോഗികൾ കുറയുന്നു; മരണ നിരക്ക് ഉയരുന്നു, ഇന്ന് 2,22,315 പുതിയ രോഗികൾ, 4,4554 മരണം\nരാജ്യത്ത് പുതുതായി 2,22,315 പേര്‍ക്കുകൂടി കോവിഡ് സ്ഥിരീകരിച്ചു. കഴിഞ്ഞ 24 മണിക്കൂറിനിടെ ഇന്ത്യയില് 4,454 പേര് കോവിഡ് മൂലം മരിച്ചു. രാജ്യത്ത് കോവിഡ് ബാധിച്ചുള്ള മരണം ഒരുദിവസത്തെ ഇടവേളയ്ക്കുശേഷമാണ് വീണ്ടും നാലായിരത്തിനു മുകളിലെത്തി. മൊത്തം കോവിഡ് മരണം മൂന്ന് ലക്ഷം പിന്നിടുകയും ചെയ്തു. 3,02,544 പേര് രോഗമുക്തരായതായും കേന്ദ്ര ആരോഗ്യ മന്ത്രാലയം അറിയിച്ചു. രാജ്യത്ത് ഇതുവരെ 2,67,52,447 പേര്‍ക്കാണ് കോവിഡ് സ്ഥിരീകരിച്ചത്.\nPrevious articleനിയമസഭയുടെ പ്രഥമ സമ്മേളനത്തിന് എം.എൽ.എമാരുടെ സത്യപ്രതിജ്ഞയോടെ തുടക്കം: ആദ്യം സത്യപ്രതിജ്ഞ ചെയ്തത് അബ്‌ദുൾഹമീദ്, ദലീമയും ആന്റണി ജോണും ദൈവ നാമത്തിൽ, എൻ.കെ അക്ബറും ആർ ബിന്ദുവും സഗൗരവം, സേവ്യറിന്റെ സത്യപ്രതിജ്ഞ അവസാനം, ചെന്നിത്തലയുടെ ഇരിപ്പിടം രണ്ടാം നിരയിലേക്ക് മാറി\nNext articleവാക്സിൻ വിതരണം: കേന്ദ്രത്തിനോട് ചോദ്യങ്ങളുമായി ഹൈക്കോടതി, എന്തു കൊണ്ടാണ് വാക്സിൻ സൗജന്യമായി നൽകാത്തത്, ഫെഡറലിസം നോക്കേണ്ട സമയം ഇതല്ല; മറുപടി നൽകാൻ സമയം വേണമെന്ന് കേന്ദ്രം\nമരം മുറിക്കാന് കയറിയ തൊഴിലാളി മരത്തില് കുടുങ്ങി; ഫയര്‍ഫോഴ്‌സ് എത്തി താഴെയിറക്കി\nവീണ്ടും വിജിലൻസിനെതിരെ വിമർശനവുമായി തോമസ് ഐസക്; വിജിലൻസിന് വീഴ്ച സംഭവിച്ചു, സർക്കാർ പരിശോധിക്കുമെന്നും ഐസക്ക്\nവയനാട്ടില് മൂന്ന് പേര്‍ക്ക് കൂടി കൊവിഡ് ; രോഗം പകര്‍ന്നത് സമ്പര്‍ക്കത്തിലൂടെ\nവെൽഫയർ പാർട്ടി സഖ്യം തള്ളി എ.ഐ.സി.സി: യു.ഡി.എഫിന് വെൽഫയർ പാർട്ടിയുമായി സഖ്യമില്ലെന്ന് താരിഖ് അൻവർ;...\nകഴക്കൂട്ടത്തെ കോൺഗ്രസ് സ്ഥാനാർത്ഥിക്കും ഇരട്ടവോട്ട്\nമദ്യശാലകള് ഉടന് തുറക്കേണ്ടതില്ലെന്ന് മുഖ്യമന്ത്രിയുടെ നിര്‍ദേശം\nവൈദ്യുതി ബില്ല്ജനങ്ങളെ ഷോക്കടിപ്പിക്കുന്നു;മുസ്ലീം ലീഗ് തൃശൂർ ജില്ലാ ജനറൽ സെക്രട്ടറി പി.എം.അമീർ\nകോഴിക്കോട് ജില്ലയിൽ ഇന്ന് 215 പേർക്ക് കോവിഡ്: 150 പേർക്ക് രോഗമുക്തി\nആര്.ടി.പി.സി.ആര് പരിശോധന; സ്വകാര്യ ലാബുകള് സഹകരിക്കണമെന്ന് കളക്ടര്


Ezhuth Online: ഫ്രിജ്മുറാറിലെ തോട്ടികള്\n. മുനിസിപ്പാലിറ്റിയുടെ ഗാര്‍ബേജ് ബോക്സിനുള്ളിലേക്ക് ഖാവര് തന്റെ നീളന് വടി കുത്തിത്തുഴഞ്ഞു . അന്നു പെയ്ത മഴയില് നനഞ്ഞു കുതിര്‍ന്ന അവശിഷ്ടങ്ങളില് നിന്ന് രൂക്ഷ ഗന്ധം പുറത്തേക്ക് വമിച്ചു . ഭക്ഷണ ശകലങ്ങള് തേടി അങ്ങിങ്ങ് ചുറ്റിപ്പറ്റി നിന്നിരുന്ന പൂച്ചകളും പൂച്ചക്കുഞ്ഞുങ്ങളും ഖാവറിന്റെ സാമീപ്യമറിഞ്ഞു നാലുപാടും ചിതറിയോടി . കച്ചറപ്പെട്ടികളില് തിരഞ്ഞു ശേഖരിച്ച ഹാര്‍ഡ്ബോര്‍ഡുകളും ഒഴിഞ്ഞ ബോട്ടിലുകലുമെല്ലാം പഴഞ്ചന് സൈക്കിളിന്റെ പുറകില് ഭദ്രമായി കെട്ടി ഫ്രിജ് മുരാരിന്റെ നനഞ്ഞ റോഡിലൂടെ സൈക്കിള് മുന്നോട്ടു തുഴഞ്ഞു .\n. ഫിജ്മുറാറെന്നാല് ഇടുങ്ങിത്തിങ്ങിയ മൂന്നാലു ഗലികളാണ് . അധികം ഉയരമില്ലാത്ത കെട്ടിടങ്ങള് , വൃത്തിഹീനമായ ചെറിയ വില്ലകള് , മുറുക്കാന് ചവച്ചു തുപ്പിയ ഇടവഴികളും , കെട്ടിട പാര്‍ശ്വങ്ങളും .രാത്രിയായാല് ആഫ്രിക്കക്കാരും , ചീനക്കാരും , ഉസ്ബെക്കികളുമായ വേശ്യകളും ; പാകിസ്ഥാനികളും , ബംഗാളികളും , ഇന്ത്യക്കാരുമായ കുടിയന്മാരും നിറയുന്ന ഗലികള് . മസ്സാജു കാര്‍ഡുകളും കയ്യില് പിടിച്ചു പിമ്പുകള് നിറയുന്ന വഴികള് . ഇരുട്ടിന്റെ മറവില് മദ്യക്കച്ചവടം നടത്തുന്ന തമിഴന്റെയും , ആന്ധ്രാക്കാരുടെയും ആവാസ കേന്ദ്രം !\n. അന്ന് പെയ്ത മഴയില് പൊടിപടലങ്ങള് തൂത്തു കുളിച്ച കെട്ടിടങ്ങള് ഒരുങ്ങി നിന്നു . റോഡുകള് അധികവും വെള്ളത്തിനടിയില് തന്നെയാണ് . നടപ്പാതകള്‍ക്ക് സമാന്തരമായി റോഡിലുയര്‍ന്ന ജലം വലിച്ചെടുക്കാന് പാടുപെടുന്ന ഡ്രൈനേജുകള് . ആകാശം ചുവപ്പിച്ച അപരാഹ്നസൂര്യനെ മങ്ങിപ്പിച്ചു നിലകൊള്ളുന്ന കാര്മേഘങ്ങളെയും , റോഡില് ഇടവിട്ട് നീങ്ങുന്ന മോട്ടോര് വാഹനങ്ങളേയും , കാല്‍നടയാത്രക്കാര് നിറഞ്ഞ തിരക്ക് പിടിച്ച വീഥികളേയും പിന്നിലാക്കി നനഞ്ഞു കുതിര്‍ന്ന സാല്‍വാര് ഖമീസില് നഷ്-വാറിന്റെ ലഹരിയില് തന്നോളം പ്രായമായ സൈക്കിള് ഖാവര് മുന്നോട്ടു ചവിട്ടിക്കൊണ്ടിരുന്നു . പുറകിലെ പ്ലാസ്റ്റിക് ബാഗിനുള്ളില് അമര്‍ത്തിവെച്ച ബോട്ടിലുകള് അയാളുടെ ചലന താളത്തിനൊത്ത് ശബ്ദിച്ചു കൊണ്ടുമിരുന്നു .\nവില്ലയിലെത്തുമ്പോള് നന്നായി ഇരുട്ടിയിരുന്നു . തുരുമ്പിപ്പഴകിയ ഗെയിറ്റിനുള്ളിലൂടെ സൈക്കിള് ശ്രമകരമായി അകത്തേക്ക് കടത്താന് ശ്രമിക്കുമ്പോള് പഞ്ചാബിക്കാരനായ സുഹൃത്ത് കുല്‍ദീപ് പുറത്തേക്കിറങ്ങി വരുന്നത് കണ്ടു\n." ഖാവര് "\nഒരു വശം നിറയെ നിര്‍ത്തിയിട്ട സൈക്കിളുകളാണ് . മറുവശത്ത് നീണ്ട അഴകളില് ഉണങ്ങാനിട്ടിരിക്കുന്ന വസ്ത്രങ്ങളും .\nഓരോരോ ജീവിതങ്ങളുടെ പ്രതീകമെന്നോണം മഴയില് നനഞ്ഞു കാറ്റില് ഉലഞ്ഞു കിടന്നു\n. തൊട്ടടുത്ത് ഒറ്റയും തെറ്റയുമായി പാന് ചവച്ചു വെടി പറഞ്ഞിരിക്കുന്ന ബംഗാളികള് . സൈക്കിള് ചുവരിനോട് ചേര്‍ത്തു പൂട്ടി ഇടുങ്ങിയ വഴിയിലൂടെ മുന്നോട്ടു നടക്കുമ്പോള് ഇരുവശങ്ങളിലുമായി ഭക്ഷണം പാകം ചെയ്യുകയും ശബ്ദമുണ്ടാക്കി സംസാരിക്കുകയും ചെയ്യുന്നവരില് ചിലര് ഖാവറിനെ അഭിവാദ്യം ചെയ്തു .\nകലങ്ങളില് വേവുന്ന ഭക്ഷണത്തിന്റെ ഇടകലര്‍ന്ന ഗന്ധം വായുവില് വ്യാപരിക്കുന്നു .ആരിലും പ്രത്യേകമായൊരു ശ്രദ്ധ നല്‍ക്കാതെ ഖാവര് മുറിയിലേക്ക് കയറി . ഏതോ ഹിന്ദിപ്പാട്ടിന്റെ നഗ്നസുതാര്യതകളില് ടിവിയില് തന്നെ ആണ്ടു പോയ രിസാവുല് ഖാവരിന്റെ ആഗമനമറിഞ്ഞു തപ്പിപ്പിടഞ്ഞെണീറ്റു .\n" നാശം ..! പുറത്താകെ വെള്ളമാണെടോ , നടക്കാന് കൂടി കഴിയുന്നില്ല ".\n" ------ ഖല്ലി വല്ലി ----------".\n. രിസാവുല് പ്രസന്നനായി കാണപ്പെട്ടു . അയാളുടെ കൂമന് കണ്ണുകളില് വെളിച്ചം തെളിഞ്ഞു . ഖാവറിനു കാര്യങ്ങള് ഏതാണ്ട് പിടി കിട്ടിത്തുടങ്ങിയിരുന്നു . അത് കൊണ്ട് തന്നെ കൂടുതല് ചോദ്യങ്ങള്‍ക്ക് മുതിരാതെ രിസാവുലിനെ അനുഗമിച്ചു .\n. വില്ലയെ പൊതിഞ്ഞു നില്‍ക്കുന്ന ഉയരമുള്ള താബൂക് മതിലിനു പുറത്ത് ഗെയിറ്റിനു ഇരുവശങ്ങളിലുമായി പടര്‍ന്നു നില്‍ക്കുന്ന ആല്‍മരങ്ങള് . ആകാശം മറച്ചു ഇലകള് പാകിയ ചില്ലകള്‍ക്ക് കീഴില് ചിതറിക്കിടക്കുന്ന ആലിലകള് . പച്ചയും പഴുത്തതും ഉണങ്ങിയതുമായവ .,ഖാവര് ഒരു നിമിഷം അത് നോക്കി നിന്നു . അസ്വസ്ഥനായി തല വെട്ടിച്ചു .\n. ആല്മരങ്ങല്‍ക്കായി കെട്ടിപ്പൊക്കിയ സിമന്റു തറയില് ചാരി നിര്‍ത്തിയിട്ടിരിക്കുന്ന ഉന്തുവണ്ടികള് . രാത്രികളില് പലരും ഈ തറകള്‍ക്കും ഉന്തുവണ്ടികള്‍ക്കും മുകളിലാണ് ഉറങ്ങാറ്! കുറച്ചപ്പുറത്ത് നിലത്തു നീട്ടി വിരിച്ച പ്ലാസ്റ്റിക് ഷീറ്റിനു മുകളില് സീഡികള് വില്‍പ്പന നടത്തുന്ന ചീനക്കാരി . ലുങ്കിയുമുടുത്ത് മദ്യവും മോന്തി കശപിശയുണ്ടാക്കുന്ന തമിഴരെക്കണ്ടപ്പോള് ഖാവര് രിസാവുളിനോടായി പറഞ്ഞു .\nചെമ്പന് കണ്ണുകള് കൂര്‍പ്പിച്ചു ചീട്ടു മറച്ചു പിടിച്ചു വെള്ളം കാണാത്ത തല കാലത്തില് നിന്ന് തിരിക്കാതെ ചെളിപിടിച്ച നീളന് ഖമീയസിന്റെ കീശയില് നിന്ന് ഖലീല് പ്ലാസ്ടിക്കില് പൊതിഞ്ഞ പച്ച നിറത്തിലുള്ള നഷ് -വാര് ഖാവറിന്നു നേരെ നീട്ടി .\n" ചലോ , പിന്നീട് കാണാം !"\n. മഴയുടെ ആലസ്യത്തില് നിന്ന് രാത്രിയുടെ മേല്‍ത്തട്ടിലേക്ക് തെരുവ് വിളക്കുകള് കത്തിയുണര്‍ന്നു . ഇലക്ട്രിക് ബള്‍ബുകളുടെ സ്ഥായീഭാവമായ മഞ്ഞ പ്രകാശം വിളക്ക് കാലുകളില് നിന്ന് വായുമണ്ഡലത്തിലേക്ക് പടര്‍ന്നു പരസ്പരം ലയിച്ചു നിന്നു . വ്യാപാര സ്ഥാപനങ്ങളിലെ ഡമ്മികള് വഴിയാത്രക്കാരെ ചലനമറ്റു നോക്കി നില്‍ക്കുന്നു . മുന്നോട്ടു സിഗ്നല് ലക്ഷ്യമാക്കി നടക്കുമ്പോള് കെട്ടിടങ്ങള്‍ക്കിടയില് ഇരുളിന്റെയിടകളില് മാംസം പങ്കു വെക്കാന് മാടി വിളിക്കുന്ന തെക്കന് ഏഷ്യന് പെണ്ണുങ്ങള് . ഇനിയും തീര്‍ന്നിട്ടില്ലാത്തതെന്തോ തീര്‍ക്കുവാനെന്ന പോലെ അതിവേഗം അടുക്കുകയും അകലുകയും ചെയ്യുന്ന വഴിയാത്രക്കാര് . തങ്ങളെ വിളിച്ചുകൊണ്ടിരിക്കുന്ന പിമ്പുകളെ പോലും ശ്രദ്ധിക്കാതെ ഗൂഡമായി നീങ്ങുന്ന രിസാവുലിനെ ഖാവര് അജ്ഞനായി പിന്തുടര്‍ന്നു .സിഗ്നല് കടന്നു ഗലികള് പിന്നിട്ടു സബക ലക്ഷ്യമാക്കി നീങ്ങി .\n. തെരുവുകള് ജനസാന്ദ്രമാണ് . ഒന്ന് മറ്റൊന്നിനോട് യോജിക്കാത്ത വ്യത്യസ്ത ഭാവങ്ങളുള്ള തെരുവുകള് . പ്രത്യേകം പ്രത്യേകം രൂപ കല്പന ചെയ്ത പോലെയാണത് . വസ്ത്രങ്ങള്‍ക്ക് മാത്രമായൊരു ഗലിയെങ്കില് പാദരക്ഷകള്‍ക്കായി മറ്റൊന്ന് . ഇലക്ട്രോണിക്സിനും വീട്ടു പകരണങ്ങള്‍ക്കുമായി ഓരോന്ന് . നരച്ചു വെളുത്ത ഖാവറിന്റെ തലയിലെ വികൃത ചിന്തകളെ പ്പോലെ എണ്ണിയാലൊടുങ്ങാത്തത്ര !\n. തെരുവിലെ പ്രകാശത്തിന്റെ സാന്ദ്രത കൂടിക്കൂടി വന്നു . വൈകുന്തോറും പുരുഷാരം നിറയുന്ന മേഖല . പുലരുവോളം തുടര്‍ന്ന് പോകുന്ന ഈ നൈരന്തര്യങ്ങളില് പക്ഷെ ഖാവറിന് താല്പര്യം തോന്നിയില്ല. വര്‍ഷങ്ങളായി കാണുന്ന കാഴചകളാണിതെല്ലാം . മൌനിയായി നീങ്ങുന്ന രിസാവുലിനെ പിന്തുടരുക എന്നല്ലാതെ മറ്റൊന്നിനും അയാളുടെ ചിതകളുടെ ഇതള് വിടര്‍ത്താനായില്ല . ഓരോരോ നിമിഷങ്ങള്‍ക്ക് മാത്രമായി തുടരുന്ന ജീവിതത്തിന്റെ അടയാളങ്ങളായി ഖാവറും രിസാവുലും ചരിച്ചു കൊണ്ടിരുന്നു . തിങ്ങിയ വഴികളിലെ നടത്തം ശ്രമകരമാണ് . ചുമലില് തുണിക്കെട്ടുകളുമായി ഒരു അഫ്ഗാനി അവരെ തട്ടിത്തെരിപ്പിച്ചു കടന്നു പോയി .\nതിരക്കില് നിന്ന് പെട്ടെന്ന് ഖാവരിന്റെ കൈക്ക് പിടിച്ചു രിസാവുല് ബില്‍ഡിങ്ങുകല്‍ക്കിടയിലൂടെ നടന്നു . മുറികളില് നിന്നുള്ള വെളിച്ചം മാറ്റി നിര്‍ത്തിയാല് ഇരുട്ട് കനക്കുന്ന വഴി . ഇത്തിരി നടന്നു റോഡിന്നഭിമുഖമായി പുറത്തേക്ക് തുറക്കുന്ന വാതിലുകളുള്ള ഒരു അപാര്‍ടുമെന്റിനു മുന്നിലെത്തിയപ്പോള് രിസാവുല് തിരിഞ്ഞു നിന്നു .\n. കട്ടിയുള്ള തുണിശ്ശീല മൂടിയ കമാനങ്ങള്‍ക്ക് ഇടയില് സ്വീകരണ കൌണ്ടര് . തൊട്ടു മുന്നില് മുകളിലേക്കൊരു ഗോവണി . ഗോവണിയില് ഇരുവരെയും ശ്രദ്ധിച്ചു കൊണ്ടൊരു മധ്യവയസ്കന് . ഖാവര് ഖമീയസിന്റെ കീശയില് നിന്ന് കാശെടുത്ത് കൌണ്ടറില് നല്‍കി. കൌണ്ടറിലുള്ളവര് അവരെ ശ്രദ്ധിക്കുന്നേയില്ല . തവിട്ടു നിറമുള്ള നിലവിരി വിരിച്ച ഗോവണിക്ക് മുകളില് മദ്യലഹരിയില് ആടിക്കൊണ്ടിരിക്കുന്ന മധ്യവയസ്കന് അവരെ മുകളിലേക്ക് ക്ഷണിച്ചു .\n. അയാളെ അനുഗമിച്ചെത്തിയത് ഇരു വശങ്ങളിലും റൂമുകളുള്ള ഹാളിലാണ് .ഇരുവരും അയാള്‍ക്ക് പുറകില് നിന്നു . നിറം കുറഞ്ഞു കത്തുന്ന ബള്‍ബുകളുടെ പ്രകാശത്തില് മുങ്ങി വിവിധ രാജ്യക്കാരായ അഭിസാരികകള് . സരളമായി എന്നാല് ആര്‍ത്തിയോടെ നോക്കുന്ന കണ്ണുകള് . ചില സ്ത്രീകളുമായി വില പേശി നില്‍ക്കുന്ന പുരുഷന്മാരെയും കാണാം . വിവിധ തരക്കാരും നിറക്കാരുമായ വേശ്യകളുടെ അംഗവിക്ഷേപങ്ങളില് ഖാവര് ഉണര്‍ന്നു തുടങ്ങിയിരുന്നു . ഉള്‍പ്പുളകത്തോടെ അയാള് അവരെ നോക്കിക്കൊണ്ട് നിന്നു. മധ്യവയസ്കന് ഓരോരുത്തരെയായി പരിചയപ്പെടുത്തിക്കൊണ്ടിരുന്നു .\n. ഖാവര് അവളടുത്തെക്ക് നീങ്ങി . ചിരപരിചിതമായ പ്രവൃത്തി ആയിരുന്നിട്ടും ഒരു തുടക്കക്കാരനെ പോലെ മനസു പതറി വീഴുന്നത് അയാള് കണ്ടു . റഷ്യക്കാരി ഇയര്‍ഫോണ് മാറ്റിപ്പിടിച്ചു . ചിരിച്ചപ്പോള് ചായം പുരട്ടിയ ചുണ്ടുകള്‍ക്ക് പിന്നില് ദന്തങ്ങള് തെളിഞ്ഞു വന്നു . എന്തെങ്കിലും പറയുന്നതിന് മുന്‍പേ ഖാവറിന്റെ കൈ പിടിച്ചു അവള് അകത്തേക്ക് നടന്നു .\nഅടിവയറില് അഗ്നി പടരുന്നു .\n. വ്യാസം കുറഞ്ഞ റൂമിനുള്ളില് കനത്ത നീല വെളിച്ചം തളം കെട്ടി നിന്നു . രണ്ടായി പകുത്ത് കര്‍ട്ടനിട്ട നിലയിലാണ് ഉള്‍ഭാഗം . കര്‍ട്ടന് തൊട്ടപ്പുറത്ത് നിന്നുയരുന്ന ഉച്ച്വാസങ്ങളും അനക്കങ്ങളും സാകൂതം ഖാവര് ശ്രവിച്ചു . കര്‍ട്ടനിടയിലേക്ക് കണ്ണുകള് കൂര്‍പ്പിച്ചു പിടിച്ചു . റഷ്യക്കാരി തട്ടിവിളിച്ചപ്പോള് വികൃതമായൊരു ചിരിയോടെ അയാള് തിരിഞ്ഞു നിന്നു .\n. ഉയരം കുറഞ്ഞ ബെഡിനോട് ചേര്‍ന്ന് കിടക്കുന്ന മേശയിലെ ടേബിള് ലാംബിനടുത്ത് പാടിക്കൊണ്ടിരിക്കുന്ന ടേപ്പ് റിക്കോര്‍ഡറിലെ ഗാനം മുറിക്കുള്ളില് നിറഞ്ഞൊഴുകുന്നു . വിവസ്ത്രനായ ഖാവറിനു മുന്നില് വിളക്കുകള് അണഞ്ഞു . ലോകം ചുരുങ്ങിച്ചെറുതായി ശൂന്യതയില് ലയിക്കുന്നു . പരന്നൊഴുകുന്ന പാട്ടിന്റെ ശബ്ദസൌകുമാര്യങ്ങള്‍ക്ക് മേല് ഖാവറിന്റെ കിതപ്പുകളുയര്‍ന്നു .\n" ബൂഡാ ,, ഉറങ്ങിയാ മാത്രം മതിയോ ? എന്തെങ്കിലും കാശും കൂടി വേണ്ടേ ? വേഗം വാ നമുക്ക് സൂഖിനടുത്ത് പോയി നോക്കാം !"\n. അന്നന്നത്തെക്കുള്ള താല്‍കാലിക ജോലിക്കാരെ തേടി ആളുകള് വരുന്നത് സൂഖിനു മുന്നിലാണ് . മണിക്കൂറിനു ഇത്ര എന്ന രീതിയിലും , ദിവസത്തേക്ക് ഇത്ര എന്ന രീതിയിലുമൊക്കെ ഇടപാടുകളുറപ്പിച്ചു ജോലിക്കാരെ കടം കൊള്ളുന്ന രീതി . മേസന് , വെല്‍ഡര് , സ്കഫോള്‍ഡര് , പ്ലാസ്റ്റേഴ്സ് , കാര്‍പെന്റേഴ്സ് , ഹെല്‍പേഴ്സ് അങ്ങനെയങ്ങനെ പോകുന്നു ആവശ്യക്കാര് . അനധികൃത താമസക്കാരാണ് അധികവും അവിടെ ഉണ്ടാകാറ് . നേരമൊരുപാട് വൈകിയതു കാരണം അന്ന് അവരെ തേടി ആരും വന്നില്ല.\n. സൂഖു തുറക്കണമെങ്കില് പത്തു മണിയാകും . ആസ്ബറ്റൊസു ഷീറ്റ് പാകിയ മേല്ക്കൂരയുള്ള സൂഖ് അടഞ്ഞു കിടക്കുമ്പോള് ഭംഗിയില്ലാത്തതാണ് . സൂഖിനു മുന്നില് പാറാവുകാരന് ഉലാത്തിക്കൊണ്ടിരിക്കുന്നു . മുന്നിലെ ഇന്റര്‍ലോക്ക് തറയില് ആരോ നിക്ഷേപിച്ച ധാന്യമണികള് കൊത്തിച്ചികയുന്ന പ്രാവിന് കൂട്ടം .\n. കേട്ടത് പാതി ഇരുവരും ഗലിയിലൂടെ ചിതറിയോടി . പിന്തുടരുന്ന അപകടത്തിന്റെ വേപഥുവില് അവര് മറ്റെല്ലാം മറന്നു . രക്ഷപ്പെടാനുള്ള വ്യഗ്രതയില് റോഡു മുറിച്ചുകടക്കാന് ശ്രമിക്കവേ ശീഘ്രഗ തിയില് പാഞ്ഞു വന്ന കാര് ഖാവറിനെ അടിമുടി കോരിയെറിഞ്ഞു .\nഖാവര് ഒരു തൂവലായ് വായുവില് ഉയര്‍ന്നു പൊങ്ങി. ഉറക്കത്തിലേക്ക് വീഴുന്ന മസ്തിഷ്കമണ്ഡലങ്ങളിലെങ്ങോ തന്നെയുറക്കാന് ഉമ്മ പണ്ടു പാടിയ തരാട്ടുപാട്ടിന്നീണങ്ങള് കേള്‍ക്കായി . താളത്തിലാടുന്ന തൊട്ടിലിന്റെ നൈര്‍മ്മല്ല്യമേറിയ തുണി കൊണ്ട് മുഖത്താരോ തടവുന്നു .\nതഴുകുന്ന കാറ്റില് ......\nആലോലമാടി ഖാവര് നടു റോഡില് വന്നു പതിച്ചു . ഓര്‍മ്മകളില് കറുപ്പ് വീഴുന്നു .\n. പയ്യെപ്പയ്യെ ഖാവര് കണ്ണ് തുറന്നത് നീണ്ട നിശ്ശബ്ദതയിലേക്കാണ് . മുകളില് തിരിയുന്ന പങ്കയുടെ ചലന വേഗതയില് ഓരോന്നോര്‍ത്തെടുക്കാന് ശ്രമിച്ചു . ഒരു പാട് കൊളുത്തുകളിട്ടു മേനിയിലാരോ വലിക്കുന്നു . കഴുത്തുമാത്രം അങ്ങോട്ടുമിങ്ങോട്ടും തിരിക്കാന് കഴിയുന്നുണ്ട് . അയാള് എഴുന്നേല്‍ക്കാന് ശ്രമിച്ചു .\n" അനങ്ങാതെ കിടക്കൂ ......എന്താണ് വേണ്ടത് ? "\nനഴ്സ് അടുത്തു വന്നു .\n. ഖാവര് സുബോധനായി . രണ്ടു ദിവസമായി ഈ ബെഡിലാണെന്ന് നഴ്സില് നിന്നാണ് അയാള് മനസ്സിലാക്കിയത് . വെറുതെ രിസാവുലിനെ പരതി . എങ്ങും കണ്ടില്ല . വെന്റിലേറ്റരിനു പുറത്ത് പച്ച യൂണിഫോം ധരിച്ച പോലീസുകാരെ കണ്ടു . ഖാവറിന്റെ ഉള്ളില് പേടി കേറിത്തുടങ്ങി . റൂമിലേക്ക് കടന്നു വന്ന ഡോക്ടര്‍മാരുടെ സംഭാഷണത്തില് നിന്ന് അയാള്‍ക്ക് ചിലതൊക്കെ മനസ്സിലാവുന്നുണ്ടായിരുന്നു .\n. വര്‍ഷങ്ങള്‍ക്കു ശേഷം ആതുരാലയത്തിന്റെ കിടക്കയില് കിടന്നു അയാള് പിറന്ന നാടിനെ ഓര്‍ത്തു .ഗോതമ്പ് പാടങ്ങള്‍ക്കക്കരെ പരംബു മേഞ്ഞ കുടില് . ഉമ്മറക്കോലായിലെ കയറു കട്ടിലില് രോഗിയായ ഉമ്മ . എന്തിനുമേതിനും കുട്ടികളെ ചീത്ത പറയുകയും , ജീവിതത്തെ ശപിച്ചും , വാ തോരാതെ പുലമ്പുകയും ചെയ്യുന്ന ഭാര്യ ബീബിഗുല് , ഗുല് പുലര്‍ച്ച മുതല് ഓരോരോ ജോലികളും ചെയ്തു തീര്‍ക്കുകയും , ഇടയ്ക്കെപ്പോഴെങ്കിലും കരയുന്നതും കാണാം . പറമ്പില് ആപ്രിക്കോട്ട് മരങ്ങള്‍ക്കിടയില് കീറയുടുപ്പുകളിട്ടു കളിച്ചു കൊണ്ടിരിക്കുന്ന നാലഞ്ചു കുട്ടികള് . അതുമാത്രമേ ഓര്‍മ്മയുള്ളൂ .\nകാലങ്ങള്‍ക്ക് പിറകില് കനിവിന്റെയുറവകളുടെ അനിവാര്യതയില് ഖാവറിന്റെ കണ്ണുകള് നിറഞ്ഞു .തന്നെ തോണ്ടി വിളിക്കുന്ന പച്ചയാഥാര്‍ത്യങ്ങള് അയാള്‍ക്ക് സ്പര്‍ശനഭേദ്യമായി . ശവമായി യാത്ര ചെല്ലേണ്ടത് കല്ലും മുള്ളും മാത്രം നിറയുന്ന പെരുവഴിയിലെക്കാണ് .\nമനസ്സിന്റെയടിത്തട്ടില് നിന്ന് സ്നേഹത്തിനായി ആരോ തട്ടി വിളിക്കുന്നു . ഉമ്മയുടെ മടിയിലൊന്നു തല ചായ്ക്കണമെന്ന് അയാള് വൃഥാ മോഹിച്ചു. തനിക്കെപ്പോഴും ശല്യമായനുഭവപ്പെട്ട വാ തോരാതെ വിലപിക്കുന്ന ബീബിഗുല്ലിന്റെ ശബ്ദം ഉപജീവനത്തിന്റെ ഉണര്‍ത്തു പാട്ടാണെന്ന് അയാള് തിരിച്ചറിഞ്ഞു . വയറു നിറച്ചു ഭക്ഷണം കിട്ടാത്ത... വസ്ത്രങ്ങള് പോലുമില്ലാത്ത തന്റെ കുട്ടികള് ... തണുപ്പുകാലങ്ങളില് ജലം കട്ടിയാവുന്ന ശൈത്യങ്ങളില് വിറകുകള് കൂട്ടിയിട്ട് സ്വയം നെരിപ്പോടാവുന്ന ജീവിതങ്ങള് ......\nഖാവരിന്റെ തല പെരുത്തു .\nശബ്ദം തൊണ്ടയില് തന്നെ മരിച്ചു വീഴുന്നു .\nഖാവര് കണ്ണടച്ച് കിടന്നു ........\nPosted by ezhuth online at 11:07 PM\nLabels: 2, shihab matari


വരാപ്പുഴ കസ്റ്റഡി മരണം: ശ്രീജിത്തിന്‍റേത് ഉരുട്ടിക്കൊലയാണെന്ന് സംശയം\n17 April, 2018 11:48:00 AM\nമൂന്നാം മുറയ്ക്ക് ആയുധം ഉപയോഗിച്ചെന്ന് റിപ്പോര്‍ട്ടുകള്\nകൊച്ചി: വരാപ്പുഴ കസ്റ്റഡി മരണത്തില് ശ്രീജിത്തിന്‍റേത് ഉരുട്ടിക്കൊലയാണെന്നാണ് സംശയം. ഇത് സാധൂകരിക്കുന്ന വിവരങ്ങള് പോസ്റ്റ്മോര്‍ട്ടം റിപ്പോര്‍ട്ടില് രേഖപ്പെടുത്തിയിട്ടുണ്ട്. മൂന്നാം മുറയ്ക്ക് ആയുധം ഉപയോഗിച്ചെന്ന നിഗമനത്തിലേക്ക് നയിക്കുന്നതാണ് പോസ്റ്റ്മോര്‍ട്ടം റിപ്പോര്‍ട്ടിലെ കണ്ടെത്തലുകള്.\nശ്രീജിത്തിന്‍റെ രണ്ടു തുടകളിലെ പേശികളിലും ഒരേപോലുള്ള ചതവ് കണ്ടെത്തി. ലാത്തിപോലുള്ള ഉരുണ്ട വസ്തു ഉരുട്ടിയെന്നാണ് സംശയിക്കപ്പെടുന്നത്. അഞ്ചു പേജുള്ള പോസ്റ്റ്മോര്‍ട്ടം റിപ്പോര്‍ട്ടിന്‍റെ മൂന്നാം പേജിലെ 17,18 ഖണ്ഡികകളിലായാണ് ഇക്കാര്യം രേഖപ്പെടുത്തിയിട്ടുള്ളത്. ശ്രീജിത്തിനെ അറസ്റ്റ് ചെയ്ത അന്നു മുതല് ഒന്‍പതാം തീയതി വരെയുള്ള മൂന്നു ദിവസങ്ങളിലെ മര്‍ദ്ദനത്തിന്‍റെ ലക്ഷണങ്ങളാണ് കണ്ടെത്താനായതെന്നും പോസ്റ്റ്മോര്‍ട്ടം റിപ്പോര്‍ട്ടില് പറയുന്നുണ്ട്.\nഅതിനിടെ കേസുമായി ബന്ധപ്പെട്ട് മെഡിക്കല് ബോര്‍ഡ് രൂപീകരിക്കാന് ക്രൈംബ്രാഞ്ച് സംഘം തീരുമാനിച്ചു. അഞ്ചംഗ മെഡിക്കല് ബോര്‍ഡ് രൂപീകരിക്കാനാണ് തീരുമാനം. മര്‍ദ്ദനം എങ്ങനെയെന്ന് കണ്ടെത്തുന്നതിനാണ് ഇത്


ഇക്ബാല് പുതിയകത്തിന്‍റെ ആകസ്മിക മരണം യു.കെ. യിലെ മലയാളി സമൂഹത്തെ ദുഖത്തിലാഴ്ത്തി - British Kairali\nഇക്ബാല് പുതിയകത്തിന്‍റെ ആകസ്മിക മരണം യു.കെ. യിലെ മലയാളി സമൂഹത്തെ ദുഖത്തിലാഴ്ത്തി\nയു.കെ യിലെ മലയാളി സമൂഹത്തെ ദുഖത്തിലഴ്ത്തി മറ്റൊരു ആകസ്മിക മരണം കൂടി. ലണ്ടനിലെ വെംബ്ലിയില് താമസിക്കുന്ന ഇക്ബാല് പുതിയകത്ത് (56) ആണ് ഇന്ന് ഉച്ചക്ക് മരണപ്പെട്ടത്. തൃശൂര് ചാവക്കാട് സ്വദേശിയായ ഇക്ബാലിന് ഇന്ന് രാവിലെ ശ്വാസ തടസ്സം അനുഭവപ്പെട്ടതിനെ തുടര്‍ന്ന് ഹോസ്പിറ്റലില് പ്രവേശിപ്പിക്കുകയായിരുന്നു. ഇദ്ദേഹത്തിനു ഭാര്യയും രണ്ടു കുട്ടികളുമാണുള്ളത് .\nഡോര്‍ചസ്ടര് ഹോട്ടലില് ഷെഫ് ആയി ജോലി ചെയ്തു വരികയായിരുന്നു. ഏതാനും ആഴ്ചകളായി ശ്വാസ സംബന്ധമായ അസുഖങ്ങളെ തുടര്‍ന്ന് ആശുപത്രിയില് പ്രവേശിപ്പിച്ചിരുന്നു. എന്നാല് മരണം കോവിഡുമായി ബന്ധപ്പെട്ടാണോ എന്ന് അറിവായിട്ടില്ല.\nമയ്യിത്ത് പീസ് ഓഫ് ഗാര്‍ഡന് ഖബറിസ്സ്ഥാനില് മറവടക്കും. കൂടുതല് വിവരങ്ങള് അറിവായിട്ടില്ല.\nസമസ്ത ലണ്ടന് കല്ച്ചരല് സെന്‍റര് ജോയിന്റ് സെക്രട്ടറി ആയിരുന്ന ഇദ്ദേഹം, സമസ്തയുമായി ബന്ധപ്പെട്ട സാമൂഹ്യ പ്രവര്‍ത്തനങ്ങളിലെ സജീവ സാനിദ്ധ്യമായിരുന്നു.\nകേരളത്തിന്‍റെ കൊറോണ നിര്‍മാര്‍ജന പ്രവര്‍ത്തനങ്ങളെ പ്രശംസകള് കൊണ്ട് മൂടി ബ്രിട്ടീഷ് ടൂറിസ്റ്റ് ബ്രയാന് ലോക്ക് വുഡ്. കേരളത്തിലേക്കുള്ള യാത്രയില് കഴിഞ്ഞ മാസമാണ് 57 കാരനായ ബ്രിയാന് കൊറോണ വൈറസ് ബാധയേറ്റത്. ഏതാനും ആഴ്ചകളായി ഇദ്ദേഹം കളമശ്ശേരി മെഡിക്കല് കോളേജില് ചികിത്സയിലായിരൂന്നു. കേരളത്തേക്കാള് മികച്ച ചികിത്സ യു.കെ യില് ലഭിക്കുമോയെന്ന് സംശയിക്കന്നതായി അദ്ദേഹം പറഞ്ഞു.\nയുകെ : ഓഫീസുകള്‍ക്കുള്ളിലും ഫേസ് മാസ്ക് നിര്‍ബന്ധമാക്കാന് സര്‍ക്കാര് നീക്കം; എതിര്‍പ്പുമായി കമ്പനികള് !


ലോകത്തിലെ ഏറ്റവും വലിയ പണക്കാരിൽ മൂന്നാമത് എത്തി മാർക്ക് സക്കർബർഗ്; കടത്തിവെട്ടിയത് വമ്പന്മാരെ! | Mark Zuckerberg Is Now The Third Richest Person In The World - Malayalam Gizbot\nലോകത്തിലെ ഏറ്റവും വലിയ പണക്കാരുടെ കൂട്ടത്തിൽ മൂന്നാം സ്ഥാനക്കാരനായി ഫേസ്ബുക്ക് സ്ഥാപകനും സിഇഒയുമായ മാർക്ക് സക്കർബർഗ്. മൂന്നാമതുണ്ടായിരുന്ന വാരൻ ബഫറ്റിനെ പിന്തള്ളി 81.6 ബില്യൺ ഡോളർ ആസ്തിയുമായാണ് സക്കർബർഗ് മൂന്നാമത് എത്തിയത്. ഇതോടെ ലോകത്തെ ഏറ്റവും വലിയ3കോടീശ്വരന്മാരും ടെക്ക് ലോകത്ത് നിന്നുള്ളവരായി മാറിയിരിക്കുകയാണ്.\nഇനി മുന്നിൽ ആമസോണും മൈക്രോസോഫ്റ്റും മാത്രം\nസക്കർബർഗിന് മുകളിലായി ഇപ്പോൾ ആമസോണ് ഉടമ ജെഫ് ബെസോസ്, മൈക്രോസോഫ്റ് ഉടമ ബിൽ ഗേറ്റ്‌സ് എന്നിവർ മാത്രമേ ഉള്ളു. ജെഫ് ബെസോസിന്റെ ആസ്തി 142 ബില്യൺ ഡോളർ ആണ്. ബിൽ ഗേറ്റ്സിന്റെ ആസ്തി ആണെങ്കിൽ 94.2 ബില്യൺ ഡോളറും. ഇവർക്ക് താഴെയായാണ് സക്കർബർഗ് ഇപ്പോൾ എത്തിയിരിക്കുന്നത്.\nതാഴോട്ട് വന്നതിന് ശേഷമുള്ള കുതിപ്പ്\nഫേസ്ബുക്ക് ഈയടുത്ത കുറച്ചു മാസങ്ങളായി പ്രശ്നങ്ങൾക്ക് നടുവിലായിരുന്നു എന്ന സംഭവം കൂടെ ഇവിടെ പ്രസക്തമാണ്. ആളുകളുടെ ഡാറ്റ ചോർന്നതുമായി ബന്ധപ്പെട്ട പ്രശ്നങ്ങൾ വന്നതിനെ തുടർന്ന് ഫേസ്ബുക്ക് ഓഹരികളിൽ സാരമായ ഇടിവുണ്ടായിരുന്നു എങ്കിലും വൈകാതെ തന്നെ ഫേസ്‍ബുക്കിന് അതെല്ലാം മറികടക്കാൻ സാധിക്കുകയായിരുന്നു.\nഇതോടെ നാലാം സ്ഥാനത്തേക്ക് മാറിയിരിക്കുന്ന Berkshire Hathaway Inc ന്റെ സിഇഒയും ബിസിനസ് സാമ്രാജ്യങ്ങളുടെ ഉടമയുമായ വാരൻ ബഫറ്റിന്റെ ആസ്തി 81.2 ബില്യൺ ഡോളറാണ്. ഈ കുതിപ്പ് കാര്യക്ഷമമായിത്തന്നെ തുടരുകയാണെങ്കിൽ വൈകാതെ തന്നെ മൈക്രോസോഫ്റ്റ് കമ്പനിയെയും ഫേസ്ബുക്ക് മറികടന്നേക്കും. 94.2 ബില്യൺ ഡോളർ ആണ് ബിൽ ഗേറ്റ്‌സിന്റെ ആസ്തി.\nമാർക്കറ്റിംഗ് അനലൈറ്റിക്‌സ് കമ്പനിയായ ക്യാംബ്രിഡ്ജ് അനാലിറ്റിക്കയുമായി ചേർന്ന് തിരഞ്ഞെടുപ്പ് കാമ്പയിനുകൾക്കടക്കം പല ആവശ്യങ്ങൾക്കായി 87 മില്യൺ ഉപഭോക്താക്കളുടെ ഡാറ്റ കൈമാറിയ കേസിൽ ഇന്നും എഫ്ബിഐ വിചാരണ നേരിട്ട് കൊണ്ടിരിക്കുകയാണ് ഫേസ്ബുക്ക്. ഇതിനിടയിൽ തന്നെ ഈ രീതിയിൽ ഒരു മുന്നേറ്റം കമ്പനിയെ സംബന്ധിച്ചെടുത്തോളം ഏറെ ഗുണം ചെയ്യും എന്ന് തീർച്ച.